Mi moonuge mathin handhaan ebahuri tha? | Mihaaru\nރިޕޯޓް / ދ. މީދޫ\nޝަޔާނާ -- ފޮޓޯ: ފޮޓޯގްރަފީއިބްން\n19 ސެޕްޓެމްބަރ 2016 - 08:29\nމިއީ މީގެ ތިން އަހަރެއްހާ ދުވަސް ކުރިން، ގިނަ ބައެއްގެ ސަމާލުކަން ހުއްޓުނު ކުއްޖެކެވެ. އުފަންވި އިރު އޭނާގެ މޫނުމަތީގައި ހުރި ބޮޑު ލަފުގެ ސަބަބުން ގިނަ ބައެއްގެ ހިތުން ޖާގަ ހޯދި އެވެ. ހަމަ އެއާ އެކު، އެ ލަފު ފޮހެލުމަށް ޓަކައި ކުރަން ޖެހޭ ބޮޑު އަދި އެހާމެ ނާޒުކު އޮޕަރޭޝަނަށް ފައިސާ ހޯދުމަށް ޓަކައި އޭނާގެ އާއިލާ އިން އޭރު ކުރި ކެމްޕޭން ވެގެން ދިޔައީ ވަރަށް ގިނަ ބައެއްގެ ސަމާލުކަން ހޯދި ކެމްޕޭނަކަށެވެ.\nތިން އަހަރުގެ ޝަނާޔާ.\nރާއްޖެ އާއި ރާއްޖޭން ބޭރުގެ މީޑިއާތަކުން ވެސް ބޮޑު ސަމާލުކަމެއް ލިބުނު މި ކެމްޕޭނު ވަރަށް ކާމިޔާބެވެ. އޮޕަރޭޝަނަށް ފުދޭ ވަރަކަށް ފައިސާ އެއްކުރެވުނު އިރު، މަޝްހޫރު ވިޔަފާރިވެރިޔާ ސަންޓްރެވަލް އަހުމަދު ޝިޔާމް، ޝަނާޔާގެ އޮޕަރޭޝަނުގެ ހުރިހާ ހަރަދަކާ ވެސް ހަވާލުވެ ވަޑައިގަތެވެ.\nއެހެންވެ، އޭގެ ފަހުން މިހާރު ތިން އަހަރު ވެގެން ދިޔައިރު މި ކުއްޖާ މިހާރު ކޮބައިތޯ އާއި އޮޕަރޭޝަން ކުރީތޯ، މިއީ ގިނަ ބައެއްގެ ސުވާލަކަށް ވާނެ ކަމެކެވެ. އަދި މިހާރު އެ ކުޑަ ކުއްޖާ ހުރީ ކިހިނެއްތޯ އާއި އެ ލަފު ހުރީ ކިހިނެއްތޯ ވެސް ގިނަ ބަޔަކު ދެކިލަން ބޭނުންވާނެ އެވެ. އެއީ ޝަޔާނާ އުޅޭ ދ. މީދު އަށް ވެސް ދާ ވަރަށް ގިނަ ބަޔަކު ޝައުގުވެރިވާ ކަމެކެވެ.\nޝަނާޔާ އެންމެ ތުއްތު އިރު: މޫނުމަތީގައި ހުރި ލަފު އިތުރަށް ބޮޑު ނުވާ ކަމަށް އޭނާގެ ބައްޕަ ބުނޭ\n"ޝަނާޔާގެ ހާލު ރަނގަޅު. އެކަމަކު އޮޕަރޭޝަނެއް އަދި ނުކުރަން،" އޭނާގެ ބައްޕަ އަހުމަދު ޝަރީފް ބުންޏެވެ.\nއޮޕަރޭޝަން ކުރަން އޭރު ހުރިހާ ކަމެއް ހަމަ ޖެހުނު ނަމަވެސް ޝަނާޔާ ބެލި ޑޮކްޓަރު، އައިޖީއެމްޗުގެ އެސްއެމް ބާލާޖީ ބޭނުންވީ އަދި މަޑުކުރުމަށެވެ. ލަފު ހުރެގެން ރިސްކެއް ނެތުމުން އަދިވެސް ޑޮކްޓަރު ބޭނުން ވަނީ އޮޕަރޭޝަން ފަސް ކުރަން ކަމަށް ޝަރީފް ބުންޏެވެ.\nލަފު ހުރެގެން ޝަނާޔާގެ ދިރިއުޅުމަށް އެއްވެސް ބަދަލެއް ނާދެ އެވެ. މިހާރު އޭނާ ސްކޫލަށް ދެ އެވެ. މިހާރު ވެސް ގިނަ ބަޔަކު އޭނާ ސިފަ ކުރަނީ ރީތި، ތަފާތު ކުއްޖެއްގެ ގޮތުގަ އެވެ.\nޝަރީފް ބުނީ އެންމެ ފުރަތަމަ ލިބުނު އެ އަންހެން ދަރިފުޅުގެ މޫނު ފެނުނު ވަގުތު ވަރަށް ދެރަވި ކަމަށެވެ. އެގޮތަށް މޫނު ހުރުމުން، މީހުން ދެކޭނެ ގޮތާއި ދަރިފުޅުގެ ކުރިމަގާ މެދު ހިޔާލުކޮށްލައި، އެ ގޮތަށް އޭނާގެ މޫނު ހުންނާކަށް ބޭނުމެއް ނުވި އެވެ. ލަފު ނައްތާލަން، އޮޕަރޭޝަން ކުރުމަށް ފައިސާ އެއްކުރަން ފެށީ ވެސް އެ ސަބަބާ ހެދި އެވެ.\nޝަނާޔާ: އުޅޭ އުޅުމުގައި އަދިި މީހުންގެ ފަރާތުން ވެސް އޭނާއަށް ތަފާތު ކަމެއް އިހުސާސް ނުވާ ކަމަށް އާއިލާއިން ބުނޭ\nއެކަމަކު އޭނާ ހީކުރި ގޮތާ ހިލާފަށް މީހުން މާ ޕޮޒިޓިވް އެވެ. އެންމެ ފުރަތަމަ ދުވަހުން ފެށިގެން ޝަނާޔާ މުހާތަބު ކުރަން ފެށީ ރީތި މޫނެއް ލިބިފައިވާ ކުއްޖެއްގެ ގޮތުގަ އެވެ. އެހެންވެ، މީހުން ދަރިފުޅާ މެދު ދެކޭނެ ގޮތް ފަހުން އޭނާއަކަށް މައްސަލައަކަށް ނުވި އެވެ.\n"އެކަމަކު އޭރު ބައެއް ޑޮކްޓަރުން ބުނި ގިނަ ދުވަސްވާ ވަރަކަށް ލަފު ފަހަރެއްގައި ކެންސަރަށް ބަދަލުވެދާނޭ. އެހެންވެ، އަޅުގަނޑުމެން އެހާ ބޮޑަށް ކެމްޕޭން ކުރީ ވެސް،" ދ. މީދުއަށް އުފަން، އަދި އެ ރަށު ސްކޫލުގައި ޓީޗަރެއްގެ ގޮތުގައި މަސައްކަތް ކުރާ ޝަރީފް ބުންޏެވެ.\nޝަނާޔާ އަށް މިހާރު ތިން އަހަރު ވެއްޖެ އެވެ. އެކަމަކު ލަފެއް އިތުރަކަށް ބޮޑެއް ނުވެ އެވެ. އެކަމަކު އެ ލަފުގައި، ބޮލުގެ އިސްތަށިގަނޑެކޭ އެއްގޮތަށް އިސްތަށި ދިގު ވާ ކަމަށް ބައްޕަ ބުންޏެވެ.\nޝަނާޔާ އޭނާގެ މަންމަ އާއި ބައްޕައާ އެކު\n"ބޮލުގެ އިސްތަށި ހުންނަ ބޯމިނުމުގައި އަދި ހަމަ އެވަރަށް ލަފުގައި ވެސް އިސްތަށި ދިގުވޭ. އެހެންވެ، އަބަދުވެސް ކޮށާފައި ބަހައްޓަން ޖެހެނީ،" އޭނާ ބުންޏެވެ.\n"އެ ނޫން ކަމެއް އޭގެ ސަބަބުން ނެތް."\nއޭނާ ބުނީ ލަފާ ބެހޭގޮތުން ޝަނާޔާ ސުވާލު ނުކުރާ ކަމަށާއި އަދި އެންމެން ވެސް އެއަށް ހޭނިއްޖެ ކަމަށެވެ. އެހެންވެ، އޮޕަރޭޝަންކޮށްގެން، ލަފު ދުއްވާލުމުގެ ބޭނުމެއް ނެތް ކަމަށް ބައެއް މީހުން ދެކޭ ކަމަށް ޝަރީފް ބުންޏެވެ.\nޝަނާޔާ -- ފޮޓޯ: ފޮޓޯގްރަފީއިބްން\n"މުޖުތަމައު ވަރަށް ޕޮޒިޓިވް. އެކަމަކު ކުރިއަށް އޮތްތަނުގައި ކަންތައްތައް ވާނެ ގޮތެއް އަޅުގަނޑުމެންނަކަށް ނޭނގޭ. އޮޕަރޭޝަން ކުރެވޭނެ ގޮތް މަގު އޮވެމެ، އެކަން ނުކުރީމައި ފަހުން ޝަނާޔާ ދެރަ ވެސް ވެދާނެ. އެހެންވެ، އަޅުގަނޑުމެން ބޭނުން އޭނާގެ މޫނު ރީތިކުރަން،" ދޮއްޓަށް އަދި ފިރިހެން ކުއްޖެއް ހުންނަ ޝަރީފް ބުންޏެވެ.\nޝަނާޔާގެ ހާއްސަ ޑޮކްޓަރެއްގެ ގޮތުގައި ބާލާޖީ ހިޔާރު ކުރީ އޭނާގެ ކާމިޔާބު މަސައްކަތްތަކަށް ބަލާފަ އެވެ. އެހެން ޑޮކްޓަރުން އޭނާގެ އޮޕަރޭޝަން ކުރަން ބޭނުންވި ނަމަވެސް ޝަނާޔާގެ އާއިލާއިން ބަރޯސާވީ ބާލާޖީ އަށެވެ.\nޝަރީފް ބުނީ ކޮންމެ ތިން މަހަކުން ދަރިފުޅުގެ ފޮޓޯ ޑޮކްޓަރަށް ފޮނުވާ ކަމަށާއި އޮޕަރޭޝަން ކުރާނެ ދުވަހެއް އޭނާގެ އަތްމައްޗަށް ދޫކޮށްލުމަށް ޑޮކްޓަރު އެދިފައިވާ ކަމަށެވެ. އެކަމަކު އެއްވެސް ރިސްކެއް އުޅޭނަމަ ވަގުތުން އޮޕަރޭޝަން ކުރާނެ ކަމަށް ބުނާ ކަމަށް ވެސް ޝަރީފް ބުންޏެވެ.\nޝަނާޔާ: އޮޕަރޭޝަން ކުރެވޭނެ ދުވަހެއް އަދި ނޭނގޭ\nލަފު ނަގައި، މޫނު މަތި ރީތި ކުރުމަށް ޝަނާޔާ ކުރަން ޖެހެނީ އާދަޔާޚިލާފު ބޮޑު އޮޕަރޭޝަނެކެވެ. ޑޮކްޓަރުން ބުނާގޮތުން ލަފުގެ ކޮންމެ ތަންކޮޅެއް ވެސް އޮޕަރޭޝަން ކުރަން ޖެހެނީ ވަކިވަކިންނެވެ. އެހެންވެ، އެކަމަށް ހޭދަ ވާނެ ހަރަދު އަންދާޒާކޮށްލަން ނޭނގޭ ކަމަށް ޝަރީފް ބުންޏެވެ.\nފައިސާގެ ގޮތުން ގިނަ ބައެއްގެ އެހީތެރިކަން ލިބިފައިވާތީ ޚަރަދާ ދޭތެރޭ އޭނާ ހާހެއް ނުވެ އެވެ. އެކަމަކު ލަފު ނެތް ދަރިފުޅުގެ މޫނު ދެކިލަން އޭނާ ވެސް ހުރީ ކެތްމަދުވެފަ އެވެ.\n"ލަފު ހުއްޓަސް ނެތަސް އަޅުގަނޑަކަށް މައްސަލައެއް ނެތް. އެކަމަކު ވަރަށް ދެކިލާ ހިތްވޭ ލަފު ނެތީސް ހުންނާނެ ގޮތް،" ޝަރީފް ބުންޏެވެ.\nކުޑަކުދިން ދ. މީދޫ ޕްލާސްޓިކް ސާޖަރީ ދ. އަތޮޅު މެމްބަރު އަހުމަދު ސިޔާމް މުހައްމަދު (ދ. މީދޫ)\n48 ކޮމެންޓް, 10 ރިއެކްޝަންސް\nﷲ ހެއްދެވި މަޚްލޫގަކަށް ފުރިހަމަ ތޯ ނުވަތަ ނޫން ތޯ ސުވާލު ކުރެވެން ތިޔަބައި މީހުން ތީ ކޮންބައެއްތޯ؟ ފާޑު ވިދާޅުވުން ތިއީ ތިޔަބައިމީހުންގެ ނުކުޅުދުން ތެރިކަން. ﷲ ސުބުހާނަޙޫ ވަތަޢާލާ އިންސާނާ ހައްދަވާފައިވާނީ އެންމެ ފުރިހަމަ ސިފައިގައި. ތިޔަ ލައް އިނދެގެން އައިޝަތް ޝަނާޔާ ޝަރީފަށް ސިއްޙީ ގޮތުން ގެއްލުމެއް ނުވާނަމަ، އޮޕަރޭށަނެއް ކުރުމަކީ އެއްވެސް ހާލެއްގައި އަޅުގަނޑު ތާއިދު ކަމެއް ނޫން. އަޅުގަނޑުގެ ދުޢާ އަކީ ﷲ ގެ އިރާދަ ފުޅުން ތި ލައް ހުއްޓަސް ޝަނާޔާ ކާމިޔާބު ކުއްޖަކަށް ވުން.\nއަޅުގަނޑު ހިތެއް ނުބުނޭ ﷲ ސުބުހާނަހޫ ވަތަޢާލާ ހެއްދެވި ސިފައަށް ޝަކުވާ ކުރަނީހެނެއް. ތެދެއް ﷲ އިންސާނާ އުފައްދަވަނީ އެންމެ ފުރިހަމަ ސޫރައިގަ. އެކަމާ ޝުކުރުވެރިވާން ޖެހޭނެ. ނަމަވެސް އެހެން ހުންނަ އަބުއި އައިބެއް ފޮރުވުމަށް ނުވަތަ ފޮހެލުން އެއީ މައްސަލައެއް ނޫންކަންނޭނގެ. ޒީނަތްތެރިވުމަކީ ހުއްދަ ކަމެއް\nފަައިސާ ލިބެން އޮތް ވަގުތު އަވަހަށް ޑޮކްޓަރގެ ލަފާގެ މަތިން ކުރެވުނު ފަރުވާއެއް ކުރުން އެންމެ ބުއްދި ވެރީ....\nލިބުން ފައިސާ އަތުގައި އެބަހުރިތޯ....\nމިހާރު މާ ލޯބި.\nމިހާރު ކުޑަ، އުމުރު ފުރާ މަތިވާވަރަށް އެއް އުމުރު ކުދިންގެ މެދުގައި ވެސް ސަމާސާ އަށް ވިޔަސް އެކިކަހަލަ އެއްޗެހި ކިޔާ އުޅޭ، މިކަހަލަ ސަކަރާތެއްގައި ވެސް މިލަފަ ނިސް ބަތް ކޮއް އެއްޗެއް ބުނެވިއްޖެޔާ އެދުވަހަކީ ސަނާޔާ ހިތް ފަޅައިގެންދާނެ ދުވަހެއް، ވީމާ މިދެންނެވިކަހަލަ ދުވަހަކަށް ފުރުސަތު ނުދެއްވުމަށް ފެނޭ،\nސާޖަރީ ހެދުން ރަނގަޅު ކަމަށް ފެނެ. ލަފެއް ހުއްޓަސް އަދިވެސް ވަރަށް ލޯބި މާޝާ ﷲ ❤❤\nސާޖަރީ ހަދާކަށް ނުފެނެ، މިހާރު އިންގޮތް ވަރަށް ރީތި. ބޮޑުވާ ވަރަކަށް އެ ލަފު އެދަނީ ކުޑަވަމުން. ވަރަށް ރީތި.\nސަނާޔާގެ ބެލެނިވެރިންނަށް ބުނެލަން އޮތީ. މުސްކުޅިން ބުނޭ ކަނޑުގެ އަޑިއެނގުނަށް މީހެއްގެ ހިތެއް ނޭނގޭނެއޭ. ތިހެން ދެމީހަކު ހީލާފަ މިހާރު ވާހަކަ ދެއްކިޔަސް ތިމަންޖެ ބޮޑުވުމުން ކަންތައް ވާނެގޮތެއް ނޭނގޭނެ. މިހާރު ތިފެންނަނީ ހަމްދަރުދީގެ ހިނިތުންވުކަށްވެސް ވެދާނެ. ތިކަން ރަނގަޅު ކުރެވެންޏާ އަވަހަށް އޮޕަރޭޝަން ކުރެވޭތޯ ބަލާ. އަނެއްކާ ސަންޝިޔާމްގެ ކުރިމަގު އޮތްގޮތެއްވެސް ނޭނގެ. މާދަމާ ހުރިހާ ފައިސާއެއް ބޭންކަށް ދައްކަންވެސް ޖެހިދާނެ. ސިޔާމްގެ ކާމިޔާބީގަ ތިއޮޕަރޭޝަނަށް ޚަރަދުކުރަން ނިންމިނިންމުން އެއީ ކިތައްމެބޮޑު ބާރަކަށްވިޔަސް ތިޑޮކްޓަރު ހަދަނީ އެހެންމީހަކު ބުނާގޮތަށްވެސް ވެދާނެ. ރާއްޖެއިން ބޭރު އިތުރު ޑޮކްޓަރަކަށް ދައްކާލުން ބުއްދިވެރި.\nވަރަށް ރަގަޅު ވަރަށް ފުރިހަމަ ވަރަށް ހެޔޮއެދޭ އިހްލާސް ތެރި ކޮމެއްޓެއް ކަމުގައި ބަލަން. އަހުމަދަށް އައްސަރިބަހާ ސާބަސް ދެން. ކާމިޔާބު އޮޕަރޭޝަނަކަށް އެދެން.\nކަމެއްގެ ހަގީގަތް ނޭނގި ހީވާ ހީވުންތަކަށް ވާހަކަ ނުދައްކަވާ! އެއީ ރަނގަޅު ކަމެއްނޫން! ކޮންމެ މީހަކަށް ވެސް ކަމެއް ދިމާވެދާނެ، އެއްވެސް މީހެއްގެ ބާރެއް ނެތް!!\nما شاء الله... އިރާދު ކުރެއަވިއްޔާ ތަފާތު ކުއަޖަކަށް ވާނެ... ޞިއްޙީ މައްސަލައެއް ދިމާނުވާނެނަމަ ލަފުން އިސްތަށި ނުފަޅާނެ ގޮތެއް ހެދުން ރަނގަޅުކަމަށް ފެނޭ....


ވީމޭ މަ ކައިރީގާ (7) – Esfiya\nލޯބި September 19, 2018\nވީމޭ މަ ކައިރީގާ (7)\nއިތުރަށް ވާހަކަ ދައްކަންވެސް ބޭނުންނުވި ކަހަލައެވެ. އޭނާ ވަރުބަލި ވެއްޖެއެވެ. ރުހާނީ ކައިރިއަށް އައީ ހިޔާލު ބަދަލު ވެދާނެތީއެވެ. އެއްވެސް ކޮލުގައި ފިރުމާލަމުން އައްރާދު އެތަނުން ނިކުންނަން ހިނގައިގަތެވެ. އޭނާ އެތަނަށް ކުރަންއައި ކަންތައްވެސް ހަނދާންވެސް ނެތްފަދައެވެ. އެންމެ ފަހަރަކު ނަމަވެސް ރުހާނީ ކައިރީގައި އޭނާގެ ހިތުގައި އުތުރި އަރަމުންދިޔަ ކަންތައް ކިޔާ ދެވޭނެ ނަމައޭ ހިތަށް އަރަމުންދިޔައެވެ.\n“ރޫހީ ބުނީމެއްނު އަންނާށޭ.. ކި.. ކިޔާ” އައްރާދު ކުރިއަށް ނުގެންދެވުމުން ހުއްޓާލާފައި ކުރިއަށް ހިނގައި ގަނެފިއެވެ. އައްރާދު ބުނަން އުޅުނު އެއްޗެއް ރުހާނީއަށް ވިސްނުނުފަދައެވެ. އައްރާދުގެ ފަހަތުން ހިނގައިގަތް ރުހާނީ ތަންކޮޅެއް ބާރަށް އައިސް އައްރާދުގެ އަތުގައި ހިފަހައްޓާލަން މަސައްކަތް ކުރިއެވެ. ނަމަވެސް އެތެރެއިން އާރާގެ ރުއިމުގެ އަޑު އިވުމުން އޭނާ އަނެއްކޮޅަށް ބަލާލިއެވެ.\nއޭނާއަށް ދާނެކޮޅެއް ނުވިސްނުނެވެ. އާރާގެ ރުއިމުގެ އަޑު ބާރުވުމުން އޭނާ އެދިމާއަށް ހިނގައިގަތެވެ. ރުހާނީއަށް އޭނާ ދާންވީ މަގު ވިސްނުނު ފަދައެވެ. އާރާގެ އުރުގައި ޖަހާލަމުން އޭނާ ތެދުވެ ހިންދަމާލިއެވެ. އޭނާ ކުޑަކުޑަ އާރާގެނެސް މޭގައި ޖައްސާލިއެވެ.\n2 އަަހަރު ކުރި\nރުހާނީ ވަރުބަލި ވުމުން އައްރާދު ރުހާނީގެ ފައިދަށަށް އަތް ޖަހާލަމުން އޭނާގެ އަތްމައްޗަށް ރުހާނީ އުފުލާލިއެވެ. އަދި ސިޑިން އަރައިގެންދިޔަ ގޮތުނ ހީވަނީ ލުއި ފަތެއް ހެންނެވެ. އެނދުގައި ރުހާނީ ބާއްވާލުމަށްފަހު އައްރާދު ކުއިލްޓް ރުހާނިގެ ގައިމަތީގައި އަޅާލިއެވެ. ރުއިމުގެ ސަބަބުން ވަރުބަލިވެފައި ހުރި ރުހާނީއަށް ވަގުތުން ނިދިއްޖެއެވެ. ކުޑަދޮރު ކައިރީގައި ކޮޅަށްހުރި އައްރާދުގެ ހިތުގައި އުތުރި އަރަމުން ދިޔައީ އޭނާގެ ކުޑައިރުގެ ހަނދާންތަކެވެ. ރުހާނީ އެޅޭގޮތް ފެނުމުން އޭނާ ހަނދާން ކުރަން ބޭނުން ނުވިއަސް އެނހަދާންތައް އާވެއެވެ. މަންމައާއިއެކު އިންޑިއާއަށް އޭނާ ބަދަލުވީ ބޭނުން ވެގެނެއް ނޫނެވެ. ބައްޕަ ދެވަނަ މީހަކާއި އިނދެގެން ގެއަށް ގެނައުމުންނެވެ. މިލްސިއާ ކިތަންމެ އައްރާދަށް ހެޔޮ ނަމަވެސް މަންމައަށް އެމަންޒަރު ބަލާކަށް ބޭނުވިއެވެ. އޭނަގެ މަންމަގެ ހިތަކަށް އެކަމެއް ތަހައްމަލެއް ނުކުރެވުނެވެ.\nމޯޅިއަކަށް ދެމެލި ރުހާނީ ފެނުމުން އޭނާ އެދިމާލަށް ހިނގައިގަތެވެ. ކައިރީގައި ހުރި ގޮނޑި ދަމާލަމުން ރުހާނީގެ މޫނައި ދިމާލށް އައްރާދު ގުދުވެލިއެވެ. އަދި ހަށިފުރާ ނޭވާއެއް ދޫކޮށްލަމުން އޭނާ ބަލާލީ އަދިވެސް ގިސްލެވެމުން ދިޔަ ރުހާނީގެ މޫނަށެވެ. ހިންދިރުވާލަމުން އައްރާދު ގޮނޑީ ބުރަކަށި ޖައްސާލިއެވެ. މުއްކަވާލެވިފައި އޮތް ދެއަތް ކަކޫމަތީގައި ބާއްވާލަމުން އޭނާ ފޯނަށް އައިސްފައިވާ ޔަލާގެ މެސެޖަށް ބަލާލިއެވެ.\n“ރޫހީ.. އައި ޑޯންޓް ވޯންޓް ޑޫ ދިސް ޓު ޔޫ..” ފޯނު ނިއްވާލާފައި ކުޑަ މޭޒުމަތީގައި ބާއްވާލަމުން އައްރާދު ގޮނޑިން ތެދުވެއްޖެއެވެ. އޭނާއަށް އެހެން ކިތަންމެ އިރަކުވެސް އިނދެވި ދާނެއެވެ. ގަމީސް ބާލަމުން ކޮނޑުގައި އަޅުވާލާފައި ބެލްކަންޏަށް ނިކުމެ ބެލްކަނީގައި އަތްއަޅުވާލަމުން ތިރިއަށް ބަލާލިއެވެ. އެރީތި މޫނު ހިވަނީ ހިލައިގައި މީހަކު ކުރަހައި ނަގާފައިވާ ބައްޓަމެއްހެންނެވެ. އެހާވެސް ފުރިހަމައެވެ.\nހެނދުނު ހޭލެވުނު ރުހާނީ ވާޅަށް ދެމިލަމުން ތެދުވަން ހިފާލިއެވެ. ކުއްލިއަކަށް އެހަށިގަނޑަށް ހަރުކަމެއް އައީ އޭނާގެ ހަނިގނޑު ވަށާލެވިފައިވާ އައްރާދުގެ ވަރުގަދަ ދެއަތުންނެވެ. ކުއްލިއަކަށް އިއްޔެ ވީ ކަންތަކުގެ ކަންތައް މަތިން ހަނދާންވިއެވެ. އޭނާއަށް ނިދުނީ ކިހާއިރަކު ކަން ހަނދާންވުމުން ރުހާނީ ގަނޑނ ބަލާލިއެވެ. އަދި ހައެއް ޖެހީއެވެ. މަޑުމަޑުން އައްރާދު އަތް ނައްޓުވާލަން ރުހާނީ މަސައްކަތް ކުރަމުން ދިޔައީ ވަރަށްވެސް ބަލައިގެންނެވެ. ނަމަވެސް ކުއްލިއަކަށް އޭނާގެ ހަށިގަނޑު ގެނެސް އައްރާދުގެ މޭގައި ޖައްސާލުމުން ރުހާނީ ދެލޯ ބޮޑު ކޮއްލަމުން އައްރާދު އާއި ދިމާލަށް ބަލާލިއެވެ. ފަނޑު އަލީގައި އައްރާދު ލޯ ހުޅުވާލައިގެން އޮތްތަން ފެނުމުން ރުހާނީ މެއަށް ފިނިވެގެން ދިޔައެވެ.\n“ޔޫ މައި ވައިފް އާ ދަ މޯސްޓް ބިއުޓިފުލް ކްރިއޭޗަރ…” ރުހާނީގެ ނޭފަތު ކުރީގައި ތުންފަތް ޖައްސާލަމުން އައްރާޑު ބުނެލިއެވެ. ރުހާނީއަށް ހަނދާނެ ގޮތެއް ނޭނގުމުން ލޯމަރައި ތަގުޅި ކޮއްލައިގެން އޮތީއެވެ.\n“ސޮރީ.. އިއްޔެ މާބޮޑަށް މެލޮޑޮރެމެޓިން ވީމަ…” ރުހާނީ އައްރާދުގެ މޭގައި އަތް ޖައްސާލަމުން ދުރަށް ޖެހިލަން މަސައްކަތް ކޮއްލިއެވެ. އައްރާދު ރުހާނީ ގައިން ދޫކޮށްލަމުން ސީލިންގަށް ބަލާލިއެވެ.\n“ރޫހީ އޯ.ކޭ އެނދުގައި ނިދިއަސް… އައި ވޮންޓް ޓަޗް ޔޫ… އަންލެސް އިޓްސް ޗިލީ އިން ހިއަރ..” އައްރާދު އެކޮލުން ހީލަމުން އަނެއްފަރާތަށް އެނބުރުނެވެ. ރުހާނީގެ ގައި ހުރިހާ ލެއެއް އެއްފަހަރާ އޭނާގެ މޫނަށް ޖަމާވި ކަހަލައެވެ. އަވަހަށް އެނދުން ތެދުވަމުން އޭނާ އަވަހަށް ބޭރަށް ނިކުންނަން ހިނގައި ގަނެއްޖެއެވެ.\n“އަމް ފައިން އޮން ދަ ކައުޗް..” ފުރަގަސްދީގެން ހުރި ތުވާލިނެގި ރުހާނީ ބުނެލިއެވެ. އޭނާ އެތަނުގައު މަޑުކޮށްފިނަމަ ފައިން ވާގިވެސް ދޫވެދާނެއެވެ.\n“އޯ.ކޭ އެކަމް.. ރޫހީ އެތަނުގައި އޮންނަންޏާ އަހަރެންވެސް އެތަނާ އެބަ ލައިކްވޭ..” އައްރާދު ފަހަތުން އައިސް ރުހާނީގެ ފުރަގަހުގައި ހުއްޓެމުން ރުހާނީގެ ކޮނޑުމަތިން އަތް ގެނެސް އޭނާގެ ތުވާލި ނަގައިގެން ރުހާނީއަށްވުރެ ކުރިން ފާހާނާއަށް ވަދެއްޖެއެވެ. ގުޑިލަންވެސް ނޭނގުހުރި ރުހާނީ ދޮރު ލެއްޕުނުތަނާއި ދިމާލަށް ބަލާށެވެ. އައްރާދު އެހެން ކޮއްލާ ކުދި ކޮންމެ ގޯނާއަކީ އޭނާގެ ހިތާއި ސިކުނޑިއާއި ހަމައަށް ފޯރާ އެއްޗެކެވެ.\nރާމިޒު ތިރީގައި މަޑުކޮއްލައިގެން ހުރީ ރުހާނީއާއި އައްރާދު ތިރިއަށް ފައިބައިގެން އަންނަން ދެނެވެ. އޭނާ ބޭނުންވަނީ އައްރާދުއާއި ރުހާނީ ގާތްވުމެވެ. އޭނާއާއި ސުހޭލާއާއި ދެމެދުގައިވި ކަހަލަ ކަންތަކެއް އޭނާގެ ދަރިފުޅުގެ ދިރިއުޅުމަށް ވާކަށް ބޭނުމެއް ނުވެއެވެ. ކޮލެޖަށް ދާން ތައްޔާރުވި ރުހާނީ މިއަދު ލައިގެން ހުރީ މަޑުއަޅި ކުލައިގެ ހެދުމަކާއި ރަތް ބުރުގަލެކެވެ. އައްރާދު މޭޒުމަތީގައި އޮތް ރުހާނީގެ ދަބަސް ނަގައި ދުރުގައި ހުރި ރުހާނީއަށް އެއްލުމުން ހުޝިޔާރު ކަމާއެކު އޭގާއި ރުޙާނީ ހިފިއެވެ. ދެމީހުން އެކީގައިހެން ސިޑިން ފައިބައިގެން އައެވެ. ކުރިމަތިން ފެނުނު މީހެއްގެ ސަބަބުން ރުހާނީގެ ފައި ސިޑީގައި ތަތްލި ފަދައެވެ. އެމަންޒަރު ފެނުނު އައްރާދު ރުހާނީގެ އަތުގައި ހިފާލަމުން ކުރިއަށް ހިނގައިގަތެވެ. އިސްޖަހައިގެން އިން ރުހާނީ އެންމެ ފަހަރަކުވެސް އިސްއުފުލާ ބަލާނުލައެވެ. މޭޒުމަތިން ބިސްގަނޑެއް ނެގުމަށްފަހުވެސް އޭނގެން އެތިކޮޅެއްގައިވެސް އަތް ނުލައެވެ. އެކަން ހަމައެކަނި ފާހަގަވީ ރާމިޒަށް އެކަންޏެއް ނޫނޭވެ. ދުރުގައި ސިބަތު މޫނަށް ނުބައި ހިނިތުންވުމެއް ވެރިކޮށްގެން އިނީ އޭނާ ބޭނުންވާގޮތް ވެދާނެ ކަމުގެ އުންމީދުގައެވެ.\nރާމިޒު އެހެން އިނދެފައި ކަރުކެހިލުމުން އައްރާދު ނުރުހުންވެފައި ރާމިޒުގެ މޫނަށް ބަލާލިއެވެ. ހީވަނީ ދެންމެ ދެންމެ އައިސް މޭޒުގެ އަނެއްފަރާތުގައި އިށީނދެގެންއިން ފިރިހެންކުއްޖާގެ ކަރުގައި ހިފައިދާނެ ހެންނެވެ. އެކަން އެނދުނު ރާމިޒު ހީލީ އޭނާއާއި ރިޔާޒުގެ ރޭވުމަށް މިހާރުއްސުރެ ކުލަޖެހެމުން އަންނާތީއެވެ.\n” ރާދު.. މީ ބައްފަގެ އަލަށް ހަޔަރ ކުރި އާކިޓެކްޓްއެއް.. ޒަޔާޏް ކިޔަނީ.. މާލޭގައި މިހާރު މވަގުތަށް ހުރި އެންމެ ވަރުގަދަ މީހުންގެ ތެރެއިން މީހެއްމީ..” އެހެން ބުނަމުން ރާމިޒު ޒަޔާންގެ ކޮނޑުގައި ޖަހާލިއެވެ. ޒަޔާނަށް ރާމިޒުމެންގެ ޕްލޭން ނޭނގުނު ނަމަވެސް ރާމިޒު އޭނާ ކުންފުންޏަށް ގެނައީ މަސައްކަތްވެސް ކުރުވުމުގެ މަޤްސަދުގައެވެ.\n“ހައި…” ރުހާނީއަށް ބަލަހައްޓައިގެން އިނުމަށްފަހު އެންމެފަހުން ޒަޔާން ބުނެލިއެވެ.\n“ހައި.. ދިސް އިޒް މައި ވައިފް ރުހީ..” އައްރާދު އެހެން ބުނުމުން ރުހާނީ ޒަޔާނަށް ބަލާލަމުން ގަދަކަމުން ހީލިއެވެ. ހީވާނީ މީހަކު ފަހަތުގައި ވަޅި ޖައްސައިގެން މަޖުބޫރު ކުރި ހެންނެވެ.\n“ރުހާނީ…” އައްރާދު ބުނި އެއްޗެއް ރަނގަޅު ކޮއްލި ޒަޔާންގެ ތުންފަތުގައިވީ މައުނަވީ ހިނިތުންވުމެކެވެ. ޒަޔާން އެބުނި އެއްޗެއް އައްރާދަށް ވިސްނުނެވެ. އެކަމުން އިތުރަށް އުނދަގޫވި އައްރާދު އެންމެ ފަހުން ގޮނޑި ތަންކޮޅެއް ބޮޑަށް ރުހާނީއާއި ކައިރިއަށް ޖައްސާލަމުން ރުހާނީއަށް ބަލާލިއެވެ.\n“ޒަޔާނަށް އެނގޭތަ އަހަރެމެންގެ ރޫހީ…” ރާމިޒު ނޭނގޭ ކަމަށް ހަދާލާފައި ޝައުޤު ވެރިފައި އަހާލިއެވެ. އެސުވާލަށް ޖަވާބު ދިނުމުގެ ބަދަލުގައި ޒަޔާން ބަލާލީ ރުހާނީގެ މޫނަށެވެ.\n“ރުހާނީ އެއީ ކަލާފަނު ރައްޓެއްސެއް…” ޒަޔާން އޭނާގެ ޖޫސްތަށީގައި ތުން ޖަހާލަމުން އައްރާދުގެ މޫނަށް ބަލާލިއެވެ. ޒަޔާންގެ ރީތި މުނުން ހިނދުކޮޅަކަށް ނަމަވެސް މޮޅުވި ކަމުގެ ނިޝާނެއް ފެނުނު ކަހަލައެވެ.\n“ރޫހީ އޭރު އުޅުނީ ގްރޭޑް 9ގަ ދޯ..” ރުހާނީއަށް ދޯދެމުން ޒަޔާން ހިނިތުން ވެލިއެވެ. ރުހާނި ބީ ޖަހާލަމުން އައްރާދު މޫނަށް ބަލާލި އޭނާ އެތަނުން ބޭރަށް ގެންގޮސްދޭށޭ ބުނާ ފަދަގޮތަށެވެ.\n“ބައްޕާ އަޅުގަނޑު މިދަނީ ރޫހީ ކޮލެޖަށްލާފަ އޮފީހަށް…” އެހެން ބުނަމުން އައްރާދު އެތަނުން ތެދުވެގެން އައިސް ރުހާނީގެ އަތުގައި ހިފައި ނަގަމުން އެންމެނަށް ހީލިއެވެ.\nދެމީހުން ކާރުގައި ތިބިއިރު އެކަކު އަނެކަކު އެއްފަހަރުވެސް ވާހަކަ ނުދައްކައެވެ. އައްރާދު މަގާއި ދިމާލަށް ބަލަހައްތޓައިގެން ހުރިއިރު އޭނާއަށް ސިފަވަމުން ދިޔާއީ ޒަޔާންގެ ހިނިތުންވެފައިވާ މޫނެވެ. ރުހާނީގެ އޮއްސިފައިވި މޫނަށް ބަލާލަމުން އަނެއްކާވެސް އައްރާދު މަގަށް ބަލާލިއެވެ. ރުހާނީ ކުއްލިއަކަށް އޭނާގެ އަތުގައި އޮތް ފޯނަށް ބަލާލަމުން އައްރާދުގެ މޫނަށް ބަލާލިއެވެ. އަދި ސުވާލެއް ކޮއްލަން ބޭނުމޭ ބުނުމުން އައްރާދު ބޯޖަހާލީ ހިނިތުންވަމުންނެވެ.\n“ރާދުއަށް ކިތައް އަހަރު؟..” ރުހާނީ އެހެން އަހާލަމުން އައްރާދު ސިހުނެވެ. ރުހާނީއަށް އެވަރުވެސް ބުނެނުދޭކަން އެނގުމުން ދެރަވި އައްރާދު ރުހާނީގެ މޫނަށް ބަލާލަމުން ހިނިތުން ވެލިއެވެ.\n“25…” އައްރާދފު އެހެން ބުނުމުން ރުހާނީ ދެލޯ ބޮޑޫ ކޮއްލިއެވެ. ރުހާނީ ހީކޮށްގެން ހުރީ އައްރާދަށް 23 އަހަރު ކަމަށެވެ.\n“ކޮއްޗެއް ކިޔެވީ؟” އައްރާދުއާއި ބެހޭގޮތުން އެނގެން ބޭނުންވެފައިހުރި ރުހާނީ ކުއްލިއަކަށް އެދިމާލަށް އެނބުރެމުން ކާރުގެ ސީޓުގައި ބޯއަޅާލިއެވެ. އަރިއަކަށް އިނުމުގެ ސަބަބުން އޭނާއަށް އައްރާދުގެ މޫނަށް އަރައި ފައިބަމުންދިޔަ ކުލަތަށް އެނގުނެވެ.\n“ލެޓްސީ… އައި ފިނިސްޑް އޯލެވެލް ފްރޮމް ހިއަރ.. ލޯ ފައުންޑޭޝަން އެންޑް ޑިގްރީ ހެދީ އޮސްޓްރޭލިއަރ އިން.. އެންޑް މާސްޓަރސް ހެދީ މެލޭ އިން…” އައްރާދު އެހެން ބުނުމުން ރުހާނީގެ ހިނިތުންވުން ފުޅާވެގެން ދިޔައެވެ.\n“ރޫހީ ތި ކިޔަވަނީ ބިޒްނަސް ދޯ…” އައްރާދު އެހެން ބުނުމުން ރުހާނީ ބޯޖަހާލިއެވެ. ރުހާނި ކުޑަކަމާއި ޅަކަމުން އައްރާދު ބިރުގަނެއެވެ.\n“އައި ކޭންޓް ބިލީވް ޔުއަރ އަ ލޯޔަރ…” ރުހާނީ އެހެން ބުނަމުން އައްރާދުގެ މޫނަށް ބަލާލިއެވެ. އަދި ކުއްލިއަކަށް މޫނު ހަދާލއެވެ.\n” މަންމަ ބުނި ރާދު އުޅުނީ އިންޑިއާގައޭ ދެން ކިހިނެއް އޯލެވެލް މިކޮޅުން ނިންމީ…” ރުހާނީ މޫނު ހަދާލަމުން ބުނެލިއެވެ.\nguys… i will be only uploading on week days.. Thank you for your patience 🙂\nMe first dhw. V nice\nHaadha mistake ginaey…. Huriha part ehga ves mivarah ove mistakes. Please proof read once haadha undhaguley kiyanves and foohive evarah mistakes hunnaathy. Typooos everywhere\nsorry. i totally understand your concern. from next part onwards i will check ☺?. thank you\nV v reethi vaahaka.. but i think thankolheh kuru kanneyge parts thah .. ninnu adhi dhigu kohladheyn v ennu part thah. Waiting for the next part. Love this story❤\nVrh reethi??love the concept??\nNinnu…plzzz cover pic change kohdhyba…….eyrun salhi vaane kanneyge…..\nNice part dear….maadha allah…next part thankolheh dhigukolla dhehchey….luv yahh???\n** Masha Allah\nThank u dear….luv yahh ???????\nVv reethi mi story?? enme mahsalaeh othy..konme partehga ves writing mistake hunnakan faahaga kurevey…mikanthah rangalhukohlahchey dear❤❤❤\nލޯބި February 23, 2015


ދެވަނަ ދައުރުގެ ކައުންސިލް:3އަހަރުން ނަގުދު 3.4 މިލިޔަން ރުފިޔާގެ ގެއްލުން – Nilandhe\nނަގުދު ފައިސާގެ އިތުރުން އެހެނިހެން ގޮތްގޮތުން ލިބުނު ގެއްލުން3މިލިޔަނަށް އަރާ!\nފ.ނިލަންދޫ ރަށު ކައުންސިލްގެ ދެވަނަ ދައުރުގެ ދުވަސްވަރުު ނިލަންދޫ ރައްޔިތުންގެ މާލިއްޔަތުންނާއި ސަރުކާރުން އެކިއެކި ކަންކަމަށް ވެދެއްވާފައިވާ އެހީތަކުން 3.4 މިލިޔަން ރުފިޔާ ގެއްލިފައިވާކަން ނިލަންދެއަށް ކަށަވަރުވެއްޖެއެވެ. މިކަންކަން ހާމަވަމުން މިދަނީ ރައްޔިތުންނަށް ވީހާވެސް ހާމަކަން ބޮޑު ގޮތެއްގައި މިހާރުގެ ކައުންސިލުން ކަންކަން ހިންގުމުގެ މަގުސަދުގައި ރައްޔިތުންގެ މާލިއްޔަތު އޮޑިޓު ކުރުމުންނާއި، މެނެޖްމަންޓް ރިވިއުއެއް ހެދުމުގެ ތެރޭގައެވެ.\nނަގުދު ފައިސާގެ ގެއްލުން\nނަގުދު ފައިސާގެ ގޮތުގައި ގެއްލުނު ފައިސާގެ ތެރޭގައި ހިމެނެނީ ނިލަންދޫ ރައްޔިތުގެ ފިހާރައެއް ހުޅުވައިގެން އެތަން ކޮންމެ މަހަކު ގާތްގަނޑަކަށް 55،000 ރުފިޔާގެ ގެއްލުމުގައި ހިންގަންޖެހުމުން ލިބިގެންދިޔަ 1.1 މިލިޔަން ރުފިޔާގެ ގެއްލުމާއި، މިނިވަން 50 ފާހަގަކުރުމުގެ ގޮތުންނާއި ނިލަންދޫގައި ކުރަންހުރި ބައެއް އެހެންކަންކަމަށް ސަރުކާރުން ދެއްވި 500،000 އަށްވުރެ ގިނަ ރުފިޔާ ތިޖޫރީގައި ބަހައްޓާފައިވަނިކޮށް ތިޖޫރީ ވަގަށް ނެގުމުގެ ސަބަބުން ގެއްލިގެން ދިޔަ އެ ފައިސާއާއި، ޕިކަޕެއް ގަތުމަށް ނިލަންދޫ ރައްޔިތުންނަށް ދޫކުރި 300،000 ރުފިޔާގެ ތެރެއިން 272،000 ރުފިޔާ އެޑްވާންސްކޮށް ވުޖޫދުގައި ނެތް ކުންފުންޏަކަށް ދިނުމުން ގެއްލިގެން ދިޔަ ފައިސާއެވެ. އަދި ހަމަ އެހެންމެ، ރައްޔިތުންގެ ވިޔަފާރިއެއް ފެށުމަށް ޢިމާރާތުގެ މަރާމާތަށްކަމަށް ބުނެ، ޚަރަދުކުރި 1.5 މިލިޔަން ރުފިޔާވެސް މީގެ ތެރޭގައި ހިމެނެއެވެ.\nތިޖޫރީ ގެއްލުނުއިރު، އޭގައި އެފައިސާ ހުންނަތާ5މަސްދުވަހަށްވުރެ ގިނަ ދުވަސްވާނެކަމަށް ބެލެވެއެވެ. ނިލަންދޫގައި ބޭންކެއް ހުރެ ޖަމާ ނުކޮށް އެގޮތަށް ބެހެއްޓުމަކީ މާލިއްޔަތުގެ ގަވައިދާ ޚިލާފަށް ހިންގާފައިވާ ޢަމަލެކެވެ. ތިޖޫރީ ވަގަށް ނެގުމާ ގުޅިގެން އޭރުގެ ކައުންސިލްގެ ރައީސް ރައްޔިތުންނާއި ބައްދަލުކޮށް، “ނިލަންދޫ ރައްޔިތުންގެ ފައިސާއެއް ނުގެއްލޭ. ގެއްލުނީ ސަރުކާރުގެ ފައިސާ” ކަމަށް ވިދާޅުވެފައިވެއެވެ. އަދި ހަމަ އެެހެންމެ އެޑްވާސްކޮށް ޕިކަޕްގަންނަން ފައިސާ ދޫކުރުމަކީވެސް މާލިއްޔަތުގެ ޤާނޫނާ ޚިލާފަށް ހިންގާފައިވާ ޢަމަލެކެވެ.\nމީގެ އިތުރުން، ފިހާރައަށް މުދާގެނައުމުގައި ވެސް ވަކިފަރާތަކަށް ފައިދާކުރުމުގެ ގޮތުން ހިންގާފައިވާ ކަންކަމުގެ ސަބަބުންވެސް ރައްޔިތުންނަށްވަނީ ބޮޑެތި ގެއްލުންތަކާ ކުރިމަތިވެފައެވެ. އެގޮތުން ފުރިތަމަ ވިޔަފާރި ހުޅުވުމަށް މުދާގެނައުމަށް ނިލަންދޫގައި ދުއްވަމުންދާ ހަމައެކަނި ނާލު ބޯޓަށް ގާތްގަނޑަކަށް 150،000 ޚަރަދުކޮށްފައިވާކަމަށް ބެލެވެއެވެ. އެއީ މުދާ އޮޑިއެއް ކުއްޔަށް ހިފައިގެން މުދާ ގެނައިނަމަ 40،000 ރުފިޔާ ފުއްދާލެވޭނެ ޚަރަދެކެވެ. ފިހާރަ ހިންގި މުއްދަތުގެ ތެރޭގައި ބޯޓުގެ ނާލަށް އެކަނި 800،000 ޚަރަދުކޮށްފައި އޮންނާނެ ކަމަށް އަންދާޒާތަކުން ދައްކައެވެ. ނަމަވެސް މިއީ މުދާ އުފުލާ ދޯންޏެއްގައި މިކަން ކުރިނަމަ މި ޢަދަދުގެ3ބައިކުޅަ އެއްބައިން ފުދޭނެކަމަށްވެސް ހިސާބުތަކުން ދައްކައެވެ.\nރައްޔިތުންގެ ފިހާރަ: ބޮޑު ޚިޔާނާތެއް\nނިލަންދޫ ރައްޔިތުންގެ ފިހާރަ ވެގެން ގޮސްފައިވަނީ ޚިޔާނާތް ވުމަށާއި ވަކި ބަޔަކަށް މަންފާ ކުރުވުމަށް ހުޅުވައިދިން ދޮރެއްގެ ގޮތުގައެވެ. ނިލަންދޫގެ އިސް ސަފުގައި ހިމެނޭ އެތައް ބަޔަކު ދެކޮޅު ހަދަމުން ދަނިކޮށްވެސް ފިހާރަ ހުޅުވީ “އަމިއްލަ ޖީބު ބޮޑުކުރަން” ކަމަށް ވެދާނެއެވެ.\nކުރިން ދެންނެވި ނަގުދު ފައިސާ އިން ލިބުނު ގެއްލުމުގެ އިތުރުން، ފިހާރަ ހުޅުވުމަށް މުދާ ގެނައިއިރު،3މަސްދުވަހުން މުއްދަތު ހަމަވާ ކާބޯތަކެތީގެ އެތައްވައްތަރުތަކެއް ގެނައުމުގެ ސަބަބުންވެސް އެތައް ލައްކަ ރުފިޔާއެެއްގެ ގެއްލުން ވެފައިވެއެވެ. އެގޮތުން ފާހަގަކުރެވޭ އެކައްޗަކީ ކޯސްޓް ކިރު ދަޅެވެ. ޢާންމު ގޮތެއްގައި 1 އަހަރަށްވުރެ ގިނަ ދުވަހު މުއްދަތު ހަމަނުވެ ހުއްނަ މިދަޅުތައް ބެލެވޭތުން އޭރު ގަނެފައި ހުންނާނީ ބާޒާރުގެ ހަމަ އަގަށްވުރެ ކުޑަކޮށް ނަމަވެސް ފިހާރައަށް ބިލްކޮށްފައިވަނީ ހަމަ އަގުގައެވެ. އަތި އެތަކެތި ކުޑަ ދަވަސްކޮލެއްގައި މުއްދަތު ހަމަވުމުގެ ސަބަބުން ޖެހުނީ އުކާލާށެވެ.\nރައްޔިތުންގެ އިންޖީނުގެއަށްވީ އިހުމާލު\nމީގެ އިތުރުން ކައުންސިލް ހިންގި ދުވަސްވަރު އިންޖީނުގެއަށް ގެނައި 12 ނުޒުލްއެއްގެ ތެރެއިން 8 ނުޒުލެއް ވީނުވީއެއް ނޭގި ގެއްލުމުގެ އިތުރުން 400 ކިލޯގެ އިންޖީނުގެ މަރާމާތަށްފަހު އޭގެ މޯޓަރު އެލައިން ނުކޮށް އަޅުވާ ހިންގުމުގެ ސަބަބުން ބޮޑެތި ގެއްލުންތަކެއް ލިބިފައިވެއެވެ. ގެއްލުނު ނުޒުލެއްގެ އަގަކީ 11،000 ރުފިޔާއެވެ.\nނިލަންދެ އިން ހިންގި އިންވެސްޓިގޭޝަނުން އެނގުނު ގޮތުގައި ނިލަންދޫ އިންޖީނުގެއަށް ގެންގޮސްފައިވާ ޕެނަލް ބޯޑުވެސް ގެންގޮސްފައިވަނީ އެފެންވަރުގެ ޕެނަލް ބޯޑެއްގެ އަގަށްވުރެ 300،000 ރުފިޔާ ބޮޑު ކޮށެވެ. އޭގެ ޕެނަލް ބޯޑެއްގެ އަގަކީ 1.2 މިލިޔަން ރިޔާއެވެ. އެ3ލައްކަ ރުފިޔާ ވަދެފައިވާ ދިމާލެއް ނިލަންދޫ ރައްޔިތުންނަށް އެނގުންވެސް މުހިންމެވެ. ހަމަ އެހެންމެ ޕެނަލް ބޯޑުގެ ވޮރެންޓީ މުއްދަތުގައި އޭގައި ހުރި ކާޑުތަކެއް ނައްޓައި ފެންވަރު ދައް ކާޑުތަކެއް ޕެނަލް ބޯޑުވިއްކި ޕްލޭންކްޓަންއިން ދެކޮޅު ހަދަމުން ދަނިކޮށްވެސް އެޅުވުމުގެ ސަބަބުން ޕެނަލް ބޯޑަށާއި އިންޖީނުތަކުގެ މޯޓަރުތަކަށް ސިންކްރޮނައިޒް މައްސަލަތަކެއް ދިމާވެ، ގެއްލުންތަކެއް ލިބިގެން ގޮސްފައިވެއެވެ. ބޭނުން ނުކުރެވޭ، ފެންވަރުދައް މީގެ އެތައް ކާޑެއް ގަނެފައި އެބަހުއްޓެވެ. މީގެ ކާޑެއްގެ އަގަކީ 8000 ރުފިޔާއެވެ.\nނިލަންދޫ ރައްޔިތުންގެ މާލިއްޔަތަށްވެފައިވާ ޖުމްލަ ގެއްލުމަށް ބަލާއިރު ގާތްގަނޑަކަށް6މިލިޔަނަށްވުރެ ބޮޑުވާނެ ކަމަށް ހިސާބުތަކުން ދައްކައެވެ. ސުވާލަކީ މިކަންކަމާއި ޒިންމާ ނަގަންކެރޭނެތޯއެވެ؟


Photo Essay: Haalu gai jehsi bodu alifaanuge haadhisaa\nހުކުރު ދުވަހުގެ އިރު އޮއްސި މާލެއަށް ވަރަށް އާދައިގެ ރެއެކެވެ. މަގްރިބް ނަމާދު ވަގުތަށް ފަހު އޮތް ހަމަހިމޭންކަމުގެ ތެރެއިން މުޅި މާލެ ގުޑުވާލީ ބާރުގަދަ އަޑަކާއެކު، ފަޅައިގެން ދިޔަ ބޮޑު ހުޅުގަނޑުންނެވެ. ގ. އަބަދަށް ފެހި މަގުގައި ހުރި ކެމިކަލް ގުދަނެއްގައި ރޯވެ، ހިނދުކޮޅެއް ތެރޭ އަލިފާންގަނޑު މުޅި ސަރަހައްދަށް ފެތުރިގަތެވެ. ބިޔަ އަލިފާންގަނޑާއި ބޯދުންގަނޑު ތެރޭ މާލެ އޮތީ ބިރުވެރިކަމުގެ "ވިލާގަނޑެއް" ދަށުވެފަ އެވެ.\nއަލިފާން ރޯވި ވަގުތު މާލޭ ބޭރުން ނަގާފައިވާ ފޮޓޯއެއް - ފޮޓޯ: ސޯޝަލް މީޑިއާ\n"ހީވީ ބާރުގަދަ ގުގުރިއެއް ޖަހައި އެއްޗެއް ގޮވިހެން، ދަރިފުޅު ރޮއެގަތް އަޑަށް ބެލްކަނި ކައިރިޔަށް ދިޔަ އިރު އަލިފާންގަނޑު އަރާ އަށް ވަނަ ބުރިއާ ހަމަޔަށް، މީހުންގެ ހަޅޭކާ ރުއިމުގެ އަޑު މުޅި އިމާރާތްތުގައި. ގަތް ބިރުން ސިހިގެން ގާވެފައި ހުރި ދައްތަ ގޮވައިގެން ސިޑިން ފައިބައި ނިކުމެވުނީ އަލިފާންގާނޑު ކުރިމައްޗަށް. އެ ހިސާބުން ސިފައިން އަހަރުން އެތަނުން ސަލާމަތްކޮށްގެން ގެންދިޔަ،" ކެމިކަލް ގުދަން ކުރިމަތީ ހުރި ގޭގައި ދިރިއުޅުނު މީހަކު އޭނަގެ ތަޖުރިބާ ހިއްސާ ކުރި އެވެ.\nއަލިފާންގަނޑު ނިއްވުމަށް ސިފައިން ހަރަކާތްތެރިވަނީ - ފޮޓޯ: އަހުމަދު ޝުރާއު\nއަލިފާންގަނޑު ފެތުރެން ފެށުމާއެކު އިސާހިތަކު ސަލާމަތީ ބާރުތައް އެލާޓަށް އައެވެ. މުޅި ސަރަހައްދު ބަންދުކޮށް އިމާރާތްތަކުން މީހުން ނެރުމުގެ މަސައްކަތް ކުރި އެވެ. އެ ހިމަ މަގުގައި ހުރި ސައިކަލުތައް ގޮވަމުން ގޮވަމުން ގޮސް އަލިފާންގަނޑު ދިޔައީ ބޮޑުވަމުންނެވެ. އޭރު ވެސް އެތަށް ބަޔަކު ގެތަކުގައި ތާށިވެފައި ތިއްބެވެ. ފުލުހުންނާއި ސިފައިންނާއި ރެޑް ކްރެސެންޓު އަދި އޭޑީކޭ ހޮސްޕިޓަލްގެ މެޑިކަލް އޮފިސަރުން ވެސް ސީދާ ސައިޓުގައި ހަރަކާތްތެރިވެ މީހުންނަށް އެހީތެރިވަމުން ދިޔަ އެވެ.\nއަލިފާންގަނޑު އެންމެ ގަދައަށް ފެތުރިގެން ދިޔަ ވަގުތު އަވަސްގެ ނޫސްވެރިޔާ މޫސާ ނަގާފައިވާ ފޮޓޯއެއް\nއަލިފާންގަނޑު ދިޔައީ ކޮންޓްރޯލު ނުވެ ބާރުގަދަ ވަމުންނެވެ. އިމާރާތްތަކުން މީހުން ނެރެ އެމްބިއުލެންސްތަކަށް އަރުވަމުން ދިޔަ އެވެ. ބައެއް މީހުން ބޯ ދުންގަނޑު ތެރޭ ހާސްވެ އަނބުރާގަތެވެ. އަނެއްބައި މީހުން އާއިލާގެ ހަބަރެއް ނުވެގެން ސިފައިން ކައިރީ ރޮއެ އާދޭސް ކުރަނީ އެވެ. އަލިފާންގަނޑާ ހަނގުރާމަ ކުރި ބައެއް ސިފައިންނާއި ފުލުހުން ވެސް އެމަޖަންސީގައި ހޮސްޕިޓަލަށް ގެންދަން ޖެހުނެވެ.\nމާސިންގާ އަލިފާންގަނޑުގެެ ދިގު މިން 10 ބުރީ އިމާރާތްތަކަށް ވުރެ މަތީގައި ހުއްޓެވެ. ވަށައިގެން އެ ބްލޮކުގައި ހުރި ހަތް ގެއެއްގައި ހުޅުހިފި އެވެ. އަދި 50 އަށް ވުރެ ގިނަ މީހުން އޭޑީކޭ ހޮސްޕިޓަލަށް ގެންގޮސް ފަރުވާ ދޭން ޖެހުނެވެ. ހޮސްޕިޓަލު ފުރި ބާރުވުމާ ގުޅިގެން އެހެން ހިދުމަތްތައް ހުއްޓާލައި، ސީދާ އަލިފާނުގެ ހާދިސާގައި ތިބި މީހުންނަށް ފަރުވާ ކުރަން ފެށި އެވެ.\nއޭޑީކޭއަށް ދުމުގެ އަސަރުކޮށްގެން މީހުން ގެންދަނީ - ފޮޓޯ: މުހައްމަދު އަފްރާހު\nއެންމެ ގިނަ ބަޔަކު ހާލުގައި ޖެހުނު ހާދިސާ\nއެ ހާދިސާގައި 170 އަށް ވުރެ ގިނަ މީހުން ހާލުގައި ޖެހި ގެދޮރު ދޫކޮށް ވަގުތީ ހިޔާތަަކަށް ބަދަލުވާން ޖެހުނެވެ. އުމުރު ދުވަހު ކުރި މަސައްކަތާއި ދިރިއުޅުން އަނދާ އަޅިއަށްވީ އެވެ. ވަގުތީ ހިޔާއެއް ގޮތުގައި ފުރަތަމަ ހަމަޖެއްސި ކަލާފާނު ސްކޫލުގެ ތެރެއިން ފެނިގެން ދިޔަ މަންޒަރުން އެ ބޮޑު މުސީބާތް ތެރެއިން ވެސް ހިތަށް ފިނިކަމެއް ގެނުވި އެވެ. އެންމެ ބޭނުންވި ވަގުތު ހާލުގަ ޖެހުނު މީހުންނަށް އެތަށް ސަތޭކަ ބަޔަކު އެހީވި އެވެ.\nކަލާފާނު ސްކޫލްގައި ގާއިމް ކުރި ވަގުތީ ހިޔާގައި ވޮލެންޓިއަރުން - ފޮޓޯ: އަބްދުﷲ ޝަފީއު\nއަލިފާންގަނޑު ކޮންޓްރޯލު ކުރުމަށް ސިފައިންނާއި ފުލުހުން ދެ ވެހިކަލް ގެނައެވެ. އެއަށް ފަހު އެއާޕޯޓުގައި ފޯމް ޖެހުމަށް ބޭނުން ކުރާ އަލިފާން ނިއްވާ ވެހިކަލް ވެސް ގެނެސް ފެހި އާބާދީ މަގަށް ވައްދާ ފޯމް ޖަހަން ބޭނުން ކުރި އެވެ. ސިފައިންގެ ތެރެއިން ބައެއް ޓީމުތައް ދިޔައި ފެން ޖަހަމުންނެވެ. އަނެއް ޓީމުތައް ގެތަކަށް ވަދެ މީހުން ސަަލާމަތް ކުރެ އެވެ. ފުލުހުން ދިޔައީ މުޅި ސަރަހައްދު ކޮންޓްރޯލުކޮށް އާންމުންގެ ސަލާމަތަށްޓަކައި ފިޔަވަޅު އަޅަމުންނެވެ. އަދި ހަމަ އެ ވަގުތު އާންމުން ވެސް ފެން ޖެހުމަށް ހޮޅި އުފުލުމަށާއި ސައިކަލުތައް ދުރަށް ޖައްސަން ފުލުހުންނަށް އެހީވި އެވެ.\nއަލިފާނުގެ ހާދިސާ ހިނގި ވަގުތު އާންމުންގެ ބަޔަކު އެހީތެރިކަން ފޯރުކޮށްދެނީ - ފޮޓޯ: އަހުމަދު އަޔާދު\nޝައުނާގެ ފުރާނަ ނެތް ހަށިގަނޑު\nސިފައިންނާއި ފުލުހުންގެ ގަދަ ހިތްވަރާއި އާންމުންގެ ބޮޑު އެހީތެރިކަމަކާއެކު ރޭ 10:00 ހާއިރު އަލިފާންގަނޑު ވަރަށް ބޮޑަށް ކޮންޓްރޯލް ކުރެވުނެވެ. ނަމަވެސް އަލިފާން ރޯވި އިމާރާތުގެ ތެރެއިން އުމުރުން 46 އަހަރުގެ އައިޝަތު ޝައުނާ އޮތީ ތާށިވެފަ އެވެ. އާއިލާއަށް ގުޅައި އެންމެ ފަހުން ބުނީ "ނިކުމެވޭނެ ގޮތެއް ނެތެވެ، ހެޔޮ ދުއާކޮށްދީ" އެވެ.\nޝައުނާ ހޯދުމުގެ މަސައްކަތް ކުރަމުން ގޮސް އޭނާ ފެނުނު އިރު އޮތީ ފިހިގެން ކަބަޑެއްގެ ދަށުވެ މަރުވެފަ އެވެ. ހަށިގަނޑު ފެނުނީ އަލިފާންގަނޑު ނިއްވާލުމަށް ފަހުގަ އެވެ. އެއަށް ފަހު 11:00 ހާއިރު އިމާރާތުން ޝައުނާގެ ހަށިގަނޑު ނެރުނެވެ.\nއެ ހިތާމަވެރި ހާދިސާގައި މަރުވެި ޝައުނާގެ ޖަނާޒާ އޮތީ މިއަދު މެނދުރު ނަމާދަށް ފަހުގަ އެވެ. އެ ޖަނާޒާގައި ޝައުނާގެ ދަރިންނާއި އާއިލާ ބައިވެރިވި އެވެ. އަދި އެ ހިތާމާގައި ބައިވެރިވުމަށް އެތަށް ބަޔަކު ޖަނާޒާއަށް ދިޔަ އެވެ. ވަަރަށް ހިތާމަވެރި ވަގުތުކޮޅެކެވެ.\nޝައުނާގެ ޖަނާޒާގެ ތެރެއިން - ފޮޓޯ: އަބްދުﷲ ޝަފީއު\nއަބަދަށްފެހި މަގު އަޅިއަށްވެފައި\nމިހާރު އަބަދަށް ފެހި މަގު އޮތީ އަޅިއަށް ވެފަ އެވެ. މަންމައެއްގެ ފުރާނަ ގެއްލުނު ގޮތާއި އެތަށް ބައެއްގެ މުޅި ހަޔާތް ވީރާނާވި ގޮތް ހަނދާނުގައި އަބަދަށް އޮންނާނެ އެވެ. ސިފައިން އަންނަނީ އެތަން ސާފް ކުރުމުގެ މަސައްކަތް ކުރަމުންނެވެ. އަދި ވަގުތީ ހިޔާތަކުން މީހުން ނިކުމެ ގިނަ ބަޔަކު ވަންނާނެ ތަނެއް ނެތެވެ. ވަނަސް ހަޔާތް އަލުން ފަށަން ޖެހޭނީ ސުމަކުންނެވެ.\nބޮޑު އަލިފާނުގެ ހާދިސާއަށްފަހު އިމާރާތްތައް ވަނީ އަނދާ އަޅިއަށް ވެފަ - ފޮޓޯ: މޫސާ ރަޝީދު\nބަނދަރުގައި ޝައުގުވެރި އެތައް ކަމެއް\nކަށިފައްޗާބޮލާ ބިހާމެޔާ ލަގޮނޑި\nސޮލާގެ ރީތި އެމްބްރޮއިޑަރީ އާޓްސް!


Noonu Atholhugai Quran Mubaaraatheh Baavaifi - Vaguthu\nނ.އަތޮޅުގައި ޤުރުއާން މުބާރާތުގެ ނަތީޖާ ފާޅުކުރުމުގެ ރަސްމިއްޔާތު\nނ.އަތޮޅު ރައްޔަތުންގެ ހިތްތަކުގައި ކީރިތި ޤުރުއާނަށް ލޯބިޖެއްސުމާއި، ކީރިތި ޤުރުއާން ކިޔެވުމުގެ ފަންނާއި، ހުނަރު އާލާކޮށްދިރުވުމާއި، ޤައުމީ އަދި ބައިނަލްއަޤުވާމީ މުބާރާތްތަކުގައި ވާދަކުރެވޭފަދަ ދަރިވަރުން އުފެއްދުމުގެ މަޤުޞަދުގައި ނ.އަތޮޅުގެ ހުރިހާ ސްކޫލްތަކަށާއި، ޤުރުއާން ކްލާސްތަކަށް ހުޅުވާލައިގެން އޮގަސްޓްމަހުގެ2ން4އަށް ނ.މަނަދޫގައި ޤުރުއާން މުބާރާތެއް ބާއްވައިފިއެވެ.\nމިމުބާރާތުގައި9ރަށަކުން 8 އުމުރުފުރައިން 114 ދަރިވަރުން ބައިވެރިވެފައިވެއެވެ.\nމިމުބާރާތުގެ ހާއްޞަ މެހްމާނުންގެ ގޮތުގައި ދިވެހިރާއްޖޭގެ އެންމެއަލިގަދަތަރި ޖޫނިއަރގެ ފަޚުރުވެރި 1 ވަނަ2ވަނަ ހޯދާފައިވާ ނ.އަތޮޅުގެ ދެ ދަރިންކަމުގައިވާ އަލްހާފިޡު ނާދިޙް ޢަބުދުލްހަމީދު ނ.މާފަރު އާއި، މުޙައްމަދު ޝާޢީ މުބާރިކް ނ.ހޮޅުދޫ ބައިވެރިވެފައިވެއެވެ.\nނ.އަތޮޅު ކައުންސިލުން ބުނީ އެދެދަރިވަރުން އަތޮޅަށް ރީތިނަން ހޯދައިދީފައިވާތީ އެކަމުގެ އަގު ވަޒަންކުރުމުގެ ގޮތުން ނ.އަތޮޅު ކައުންސިލުން ވަނީ ހަނދާނީ އަށްޑަނައެއް އެރުވިކަމަށެވެ.\nމިމުބާރާތް ނިންމުމުގެ ރަސްމިއްޔާތުގެ ޝަރަފްވެރި މެހްމާނެއްގެ ގޮތުގައި ބައިވެރިވެވަޑައިގެންފައިވަނީ ދިވެހިރާއްޖޭގެ ޤައުމީ ޔުނިވާސިޓީގެ ލޯއެންޑް އިސްލާމިކް ސްޓަޑީޒްގެ ސީނިއަރ ލެކްޗަރަރ ޑރ. މުޙައްމަދު އިޔާޒް އަބްދުއްލަތީފްއެވެ.\nމުބާރާތުގެ ބަލައިގެން ކިޔެވުމުގެ ގޮފީގެ 1 ވަނަ އަށް އަސްކޮއި އިންވެސްޓްމަންޓްގެ ފަރާތުން އުމުރާ ދަތުރެއް އަދި ނުބަލާކިޔެވުމުގެ ގޮފީގެ 1 ވަނައަށް ފިއުލް އެކްސްޕްރެސް މޯލްޑިވްސްގެ ފަރާތުން އުމުރާދަތުރެއް ވަނީ ދެއްވާފައެވެ.\nމުބާރާތުގެ ބަލައިގެން ކިޔެމުގެ ގޮފީގެ 1 ވަނަ ހޯދާފައި ވަނީ ފާތިމަތު ރަހާ ޒުހުރީ ނ.ހޮޅުދޫ،2ވަނަ އާމިނަތު ޝިބާ އަހުމަދު މޯނިންގވާދީ ހޮޅުދޫ،3ވަނަ ފާތިމަތު ލުބާނާ ޢަބުދުއްރަހުމާން ނ.މަނަދޫ އެވެ.\nމުބާރާތުގެ ނުބަލާ ކިޔެމުގެ ގޮފީގެ 1 ވަނައަށް އައިސްފައިވަނީ ސައިމް ބިންތު އައްބާސް ނ.ހޮޅުދޫ ،2ވަނަ ލަމްސާ މުޙައްމަދު ނ.މާފަރު ،3ވަނަ މުހައްމަދު ޒީކް ސިރާޖް ނ.ހޮޅުދޫއެވެ.\nމުބާރާތުގެ 1 ވަނަ ރަށަކަށް ހޮވިފައިވަނީ ނ.ހޮޅުދޫއެވެ.2ވަނަރަށަކަށް ހޮވިފައިވަނީ ނ.މާފަރެވެ.3ވަނަރަށަކަށް ހޮވިފައިވަނީ ނ.ހެނބަދޫއެވެ. މީގެ އިތުރުން އުމުރުފުރާތަކުގެ ވަނަތައްވެސްވަނީ ހޮވިފައެވެ. މުބާރާތުގެ 1 ވަނަ2ވަނަ އަދި3ވަނައަށް ހޮވުނު ރަށްރަށަށް އެވޯރޑް ދެއްވާފައި ވެއެވެ.\nމިއީ ނ.އަތޮޅުކައުންސިލުން ކޮންމެ އަހަރަކުވެސް ބާއްވަމުން އަންނަ މުބާރާތެކެވެ.


SunOnline: REPORT - Adhaalathu ge Raees kamah anhenaku aun Manaa, Insaafutha?\nއަދާލަތުގެ ރައީސްކަމަށް އަންހެނަކު އައުން މަނާ، އިންސާފުތަ؟\nނަޖާހު މަސްއޫދު 03 Jan 2021, 08:33\nއަދާލަތު ޕާޓީގެ ރައީސް އިމްރާން އަބްދުﷲ އަދި އެ ޕާޓީގެ ފަރާތުން މަޖިލިސް މެމްބަރުކަން ކުރެއްވި އަނާރާ ނައީމް --- ސަން ފޮޓޯ: ފަޔާޒު މޫސާ\nއަދާލަތު ޕާޓީގެ އަސާސީ ގަވައިދު، ނުވަތަ ދުސްތޫރު ވަރަށް ފަހަކާ ޖެހެންދެންވެސް އޮތް ގޮތުން އެ ޕާޓީގެ ރައީސް ކަމަށް އަދި ނައިބު ރައީސް ކަމަށް ކުރިމަތިލާ މީހުންގެ ޝަރުތުތަކުގެ ތެރޭގައި ފިރިހެނަކަށްވުން ހިމެނެ އެވެ. ނައިބު ރައީސް ކަމަށް އަންހެނެކަށް ވާދަ ކުރެވޭ ގޮތް ހެދީ މީގެ ހަފްތާއެއްހާ ދުވަސް ކުރިންނެވެ. އަދިވެސް ރައީސް ކަމަށް އަންހެނަކަށް ވާދަ ނުކުރެވެ އެވެ. އެބައި އަދިވެސް އޮތީ އެންމެ ކުރިންވެސް އޮތް ގޮތަށެވެ.\nމިއީ ރާއްޖެ އެއްބަސްވެފައިވާ ޖިންސުގެ ހަމަހަމަކުގެ އުސޫލުތަކާ ހިލާފު ކަމެއް ކަމަށް ބުނާ އަޑު ވަނީ ގަދަވެފަ އެވެ. އަދި މިއީ ގާނޫނާ ހިލާފު ކަމެއްތޯވެސް ވަނީ ސުވާލު އުފެދިފަ އެވެ. ޕާޓީގެ ތެރޭގައި މިކަން ބަދަލު ކުރުމުގެ ވިސްނުން ގެންގުޅޭ ބަޔަކު އުޅޭ އިރު، ޕާޓީގެ ތެރެއިން ބަދަލުގެ އޮއިވަރެއް އުފެދެން ވަނީ ފަށައިފަ އެވެ.\nއަންހެނަކަށް ވާދަ ނުކުރެވޭ ގޮތް ހެދީ ކީއްވެ؟\nއޮގަސްޓު 18، 2005ގައި ރަޖިސްޓްރީ ކުރި އަދާލަތު ޕާޓީއަކީ އިސްލާމީ ހަމަތައް ނެގެހެއްޓުމަށް އުފެއްދި ޕާޓީއެކެވެ. އެ ޕާޓީއިން އެންމެ އިސްކަންދޭ ކަަމަކީ އެއީ އެވެ. ޕާޓީގެ ރައީސް ކަމަށް އަދި ނައިބު ރައީސް ކަމަށް އަންހެނަކަށް ވާދަ ނުކުރެވޭ ގޮތް ހެދީވެސް އިސްލާމީ ޝަރީއަތުގައިވާ ކަމަކާ ހެދި އެވެ. އެއީ އަންހެނުންނަށް ގައުމުގެ ވެރިކަން ނުކުރެވޭ ކަމަށް ގިނަ އިލްމުވެރިން ބުރަވާތީ އެވެ.\nއަދާލަތުގެ ދުސްތޫރު ލިޔުއްވުމުގައި އިސްކޮށް އުޅުއްވި އެ ޕާޓީގެ ފުރަތަމަ ރައީސް ޝައިހު ހުސެއިން ރަޝީދު އަހުމަދު ކިޔައިދެއްވި ގޮތުގައި، ގައުމުގެ ވެރިކަން އަންހެނަކަށް ނުކުރެވޭނެ ކަމަށް އޭރު އަދާލަތު ޕާޓީގެ މެމްބަރުން އެއްބަސްވި އެވެ.\nޕާޓީގެ ރައީސަކަށް ހޮވޭ މީހާއަކީ މަގުބޫލު މީހަކަށްވެފައި އޭނާ އަކީ ޕާޓީގެ ފަރާތުން ރިޔާސީ ޓިކެޓު ލިބޭ މީހާއަށް ވުމުގެ ފުރުސަތު ބޮޑެވެ. އެހެންވެ، އަންހެނަކަށް ޕާޓީގެ ރައީސްކަން އަދި ނައިބު ރައީސްކަން ނުކުރެވޭނެ ގޮތަށް އަދާލަތު ޕާޓީގެ ދުސްތޫރު ލިޔުނީ ގައުމުގެ ރައީސަކަށް އަންހެނަކު އިންތިހާބު ނުވާނެ ގޮތަށް ކަމަށް ޝައިހު ހުސެއިން ރަޝީދު ވިދާޅުވި އެވެ.\nއަދާލަތުގެ ދުސްތޫރު ލިޔުއްވުމުގައި އިސްކޮށް އުޅުއްވި އެ ޕާޓީގެ ފުރަތަމަ ރައީސް ޝައިހު ހުސެއިން ރަޝީދު އަހުމަދު -- ސަން ފޮޓޯ\n"މިސާލަކަށް ޕާޓީގެ ރައީސަކަށް ހުންނަ މީހާ ނުވަތަ ނައިބު ރައީސަކަށް ހުންނަ މީހާ ހަމަ އިންތިހާބަކުން ހޮވިދާނެތާ މިސާލަކަށް ގައުމުގެ ރައީސް ކަމަށްވެސް. އެހެންވީމަ ޕާޓީގެ ރައީސަކަށް ހުންނަ މީހާ ގައުމުގެ ރައީސަކަށް ކުރިމަތިލާނީވެސް އަންނާނީވެސް. އެހެންވީމަ އެ އުސޫލުން ބަލަންޏާ ޕާޓީގެ ރައީސަކަށްވެސް އަންހެނަކަށް ނާދެވޭނެ. އެއީ އަޅުގަނޑުމެން އެންމެން އެއްބަސްވާ ގޮތަކަށް ހަދަންވެގެން އެގޮތަށް ލިޔެފައި އޮތީ،" ދުސްތޫރު އެކުލަވާލި އިރު ވިސްނުން ހުރި ގޮތް އޭނާ ކިޔައިދެއްވި އެވެ.\nޝައިހު ހުސެއިން ރަޝީދުވެސް ކުރިން އެ ގޮތަށް ގަބޫލުކުރެއްވިޔަސް، ފަހުން ދިރާސާކުރެއްވުމަށްފަހު ވިސްނުންފުޅު ބަދަލުކުރެއްވި އެވެ. މިހާރު އޭނާ ގަބޫލުފުޅު ކުރައްވަނީ އަންހެނަކަށް ވެރިކަން ކުރެވޭނެ ކަމަށެވެ. އަދި ގާޒީކަންވެސް ކުރެވޭނެ ކަމަށެވެ.\nބަދަލު ގެންނަން މަސައްކަތްތަކެއް\nމިދިޔަ ހަފްތާގެ ތެރޭގައި އަދާލަތު ޕާޓީއިން ވަނީ އެ ޕާޓީގެ ނައިބު ރައީސް ކަމަށް އަންހެނުންނަށް ވާދަ ކުރެވޭ ގޮތަށް ދުސްތޫރަށް ގެނައި އިސްލާހެއް ފާސްކޮށްފަ އެވެ. އޭގެ އިތުރުން އެހެނިހެން އިސްލާހުތަކެއްވެސް ދުސްތޫރަށް ގެނަ އެވެ.\nއަދާލަތު ޕާޓީގެ މީޑިއާ ކޮމިޓީގެ ޗެއާ އަދި ހޯމް މިނިސްޓްރީގެ ސްޓޭޓް މިނިސްޓަރު އަލީ ނަޒީރު ވިދާޅުވީ، ޕާޓީއިން ފާސްކުރި އެ ފާސްކުރުންތައް މިފަހަރުގެ އެތެރޭގެ އިންތިހާބުގައި ތަންފީޒުކުރެވިގެންދާނެ ކަމަށެވެ. މި ހަފްތާގެ ތެރޭގައި ޕާޓީއިން އިލެކްޝަންސް ކޮމިޝަނަށް އެ ބަދަލުތައް ފޮނުވާނެ ކަމަށް ނަޒީރު ވިދާޅުވި އެވެ.\nއެނގިފައިވާ ގޮތުުގައި ނައިބު ރައީސް ކަމަށް އަންހެނަކަށް ވާދަ ކުރެވޭ ގޮތަށް އިސްލާހު ހުށަހެޅި އިރު މީހުންގެ ހިޔާލުގައި ހުރީ ރައީސް ކަމަށްވެސް އަންހެނަކަށް ވާދަ ކުރެވޭ ގޮތަށް އިސްލާހު ހުށަހެޅުމެވެ. ނަމަވެސް، އެކަމަށް ޕާޓީގެ ތެރެއިން ތާއީދު ހޯދުމުގެ މަސައްކަތް އަދިވެސް ދަނީ ކުރިއަށް ކަމަށް ނަޒީރު ވިދާޅުވި އެވެ. ނައިބު ރައީސް ކަމަށް އަންހެނަކަށް ވާދަ ކުރެވޭ ގޮތް ހެދުމަށް ފުރަތަމަ އިސްލާހު ހުށަހެޅީ އެކަން ފާސް ވުމުގެ ފުރުސަތު ބޮޑުކަމުންނެވެ.\nނަމަަވެސް، އަދާލަތު ޕާޓީގެ ތެރޭގައި އަދިވެސް ގިނައީ ރައީސްކަން އަންހެނުންނަށް ނުކުރެވޭނެ ކަމަށް ދެކޭ މީހުން ކަމަށް އެ ޕާޓީގެ އޮފިޝަލަކު ވިދާޅުވި އެވެ. ޕާޓީ އުފެއްދި އިރުވެސް ޕާޓީގެ ތެރޭގައި އޮތް ވިސްނުން އަދިވެސް އޮތީ ކަމަށްވުން ގާތެވެ.\nނޮވެމްބަރ 15، 2018: އަދާލަތު ޕާޓީގެ އާންމު މެމްބަރުނާއި ބައްދަލުކުރުމަށް ދަރުބާރުގޭގައި ބޭއްވި ހާއްސަ ހަރަކާތުގެ ތެރެއިން -- ސަން ފޮޓޯ/ ފަޔާޒު މޫސާ\nމި ފަހުން ގެނައި އިސްލާހުތަކަކީ ދުސްތޫރާ ހިލާފަށް އަދާލަތު ޕާޓީ ހިސޯރު ކުރަން އުޅޭ ބަޔަކު ގެނައި އިސްލާހުތަކެއް ކަމަށް ބުނެ އެ މައްސަލަ ވަނީ ބަޔަކު އިލެކްޝަންސް ކޮމިޝަނަށް ވެސް ހުށަހަޅައިފަ އެވެ. ތުހުމަތުގެ އިނގިލިތައް އަމާޒުވަނީ މިހާރު ޕާޓީގެ ރައީސް އަދި ހޯމް މިނިސްޓަރުކަން ކުރައްވާ އިމްރާން އަބްދުﷲ އަށެވެ. އެފަދަ މައްސަލައެއް ހުށަހަޅާފައިވާކަން ކޮމިޝަނުގެ ރައީސް އަހުމަދު ޝަރީފު ކަށަވަރުކޮށްދެއްވަ އެވެ.\nޝަރީފު ވިދާޅުވީ އަދާލަތު ޕާޓީގެ ދުސްތޫރުގައި އަންހެނުންނަށް ވާދަ ނުކުރެވޭ ގޮތަށް އޮތް ނަމަ އެއީ ބެސްޓް ޕްރެކްޓިސްއާ ހިލާފު ކަމެއް ކަމަށެވެ. އެފަދަ ކަމެއް ވާނަ ނަމަ އެކަން މުރާޖައާ ކުރަން އެ ޕާޓީއާއެކު މަޝްވަރާ ކުރައްވާނެ ކަމަށް އޭނާ ވިދާޅުވި އެވެ.\n"ބެސްޓް ޕްރެކްޓިސްއަކީ ހުރިހާ ޕާޓީއަކުންވެސް އަަންހެން ބޭފުޅުންނަށްވެސް ފުރުސަތު ދިނުން. އަޅުގަނޑުމެން އެޑްވޮކޭޓު ކުރާ ގޮތަކީވެސް އެއީ،" ޝަރީފް ވިދާޅުވި އެވެ.\nއަންހެނުންނަށް ވާދަ ނުކުރެވޭ ގޮތަށް އޮތް އަދާލަތުގެ ދުސްތޫރު 2010 ވަނަ އަހަރު ވަނީ އިލެކްޝަންސް ކޮމިޝަނުގައި ރަޖިސްޓްރީކޮށްފަ އެވެ. އޭރު އެ ކޮމިޝަނުން އެއާ މެދު މައްސަލައެއް ނުޖައްސަ އެވެ. ޗެލެންޖެއް ވެސް ނުކުރެ އެވެ.\n"ގާނޫނުއަސާސީއާ ހިލާފު ކަމަށް ގަބޫލެއް ނުކުރަން"\nއަދާލަތު ޕާޓީގެ ދުސްތޫރު، ޒަމާން ގަބޫލު ކުރާ ޖިންސީ ހަމަހަމަކަމުގެ އުސޫލުތަކާ ހިލާފު އިރު ނަން ނުޖަހާ ގޮތަށް ވާހަކަ ދެއްކެވި ވަކީލަކު ވިދާޅުވި ގޮތުގައި އެ ޕާޓީގެ ރައީސަކަށް އަންހެނަކަށް ކުރިމަތިނުލެވޭ ގޮތަށް އޮތުމުން، އެއީ ގާނޫނުއަސާސީއިން ލިބިދޭ ބައެއް އަސާސީ ހައްގުތަކާ ހިލާފު ކަމެއް ކަމަށެވެ.\nއެގޮތުން، އެ ދުސްތޫރު އޮތީ އިންތިހާބުތަކުގައި އެކިއެކި މަގާމުތަކަށް ކުރިމަތިލުމުގެ ހައްގާއި، އެ މީހަކު އަމިއްލައަށް، ނުވަތަ އެ މީހަކު މިނިވަންކަމާއެކު އިހުތިޔާރުކުރާ މަންދޫބުން މެދުވެރިކޮށް ރައްޔިތުންގެ ކަންތައްތައް ހިންގުމުގައި ބައިވެރިވުމުގެ ހައްގާއި، ކޮންމެ ރައްޔިތަކަށް އެމީހަކު އިހްތިޔާރުކުރާ ވަޒީފާއެއް އަދާކުރުމުގެ ނުވަތަ މަސައްކަތެއް ކުރުމުގެ ހައްގު ހަނިވާ ގޮތަށް ކަމަށް އޭނާ ވިދާޅުވި އެވެ.\nނަމަވެސް މިކަމަށް އަދާލާތު ޕާޓީއިން ދެކޮޅު ހަދަ އެވެ. އެ ޕާޓީގެ ފަރާތުން އަލީ ނަޒީރު ވިދާޅުވީ، އެ ޕާޓީގެ ދުސްތޫރު ގާނޫނުއަސާއާ ހިލާފު ކަމަށް ގަބޫލުނުކުރައްވާ ކަމަށެވެ.\n"އެއީ ގާނޫނުއަސާސީއާ ހިލާފު ކަމެއް ކަމަށް އަދާލަތު ޕާޓީއިން ގަބޫލެއް ނުކުރޭ،" ނަޒީރު ވިދާޅުވި އެވެ.\nއަންހެނަކަށް ޕާޓީގެ ރައީސްކަން ނުކުރެވެންވީ ސަބަބެއް ނެތް: ޝިދާތާ\nއަދާލަތު ޕާޓީގެ ފަރާތުން މީގެ ކުރިން އަންހެން ބޭފުޅުން ދައުލަތުގެ އިސް މަގާމުތައް އަދާ ކުރައްވާފައި އެބަ ހުއްޓެވެ. އެގޮތުން އަނާރާ ނައީމް މަޖިލީހުގެ މެންބަރުކަން ކުރެއްވި އެވެ. އަދި ޝިދާތާ ޝަރީފު ވަނީ ކެބިނެޓުގެ މިނިސްޓަރުކަން ވެސް ކުރައްވައިފަ އެވެ.\nޕާޓީގެ ނައިބު ރައީސް ކަމަށް އަންހެނުންނަށް ވާދަ ކުރެވޭ ގޮތް ހެދުމަށް ފާސް ކުރި އިސްލާހަށް ޝިދާތާ ތާއީދު ކުރައްވަ އެވެ. ނައިބު ރައީސް ކަމަށް އަންހެނަކަށް ވާދަ ކުރެވޭ ގޮތް ހެދުމަކީވެސް ޕްރޮގްރެސިވް ނުވަތަ ކުރިއަށް އެޅުނު ފިޔަވަޅެއް ކަމަށް ޝިދާތާ ވިދާޅުވި އެވެ. އެކަމުން ދޭ މެސެޖަކީ ކޮންމެ ޕާޓީއެއްވެސް ތަރައްގީވެ ޑިމޮކްރެސީގެ ހަމަތަކާ އެއްގޮތަށް ކުރިއަށްދެވޭނެކަން ކަމަށް އޭނާ ވިދާޅުވި އެވެ.\nޕާޓީގެ ރައީސް ކަމަށް އަންހެނުންނަށް ވާދަ ކުރެވޭ ގޮތް ހެދުމަށްވެސް ޝިދާތާ ތާއީދު ކުރައްވަ އެވެ. އޭނާ ވިދާޅުވީ، ހުރިހާ ޕާޓީއެއްގައިވެސް ރައީސް ކަމަށްވެސް ނައިބު ރައީސް ކަމަށްވެސް އަންހެނުންނަށް ވާދަ ކުރުމުގެ ފުރުސަތު ފަހިވެފައި އޮންނަން ޖެހޭނެ ކަމަށެވެ.\n"ޖުމްލަ ގޮތެއްގައި އަޅުގަނޑު ގަބޫލު ކުރަނީ ދިވެހިރާއްޖޭގެ ހުރިހާ ޕާޓީއެއްގެ ހުރިހާ މަގާމުތަކަށް އަންހެނުންނަށް ދެވޭނެ ގޮތަށް މަގުފަހިވެފައި އޮންނަން ޖެހޭނެ ކަމަށް،" ޝިދާތާ ވިދާޅުވި އެވެ.\nމިވަތު ޕާޓީގެ ވަކި ސިޔާސީ މަގާމަކަށް ވާދަ ކުރުމުގެ ވިސްނުން ނުގެންގުޅުނަސް، ސިޔާސީ ގޮތުން ކުރިއަށްދިޔުމުގެ ވިސްނުން އޭނާގެ އެބަ އޮތެވެ. އެހެން ކަމަށް ވާނަމަ، އަދާލަތު ޕާޓީގެ އެންމެ އިސް މަގާމުތަކަށް އައުމަށް އަންހެނުނަށް ގަވާއިދުން ހުރަސްތަކެއް އޮތުމަކީ ހަމަޖެހޭ ކަމެއް ހެއްޔެވެ؟


Emirates in Rajjah ah Cargo flight thakeh\nއެމިރޭޓްސް ކާގޯ އުފުލުން ރާއްޖެ ހިމެނޭ ގޮތަށް ފުޅާ ކުރަނީ\nއެމިރޭޓްސް އެއާލައިނެއް: ކާގޯ އުފުލުން ރާއްޖެ ހިމެނޭ ގޮތަށް ފުޅާ ކުރަން ވަނީ ނިންމާފައި -- ފޮޓޯ: އެމިރޭޓްސް\nވައިގެ މަގުން މުދާ އުފުލުމުގެ ހިދުމަތް ފުޅާ ކުރުމުގެ ގޮތުން، އެމިރޭޓްސް އެއާލައިން އިން ރާއްޖެއަށް ކާގޯ ފްލައިޓް ތަކެއް ބާއްވާނެ ކަމަށް ބުނެފި އެވެ.\nރާއްޖޭގެ ބޯޑަރު ހުޅުވުމާއެކު އެންމެ ފުރަތަމަ ރާއްޖެއަށް ފްލައިޓް ފަށަން ނިންމާފައިވާ އެއް އެއާލައިން ކަމަށްވާ އެމިރޭޓްސް އިން ބުނި ގޮތުގައި ރާއްޖެ ހިމެނޭ ގޮތަށް ފަށާ ކާގޯ ފްލައިޓުތައް ދުނިޔޭގެ ހަ ބައްރުގެ 100 މަންޒިލަތަކަށް ދާނެ އެވެ. މި ފްލައިޓްތަކުގައި ޝެޑިއުލްކޮށް ވައިގެ މަގުން މުދާ އުފުލައި ދިނުމާއި ޗާޓަރު ކޮށްގެން މުދާ ގެންގޮސް ދިނުންވެސް ހިމެނެ އެވެ.\nއެމިރޭޓްސް އިން ބުނި ގޮތުގައި ކާގޯ ފްލައިޓްތަކުގެ ސަބަބުން ގައުމުތަކުގެ އިގްތިސޯދަށް ދިރުން ލިބިގެން ދާނެ އެވެ. އަދި ކޮވިޑް-19 އިގެ މި ހާލަތުގައި ގައުމުތަކުގެ ސިއްހީ ދާއިރާ އަށް ބޭނުންވި ސާމާނު ވެސް އެ ގައުމު ތަކަށް ފޯރުކޮށް ދެވޭނެ އެވެ.\nވައިގެ މަގުން ދުނިޔޭގެ އެކި ގައުމުތަކަށް ކާގޯ އުފުލުމުގެ ވިޔަފާރި ފުޅާ ދާއިރާއެއްގައި ކުރާ އެމިރޭޓްސް އިން ކާގޯގެ ހިދުމަތް ދިނުމަށް ބޭނުން ކުރާނީ ބޮއިން 777 އާއި 300 އީއާރު މަރުކާގެ ބޯޓު ފަހަރެވެ.\nއެމިރޭޓްސް އިން ވަނީ މި މަހުގެ 16 ވަނަ ދުވަހުން ފެށިގެން ރާއްޖެއަށް ދަތުރު ފަށަން ނިންމާފަ އެވެ. އެމިރޭޓްސް އެއާލައިނުން ނެރެފައިވާ ނޫސް ބަޔާނެއްގައި ބުނީ ދަތުރުތައް ފަށާއިރު ދުބާއީ އާއި މާލެއާ ދެމެދު ހަފުތާއަކު ފަސް ފްލައިޓް ބާއްވާނެ ކަމަށެވެ.\nމި ފްލައިޓްތައް އޮންނާނީ ބުރާސްފަތި ދުވަހާއި ހުކުރު އަދި ހޮނިހިރު ދުވަހާއި އާދީއްތަ، ހޯމަ ދުވަހު އެވެ.\nޔުނައިޓެޑް އެރެބް އެމިރޭޓްސް (ޔޫއޭއީ) ގެ ގައުމީ އެއާލައިން، އެމިރޭޓްސް އިން ވަނީ ޖުލައި މަހުން ފެށިގެން އިތުރު 52 މަންޒިލަކަށް ދަތުރު ކުރަން ނިންމާފަ އެވެ. ދުބާއީގައި މަރުކަޒު ވެގެން ހިދުމަތް ދޭ، އެއާލައިނުން ވަނީ ދުބާއީ އާއި ގިނަ ބައްރުތަކެއް ގުޅާލާނެ ކަމަށް ބުނެފަ އެވެ.\nޔޫއޭއީއަކީ ރާއްޖެ އަށް އެންމެ ގިނަ އިން މުދާ އެތެރެ ކުރާ ތިން ގައުމުގެ ތެރޭގައި ހިމެނޭ ގައުމެވެ. އެމިރޭޓްސްއަކީ ރާއްޖޭން އެކްސްޕޯޓް ކުރާ މަހުގެ ބޮޑުގައި ޔޫރަޕަށް ގެންގޮސް ދިނުމުގައި ވެސް އިސް ދައުރެއް އަދާކުރާ އެއާލައިން އެކެވެ.\nއެމިރޭޓްސް ކޮވިޑް-19 ދިވެހި ރާއްޖެ އަލުން ހުޅުވާލުން


Palestine ge dhaulai balaigathumah Europe ge thaaeedh hoadhanee | Mihaaru\nއީރާންގެ ނިއުކުލިއާ ޕްރޮގްރާމް\nފަލަސްތީނުގެ ރައީސް މަހްމޫދު އައްބާސް. --ފޮޓޯ:އޭއެފްޕީ\nފަލަސްތީނުގެ ދައުލަތް ބަލައިގަތުމަށް ޔޫރަޕުގެ ތާއީދު ހޯދަނީ\n22 ޖެނުއަރީ 2018 - 11:29\nބްރެސަލްސް (ޖެނުއަރީ 22) - ދައުލަތެއްގެ ގޮތުގައި ޔޫރަޕުން ފަލަސްތީނު ބަލައިގަތުމަށް ބާރު އެޅުމުގެ މަސައްކަތް ރައީސް މަހްމޫދު އައްބާސް ފައްޓަވައިފި އެވެ.\nފަލަސްތީނުގެ ޚާރިޖީ ވަޒީރު ރިޔާޒް އަލް މާލިކީ އޭއެފްޕީ އަށް ވިދާޅުވީ ފަލަސްތީނުގެ ދައުލަތް ޔޫރަޕިއަން ޔޫނިއަން އިން ބަލައިގަތުމުގެ މަސައްކަތް ރައީސް އައްބާސް ފެއްޓެވީ ގުދުސް އަކީ އިޒްރޭލުގެ ވެރިރަށް ކަމަށް އެމެރިކާ އިން ނިންމި ނިންމުމަށް ރައްދު ދިނުމުގެ ގޮތުން ކަމަށެވެ.\nޔޫރަޕުގެ 28 ގައުމުގެ މަންދޫބުން މަހަކު އެއް ފަހަރު ބާއްވާ ބައްދަލުވުމުގެ ތެރޭން ހުރިހާ ގައުމެއްގެ ޚާރިޖީ ވަޒީރުންނާ ވެސް އައްބާސް ބައްދަލު ކުރެއްވުމަށް ވަނީ ހަމަޖެހިފަ އެވެ. އިޒްރޭލުގެ ބޮޑު ވަޒީރު ބެންޖަމިން ނަތަންޔާހޫ ވެސް މިދިޔަ މަހު ވަނީ ބްރަސެލްސް އަށް ވަޑައިގެން ޔޫރަޕުގެ ގައުމުތަކުގެ މަންދޫބުންނާ ބައްދަލު ކުރައްވައިފަ އެވެ.\nއެކަމަކު ފަލަސްތީނުގެ ދައުލަތް ޔޫރަޕިއަން ޔޫނިއަން އިން ބަލައިގަތުމުގެ މައްސަލަ އެއްވެސް އިރެއްގައި އެޖެންޑާގައި ހިމެނިފައެއް ނުވެ އެވެ. އީޔޫ އިން ބުނެފައި ވަނީ އެއީ ވަކިވަކި ގައުމުތަކުގެ އަމިއްލަ ނިންމުމެއް ކަމަށެވެ.\nމާލިކީ ވިދާޅުވީ މެދުއިރުމަތީގެ ސުލްހައިގައި ޔޫރަޕުން އަދާކުރާ ރޯލް ބޮޑު ކުރުމަށް އައްބާސް އެދިވަޑައިގަންނަވާނެ ކަމަށެވެ. އަދި މެދުއިރުމަތީގެ ސުލްހައިގައި އެމެރިކާ ހިންގި މޮނޮޕޮލީ މިހާރު ނިމުމަކަށް އަތުވެއްޖެ ކަމަށް އޭނާ ވިދާޅުވި އެވެ.\nބްރެސަލްސް އަށް އައްބާސް ވަޑައިގެންނެވި އިރު އެމެރިކާގެ ނައިބް ރައީސް މައިކް ޕެންސް މިހާރު އުޅުއްވަނީ މެދުއިރުމަތީގެ ދަތުރުގައި އިޒްރޭލަށް ވަޑައިގެންނެވެ.\nއިތުރު ލިޔުންތައް ފަލަސްތީން އީޔޫ މަހްމޫދު އައްބާސް


Tourism ah Addu in bin dhookuran thahyaaruvehje\nއައްޑޫގައި ހިންގާ އިކުއޭޓާ ވިލެޖް. އަވަސް ފައިލް ފޮޓޯ\nއައްޑޫގައި ޓޫރިޒަމް ފުޅާކުރަން، ގެސްޓް ހައުސް އާއި ސިޓީ ހޮޓާ ތަރައްގީކުރަން ބިން ހޯދަން ޝައުގުވެރިވާ ފަރާތްތަކުން ކުރިމަތިލުމުގެ ފުރުސަތު އައްޑޫ ސިޓީ ކައުންސިލުން އަންނަ ބުރާސްފަތި ދުވަހު ހުޅުވައިލަން ނިންމައިފަ އެވެ.\nޓޫރިޒަމަށް އައްޑޫން ބިން ދޫކުރަން އެންމެ ފުރަތަމަ ނިންމީ މި މަހުގެ 20 އިން ފެށިގެން އަންނަ މަހުގެ 13 އާ ހަމައަށެވެ. ނަމަވެސް، ބިޑް ވިއްކުން ލަސްކުރީ އެކަމަށް ވާން ޖެހޭ ތައްޔާރީތަކަށް އިތުރު ވަގުތު ބޭނުންވެގެންކަމަށް ސިޓީ ކައުންސިލުން ވަނީ ބުނެފަ އެވެ.\nނަމަވެސް، އެ ކައުންސިލުން އިއްޔެ ކުރި އިއުލާނެއްގައި ބުނީ މިހާރު ބިޑް ވިއްކަން ނިންމާފައި ވަނީ މި މަހުގެ 31 އިން ފެށިގެން އަންނަ މަހުގެ 28 ވަނަ ދުވަހާ ހަމައަށް ކަމަށެވެ.\nބިޑް ޑޮކިއުމެންޓެއް ވިއްކާ އަގަކީ ދިވެއްސެއް ނަމަ 2،000 ރުފިޔާ އަދި ބޭރު މީހެއް ނަމަ 300 އެމެރިކާ ޑޮލަރަށެވެ.\nއައްޑޫގައި ރަށު ޓޫރިޒަމް ފުޅާ ކުރަން 4،000 އެނދު ތަރައްގީ ކުރަން އައްޑޫ ކައުންސިލާއި ޓޫރިޒަމް މިނިސްޓްރީން އެއްބަސްވުމެއްގައި ސޮއި ކުރީ މިދިޔަ މަހު އެވެ.\nއައްޑޫ ސިޓީ ކައުންސިލް ޓޫރިޒަމް އައްޑޫ ސިޓީ + ޓޫރިސްޓް އެރައިވަލް މިނިސްޓްރީ އޮފް ޓޫރިޒަމް


REPORT: Dollar ge agu boduvaanvee keehve! Dollar ge demand ufuleh...\nޑޮލަރުގެ އަގު ބޮޑުވުން\nޑޮލަރުގެ އަގު ބޮޑުވާންވީ ކީއްވެ؟ ޑޮލަރުގެ ޑިމާންޑް އުފުލެންޖެހޭ އެއްވެސް ސަބަބެއް ނެތް!\nތެލަށް ކުރާ ޚަރަދު ދަށަށް، ވިޔަފާރިވެރިން ރާއްޖެ އަށް އެތެރެ ކުރާ މުދާ ދަށަށް\nބޭސް ފަރުވާއަށް ބޭރަށްދާ މީހުން ގާތްގަނޑަކަށް ހުއްޓުމަކަށް\nއެމްއެމްއޭ އިން ބޭންކުތަކަށް ދޫކުރާ ޑޮލަރުގެ އަދަދު މައްޗަށް\nކ. މާލެ | 16 ސެޕްޓެންބަރ 2020 | ބުދަ 14:54 | 15,791\nޑޮލަރުތަކެއް- ކޮވިޑުގެ މި ޙާލަތުގައި ބްލެކް މާރކެޓުތަކުން ދަނީ ޑޮލަރު އަގުބޮޑުކޮށް ވިއްކައި މަންފާ ހޯދަމުން - މުހައްމަދު ޝަރުހާން\nކޮވިޑް-19 އާ ގުޅިގެން ޤައުމުތަކުގެ އިޤްތިސާދު އަޑިއަޅަމުންދާއިރު، ރާއްޖޭގެ އިޤްތިސާދަށްވެސް މިވަނީ ބޮޑު ހީނަރުކަމެއް އައިސްފައެވެ. އެގޮތުން މީގެ ކުރިން އަންދާޒާ ކުރި ވަރަށްވުރެ މި އަހަރު ދައުލަތުގެ އާމްދަނީ ދަށްވެ، ކުރިން މާލީ ވުޒާރާތަކުން ހެދި އަންދާޒާތަކަށް މިވަނީ ބަދަލުތަކެއް އައިސްފައެވެ. އެއާއެކު، މިހާރު ހަރުއަޑުން ދެކެވޭ އެއް ވާހަކައަކީ ރާއްޖޭގައި ޑޮލަރުގެ އަގު ބޮޑުވާން އުޅޭ ވާހަކައެވެ. އެގޮތުން ކޮވިޑް 19 ގެ ބަލިމަޑުކަމުން ރާއްޖޭގެ އިޤްތިސާދީ ގިނަ ޙަރަކާތް ހުއްޓުމަކަށް އައިސް، ޑޮލަރަށް އޮތް ޑިމާންޑު ދަށްވި ނަމަވެސް، ޑޮލަރުގެ ރޭޓުތައް މައްޗަށް ދާ މައްސަލައަށް ގިނަ ބައެއްގެ ސަމާލުކަން މިވަނީ އައިސްފައެވެ.\nޑޮލަރަށް އޮތް ޑިމާންޑް ބޮޑުވާންޖެހޭ ސަބަބެއް ނެތް!\nރާއްޖެއަށް ޑޮލަރު އެންމެ ބޮޑަށް ބޭނުން ވަނީ ބޭރުން މުދާ އެތެރެ ކުރާށެވެ. އެހެން ކަމުން އެތެރެ ކުރާ މުދާ އިތުރުވެގެން ނޫނީ ޑޮލަރުގެ ބޭނުން އިތުރުވާކަށް ނުޖެހެއެވެ. މި މޭރުމުން ބަލާއިރު، 2019 ވަނަ އަހަރާ އަޅާބަލާއިރު، އާންމު ވިޔަފާރިވެރިން މިއަހަރު ރާއްޖެ އަށް މުދާ އެތެރެކޮށްފައިވާ މިންވަރު ވަނީ 69 އިންސައްތައަށް ދަށްވެފައެވެ. ހަމަ އެއާއެކު، ކޮވިޑް-19 ގެ ސަބަބުން ރާއްޖޭގެ އިންޓަނޭޝަނަލް ބޯޑަރ ބަންދު ކުރުމުގެ ކުރިން، މި އަހަރުގެ ފުރަތަމަ3މަސްދުވަހު އެވެރެޖްކޮށް މަހަކު 222 މިލިއަން އެމެރިކާ ޑޮލަރުގެ މުދާ އެތެރެ ކުރެވުނު ނަމަވެސް، އަހަރުގެ ފުރަތަމަ3މަސްދުވަހާ އަޅާބަލާއިރު އެ އަދަދު ވަނީ %53 ދަށަށް ގޮސްފައެވެ.\nއޭގެ އިތުރުން، 2019 ވަނަ އަހަރުގެ ފުރަތަމަ6މަސްދުވަހުގެ ތެރޭގައި ދުނިޔޭގެ ބާޒާރުގައި ތެޔޮފީފާއެއްގެ (ކުރޫޑް އޮއިލް) އަގު އެވެރެޖްކޮށް ހުރީ 63 އެމެރިކާ ޑޮލަރުގައެވެ. އެހެންނަމަވެސް ދުނިޔެއަށް ދިމާވެފައިވާ މި ޙާލަތުގެ ސަބަބުން ތެލަށް އޮތް ޑިމާންޑް ދަށްވެ، 2020 ގެ މި މުއްދަތުގައި ތެޔޮފީފާއެއްގެ އަގު އެވެރެޖްކޮށް ހުރީ 40 އެމެރިކާ ޑޮލަރަށް އަގު ހެޔޮ ވެފައެވެ. ތެޔޮ އަގުހެޔޮ ވުމުގެ އިތުރުން ތެޔޮ ބޭނުން ކުރާ މިންވަރުވެސް ބޮޑުތަނުން ދަށް ވެފައިވާކަން ތަފާސްހިސާބުތަކުން ދައްކައެވެ.\nމިދިޔަ އަހަރުގެ ފުރަތަމަ6މަސްދުވަހުގެ ތެރޭގައި ރާއްޖެއަށް ތެލުގެ ބާވަތްތައް އެތެރެ ކުރުމަށް ޚަރަދު ވެފައިވަނީ ޖުމުލަ 283.7 މިލިއަން އެމެރިކާ ޑޮލަރެވެ. ނަމަވެސް މި އަހަރުގެ ފުރަތަމަ6މަސް ދުވަހަށް ތެލުގެ ބާވަތްތައް އެތެރެ ކުރުމަށް ޚަރަދު ކުރީ 175.8 މިލިޔަން އެމެރިކާ ޑޮލަރެވެ. މިއީ، 62 އިންސައްތައިގެ ދަށްވުމެކެވެ.\nމި އަހަރު ޑޮލަރަށް އޮތް ޑިމާންޑް ކުޑަވާނެ ކަމަށް ބެލެވޭ އަނެއް ސަބަބަކީ ކޮވިޑް 19 ގެ ސަބަބުން ބޭސް ފަރުވާއަށް ރާއްޖެއިން ބޭރަށް ދިވެހިން ކުރާ ދަތުރުތައް މުޅިންހެން ހުއްޓިގެން ދިޔުމެވެ. 2019 ވަނަ އަހަރު ދިވެހީން ރާއްޖެއިން ބޭރަށް ބޭސްފަރުވާއާއި އެހެނިހެން ކަންކަމަށް ގާތްގަޑަކަށް 350 މިލިއަން އެމެރިކާ ޑޮލަރު ހޭދަކޮށްފައިވާނޭ ކަމަށް ލަފާ ކުރެވޭ ކަމަށް އެމްއެމްއޭގެ ތަފާސްހިސާބުތަކުން ދައްކައެވެ. އެހެން ކަމުން ބޭރަށް ދިވެހިން ކުރާ ދަތުރުތައް ހުއްޓިގެން ދިއުމުން ގިނަ އަދަދެއްގެ ޑޮލަރު ރާއްޖޭގައި ހިފެހެއްޓެން ޖެހޭނެ ކަމީ ޝައްކެއް އޮތް ކަމެއް ނޫނެވެ.\nއޭގެ އިތުރުން 2019 ވަނަ އަހަރާއި އަޅާބަލާއިރު 2020 ވަނަ އަހަރު ރާއްޖެއަށް އެތެރެކުރާނެ ކަމަށް ބެލޭ މުދަލަށް ހޭދަވާނެ ބޭރުފައިސާގެ އަދަދު ގާތްގަނޑަކަށް %50 ދަށަށް ދާނެ ކަމަށް އެމްއެމްއޭއިން ލަފާ ކޮށްފައިވާއިރު، އަހަރުގެ ބާކީ ބަޔަށް މުދާ އެތެރެ ކުރުމަށް ބޭނުންވާނޭ ޑޮލަރުގެ މިންވަރު ވެސް ބޮޑުތަނުން ދަށަށް ދާނޭ ކަމަށް ބެލެއެވެ.\nމިކަންކަން މިހެން ހުރި އިރު ޑޮލަރުގެ އަގު ބޮޑުވާން ޖެހެނީ ކޮން ސަބަބަކާ ހެދިތޯ އެބަ ވިސްނާލަން ޖެހެއެވެ.\nޑޮލަރުގެ ކަޅު ބާޒާރު\nކޮވިޑްގެ ހާލަތު ދިގުލާ ދިއުމާއެކު، ހާލަތުގެ ނާޖާއިޒް ފައިދާ ނަގާ ޑޮލަރުގެ ކަޅު ބާޒާރުގައި ޑޮލަރުގެ އަގު އުފުލުމަށްޓަކައި ބަޔަކު މަކަރު ހަދަމުންދާކަމުގެ ބޮޑެތި ތުހުމަތުތަކެއް ކުރެވެއެވެ. އެގޮތުން ޑޮލަރުގެ އަގު ބޮޑުވަމުންދާކަމަށް ސޯޝަލް މީޑިއާގައި ތަކުރާރުކޮށް މެސެޖުތައް ދައުރު ކުރުވުމާއި، ސޯޝަލް މީޑިއާގެ އެކި ޕްލެޓްފޯމް ތަކުގައިވެސް އެފަދަ މެސެޖުތައް ފެތުރުމުގެ ތެރެއިން ޑޮލަރަށް ނެތް ޑިމާންޑެއް އޮތް ކަމަށް ދައްކަން ބަޔަކު ދަނީ މަސައްކަތް ކުރަމުންނެވެ.\nނަތީޖާއެއްގެ ގޮތުން ކޮވިޑް-19 ގެ މި ޙާލަތާ ގުޅިގެން ފަހުން ޑޮލަރުގެ އަގު ބޮޑުވާނެ ކަމުގެ "އުންމީދުގައި" ބައެއް ފަރާތްތަކުން ބްލެކް މާރކެޓުގައި ޑޮލަރު ގަންނަން އަވަސްވެގަނެއެވެ. އަދި އެކަމުގެ ސަބަބުން ޑޮލަރުގެ ޑިމާންޑް އުފުލި، ބްލެކް މާރކެޓުގައި އެކި ރޭޓުތަކުގައި ޑޮލަރު ވިއްކަމުންދާ ފަރާތްތަކުން ބޮޑު މަންފާތަކެއް ނަގަމުންދާކަން ފާހަގަ ކުރެވެއެވެ.\nއެމްއެމްއޭއިން ބުނަނީ ޑޮލަރުގެ ރަސްމީ އަގު ބަދަލު ނުކުރާނެ ކަމަށް!\nމި ހުރިހާ ކަމެއްގެ ސަބަބުން ބްލެކް މާރކެޓުގައި ޑޮލަރަށް އޮތް ޑިމާންޑް ބޮޑުވެ، މަކަރު ހީލަތުގެ ތެރެއިން ނާޖާއިޒް މަންފާ ހޯދުމުގެ ފުރުސަތު ބަޔަކު ގެންދަނީ ފަހި ކުރަމުންނެވެ. މިކަން މިހެން ހިންގަމުންދާއިރު، ޑޮލަރުގެ ރަސްމީ އަގަށް އެއްވެސް ބަދަލެއް ގެންނަން އެމްއެމްއޭ އިން މިހާތަނަށް އެއްވެސް ފަރާތަކާ އެއްވެސް މަޝްވަރާއެއް ކޮށްފައި ނުވާކަން ރާއްޖެއެމްވީ އަށް ވަނީ ކަށަވަރު ވެފައެވެ. ޑޮލަރުގެ ރަސްމީ އަގު މައްޗަށް ދާނެތޯ ކުރެވޭ ސުވާލަށް އެމްއެމްއޭގެ އޮފިޝަލަކު ވިދާޅުވީ، އެކަލަހަ މަޝްވަރާއެއް ވެސް ކުރިއަށް ނުދާކަމަށާއި، ޑޮލަރުގެ ރަސްމީ އަގު ބަދަލު ނުކުރާނެކަމަށެވެ.\nއަނެއްކޮޅުން، އެމްއެމްއޭއިން ބޭންކުތަކަށް ދޫކުރާ ޑޮލަރުގެ މިންވަރު އޮތީ އިތުރުކޮށްފައެވެ. މީގެ އިތުރުން، ރާއްޖެ އަށް 700 މިލިއަން ޑޮލަރު ހޯދުމުގެ މަސައްކަތް މިހާރުވެސް ކުރެވެމުންދާ ކަމަށް ފިނޭންސް މިނިސްޓަރ އިބްރާހިމް އަމީރު ވަނީ ވިދާޅުވެފައެވެ.\nއެއާއެކު ސާފު ވެގެންދާ އެއް ކަމަކީ ޑޮލަރާއި ގުޅިގެން މިހާރު ބަޔަކު މަންފާ ނަގަމުން ގެންދަނީ އޮޅުވާލުމާއި، މަކަރު ހީލަތުގެ ތެރެއިންނެވެ. ޑޮލަރުގެ ޑިމާންޑް ރާއްޖޭގައި މިވަގުތު މައްޗަށް ދާންވީ އެއްވެސް ސަބަބެއް ނެތެވެ. ޑޮލަރުގެ ރަސްމީ އަގު ބަދަލު ކުރުމަށް އެމްއެމްއޭ އަކުން ނުވިސްނައެވެ. ބޭންކުތަކަށް އެމްއެމްއޭ އިން ދޫކުރާ ޑޮލަރުގެ މިންވަރު އޮތީ މައްޗަށް ޖައްސާފައެވެ.


ދިވެހި , މެތްސް ޓީޗަރ - ކޮންޓްރެކްޓް (06 މަސް)\nޓީޗަރ (މެތްސް )\nކޮންޓްރެކްޓް ) މިމަޤާމުގައި ހުންނެވި ޓީޗަރު ވިހެއުމާއި ގުޅިގެން ބަދަލު ނެގޭ ވަގުތީ މުވައްޒަފުން )\nސްކޫލް ޓީޗަރުންގެ ވަޒީފާގެ އޮނިގަނޑު (އިސްލާޙު 1) ގައި ވާގޮތަށް ޝަރުތުތައް\n- ދިވެހި : ޓީޗިންގ، އެޑިޔުކޭޝަން ، ދިވެހި ލޭންގުއޭޖް، އާރޓްސް އިން ދިވެހި ލޭންގުއޭޖް\n- މެތްސް: ޓީޗިންގ، އެޑިޔުކޭޝަން ، މެތެމެޓިކްސް\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 24 އޮގަސްޓް 2021 ގެ 13:00 ގެ ކުރިން، ގދ. އަތޮޅު ތަޢުލީމީ މަރުކަޒު އަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް [email protected] މެދުވެރިކޮށް ވެސް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އަދި ޕްރެކްޓިކަލް އެސެސްމެންޓް އޮންނާނީ، 25 އޮގަސްޓް 2021 ވާ ބުދަ ދުވަހާއި އާއި 26 އޮގަސްޓް 2021 ވާ ބުރާސްފަތި ދުވަހާ ދެމެދު، ގދ. އަތޮޅު ތަޢުލީމީ މަރުކަޒުގައެވެ.\nމި އިޢުލާނުގެ ދަށުން މަތީގައިވާ ޝަރުތު ހަމަވާ ފަރާތެއް ދާއިމީ މަޤާމަށް ނުލިބިއްޖެނަމަ، ތިރީގައިވާ ޝަރުތު ހަމަވާ ފަރާތެއް ރިލީފް މަޤާމަކަށް 2021/2022 އެކަޑަމިކް އަހަރު ނިމެންދެން ނެގުމަށް ހަމަޖެހިފައިވެއެވެ.\nމުއްދަތު: 06 މަސްދުވަސް\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6841026 , 6840018 އަށެވެ. އީ-މެއިލް ކުރާނީ [email protected] އަށެވެ.\n09 މުޙައްރަމް 1443\nޕަބްލިޝްކުރި ތާރީޚު: 17 އޮގަސްޓް 2021\nޕަބްލިޝްކުރި ގަޑި: 14:44\nސުންގަޑި: 24 އޮގަސްޓް 2021 13:00


ކައިޒީންގެ އެންމެ ސުވާލެއް ދިވެހި ފިރިހެނުންނަށް |\nކައިޒީންގެ ޚާއްސަ އިންޓަވިއު:\nކައިޒީންގެ އެންމެ ސުވާލެއް ދިވެހި ފިރިހެނުންނަށް\n2 އޮކްޓޯބަރ 2020\nއިންސްޓަގްރާމްގައި އެއް ލައްކައަށްވުރެ ގިނަ ފޭނުންނާ އެކު، އިތުރު ތައާރަފަކަށް ބޭނުންނުވާ ޒުވާން މޮޑެލް ކައިޒީން އަކީ ސޯޝަލް މީޑިއާގައި މިހާރު އެންމެ ހިނގާ އެއް ނަމެވެ. ކައިޒީން ބުނާ ގޮތުން "ކައި ކައިއަށް ވީ ފޭނުންގެ ސަބަބުން"ނެވެ.\nދިވެހި ގިނަ ފިރިހެނުންގެ ހިތްތައް ފަތަހަކޮށްފައިވާ ކައިޒީން ބުނާ ގޮތުން އޭނާގެ ހުރިހާ ވެސް ވަގުތެއް އަދި އަމާޒެއް މިވަގުތު ހުރީ އޭނާގެ މޮޑެލިން ކެރިއަރަށެވެ. ނަމަވެސް މޮޑެލް ކުރުން ހުއްޓާލަން ޖެހިދާނެ ގޮތެއް ވެސް އޭނާގެ ވިސްނުމުގައި އެބައޮތެވެ.\nމޮޑެލިން ފޮޓޯތަކާއެކު ކުރު މުއްދަތެއްގެ ތެރޭގައި މަޝްހޫރުކަން ހޯދައިފައިވާ ކައިޒީން ވަރަށް ރީތިވެގެން އުޅޭ ދިވެހި ބައެއް ފިރިހެނުންނާ ކައިޒީން ވެސް ސުވާލެއް ކޮށްލަން ބޭނުންވެއެވެ. އެއީ ކޮން ސުވާލެއްކަން އެނގޭހެއްޔެވެ؟\nކައިޒީން "އަދިވެސް" އޮންލައިންއަށް އިންޓަވިއުދެނީ -ފޮޓޯ: އަދިވެސް\nތިރީގައި މިވަނީ "އަދިވެސް" އޮންލައިން އަށް ކައިޒީން ދިން ހާއްސަ އިންޓަވިއުއެއްގެ މުހިންމު ސުވާލުތަކާއި ޖަވާބުތަކެވެ.\nކައިޒީންގެ އަމިއްލަ ތައާރަފެއް ދީފާނަންތަ؟\nކައިޒީންއޭ ބުނެފިއްޔާ ނުދަންނަ މީހެއް މިހާރު ވަރަށް މަދުވާނެހެން ހީވަނީ. އެހެންވީމަ ކައި އަކަށް ހިޔެއް ނުވޭ އިތުރު ތައާރަފެއް ބޭނުންވާނެހެނެއް.\nލަވައެއް ނޫނީ ފިލްމަކުން ކައިޒީން ފެނިދާނެތަ؟\nސަޅި އޮފައެއް ލިބިއްޖިއްޔާ ލަވައަކުން ފެނިދާނެ، އެކަމަކު ފިލްމަކުން ހިޔެއްނުވޭ.\nހުސްވަގުތު ކުރަނީ ކޮން ކަމެއް؟\nޔޫޓިއުބް ވީޑިއޯ ބަލަނީ. ބޮޑަށް ބިއުޓީ އެންޑް ފެޝަން ރިލޭޓެޑް ސްޓަފްސް\nކައިޒީންގެ އިސްތަށިގަނޑު ވަރަށް ރީތި، ބަލަހައްޓަނީ ކިހިނެއް؟\nކައީގެ ހުންނާނެ ސްރީލަންކާގައި ވެސް މާލޭގައި ވެސް ހާއްސަ، ޕާސަނަލް ހެއާ ސްޓައިލިސްޓެއް. އެމީހުން ޓްރީޓްކުރަނީ ކައިގެ އިސްތަށިގަނޑަށް. ވީކްލީ އެމީހުން ކައިރިއަށް ދަނީ. ގޭގައި އަމިއްލައަށް މާބޮޑު ކަމެއް ނުކުރަން. ނެޗުރަލީވެސް ކައިގެ އިސްތަށިގަނޑު ފަންވާނެ. ކުރިން ބްލޮންޑްކޮށް އޮންނައިރު މަހަކު އެއް ފަހަރު ލަންކާގައި ހުންނަ ހެއާ ސްޓައިލިސްޓް ކައިރިއަށް ރީޓަޗިންގ އަދި ޓްރީޓްމަންޓް ނަގަން ދަން.\nއެންމެ ދާހިތްވަނީ ކޮން ގައުމަކަށް؟\nވަކި ގައުމެއް ނެތް. އެކަމު އެންމެ ދާހިތްވަނީ ރިސޯޓްތަކަށް.\nރާއްޖެއިން އެންމެ ރީތި ރަށަކީ ކޮބާ؟\nރާއްޖޭގެ ރަށްރަށަށް ވަރަށް ދެވިފައި ނުހުންނާނެ. އެކަމަކު އެންމެ ރީތީ ކައިގެ އުފަން ރަށް ޅ. ނައިފަރު.\nއެންމެ ކާހިތްވަނީ ކޮން އެއްޗެއް؟\nސަބްމެރީން އަދި ޕިއްޒާ، އެކަމަކު ވަރަށް ޕޯޝަން ކޮންޓްރޯލްކޮށް ކަނީ.\nއެންމެ ބޯހިތްވަނީ ކޯންޗެއް؟\nހަޔާތުގައި މިހާތަނަށް ހާސިލްވެފައި ނެތް ކަމަކީ ކޮބާ؟\nކައި ހާސިލް ކުރަން ބޭނުންވާ ހުރިހާ ކަމެއް ހާސިލްވޭ މިހާތަނަށް.\nކައިޒީން އަކީ ވަރަށް ރުޅި ގަދަ މީހެއްތަ؟\nކައި އަސްލު ވަރަށް ރުޅި ގަދަވާނެ. އެކަމަކު ވަރަށް މަދު މީހަކަށް އެކަން އެކްސްޕީރިއެންސް ކުރެވިފައި ހުންނާނީ.\nމޮޑެލިންގެ ދާއިރާއަށް ޝައުގުވެރިވީ ކިހިނެއް؟\nމޮޑެލިންގެ ދާއިރާއަށް ވަދެވުނީ ނޭނގި. ރަންވޭ ޝޯއަކުން މިދާއިރާއަށް ނިކުމެވުނީ. ޑްރެސްކޮށްގެން ފޮޓޯ ނަގަން ކުޑަ އިރުއްސުރެވެސް އިންޓްރަސްޓް ހުރޭ. މިއީ ވަރަށް އިންޓަރެސްޓިން ދާއިރާއެއް ކެރިއަރެއް ބިލްޑްކުރަން.\nމިހާތަނަށް ކުރެވުނު މޮޑެލިންގެ ތަޖުރިބާ ކިޔައިދީފާނަންތަ؟\nމިހާތަނަށް އެކި ބްރޭންޑް ތަކާއި ޕްރޮޑަކްޓްތައް ޕްރޮމޯޓް ކުރުމުގައި މަސައްކަތް ކުރެވިއްޖެ. ކޮންމެ ޕްރޮޖެކްޓަކީވެސް ތަފާތު ސަޅި އެކްސްޕީރިއަންސެއް.\nކޮން ކަހަލަ މޮޑެލިންއެއް އެންމެ ކުރާހިތްވަނީ؟\nރާއްޖެއިން ބޭރުގައި މޮޑެލްކުރަން ފުރުސަތެއް ލިބިއްޖެތަ؟\nއަބަދުވެސް ރާއްޖެއިން ބޭރުން ފުރުސަތު ލިބޭ. އެކަމަކު ރާއްޖެއިން ބޭރުގައި ބޭސްވެގެން އެކަން ކުރަން ޖެހެނީ. ކައި އަދި ބޭނުމެއްނުވޭ ރާއްޖެ ދޫކޮށް އެގޮތަށް ދާކަށް.\nމޮޑެލްކުރާ އަންހެން ކުއްޖެއްގެ ހުންނަންޖެހޭ އެންމެ މުހިންމު ސިފައަކީ ކޮބާ؟\nޑިސިޕްލިން ވަރަށް މުހިންމު ވާނެ. މިބުނީ އަމިއްލަ ސެލްފް ވެލިއުކޮށް، އުޅޭ އުޅުމުގައި ޑިސިޕްލިންކޮށް އުޅެންޖެހޭ.\nމޮޑެލްކުރުމުގެ މުސްތަގުބަލާމެދު އުންމީދުތައް ހުރީ ކިހިނެއް؟\nމޮޑެލިން ދާއިރާގައި ރާއްޖޭގައި ދެވޭނެ އެންމެ ޓޮޕަށް މިހިރީ އާދެވިފައި. ރެސްޕެކްޓިވް ނޭމެއް ބިލްޑް ކުރެވިއްޖެ މިހާރު\nމޮޑެލްކުރާ ކުއްޖަކަށް ނުވި ނަމަ، ކައިޒީން ފެނުނީހީ ކޮން ދާއިރާއަކުން؟\nހޮސްޕިޓަލިޓީ ނުވަތަ ސިއްހީ ދާއިރާއިން ފެނުން ގާތީ.\nމޯލްޑިވިއަންގެ ކެބިން ކްރޫގެ ވަޒީފާގައި އުޅުނީ ކީހާ ދުވަހަކު؟\nކެބިން ކުރޫއަކަށް ދެ އަހަރު ދުވަހު އުޅުނިން. އެކަމަކު އެކަހަލަ ހާރޑް ވޯކިން ޖޮބަކަށްވުރެ މާރަނގަޅު އާމްދަނީއެއް މި ދާއިރާއިން ލިބޭ.\nކައިޒީން އެންމެ ބައްދަލުކުރާހިތް ވަނީ ކާކާ؟\nރާއްޖޭގައި ނެތް ބައްދަލުކުރާ ހިތްވާ ވަކި މީހެއް، އެކަމަކު ރާއްޖޭން ބޭރުގައި އެބަތިބި ބައިވަރު މީހުން.\nރާއްޖެއިން އެންމެ ރީތި ފިރިހެނަކީ ކާކު؟\nރާއްޖެއަކީ ރީތި ފިރިހެނުން ވަރަށް ގިނަ ތަނެއް. ވަކި މީހެއްގެ ނަން މެންޝަން ކުރާކަށް ކައި ބޭނުމެއް ނޫން.\nކައިޒީން ވަރަށް ރީތިވެގެން ދިވެހި ބައެއް ފިރިހެނުން އުޅެނީ ކީއްވެ؟\nކައިއަކަށް ވެސް އަސްލު ނޭނގޭ ކީއްވެގެން ކަމެއް. ދިވެހި ފިރިހެނުން ކައިރީ އަހާލަން ޖެހޭނީ. ކައިވެސް ބޭނުން އަހާލަން.\nކައިޒީން ރީތިވެގެން އުޅޭ މީހުންނަށް ބުނާނީ ކީކޭ؟\nވަރަށް އުފާވެއޭ އެހާ އެޑްމަޔަރކުރާތީ.\nޒަވާޖީ ހަޔާތާ ބެހޭ ގޮތުން ބުނާނީ ކީކޭ؟\nޒަވާޖީ ހަޔާތަކަށް ވުރެ ބޮޑަށް މިހާރު މި ފޯކަސްކުރަނީ ކެރިއަރ އަށް.\nފިރިޔަކު އިޚްތިޔާރު ކުރުމުގައި ކައިޒީން އެންމެ އިސްކަން ދޭނީ ކޮން ކަމަކަށް؟\nފިރިޔަކު އިހްތިޔާރު ކުރާއިރު ބަލާނީ ސްޓޭބަލް، މެޗުއާޑް، ކެއާރިން އަދި ސަޕޯޓިވް މީހަކަށް. އެމީހާގެ ލުކްއެއް ކައިއަކަށް އެހާ މެޓާރއެއް ނޫން.\nތިކަހަލަ މީހެއް ދިމާވެއްޖެއްޔާ ދެ އަންބަށް ކައިވެނިކޮށްފާނަންތަ؟\nއެކަހަލަ މީހަކާ ދިމާވީމަ އެނގޭނީ.\nހުސްކޮށް ތި ހުންނަނީ ކީއްވެ؟ އަލުން މެރީ ކުރަނީ ކޮން އިރަކުން؟\nމިވަގުތު އިސްކަން މިދެނީ ކެރިއަރ އަށް\nކައިޒީން ކިޑެއް ބޭނުންތަ؟\nވަރަށް އަވަހަށް ދެކެން ބޭނުންވާ ދުވަހެއް އެއީ. ޔަންްގު އޭޖުގައި އަމިއްލަ ކިޑެއް\nކައިޒީން މޮޑެލްކުރަން ބޭނުން ނޫން މީހަކު ހަޔާތުގެ ބައިވެރިއަކަށް ހޮވާފާނަންތަ؟\nއާނ ހޮވާފާނަން. ކައި އަކީ މިހާރު ޕަބްލިކް ފިގާއެއް. އެ އިމޭޖް ރުއިންވާނެ ކަމެއް ކައިއެއް ނުކުރާނަން. އެކަމަކު ލައިފަށް އަންނަ މީހަކަށްޓަކައި މޮޑެލިން ކެރިއާ ދޫކޮށްލަފާނަން.\nފަހު ސުވާލު. ކައިޒީނަށް ސަޕޯޓުކުރާ މީހުންނަށް ދޭނެ މެސެޖަކީ ކޮބާ؟\nމިހާ ހިސާބަށް މިއާދެވުނީ ކައިގެ ސަޕޯޓަރުންގެ ވެސް ހެލްޕާ އެކީ. ކައި އަބަދުވެސް އެކަން އެޕްރިޝިއޭޓް ކުރަން.\nފޮޓޯތައް: ކައިޒީން އިންސްޓަގްރާމް\nޖެއްސުން ކުރުމުގެ ހިނގައިލުމާއެކު އިސްރާއީލުން ޣައްޒާއަށް ޙަމަލާ ދީފި\nޔޫރޯ2020: ޗެމްޕިއަނުންނަށް އަރުތަވެރި ރެޔެއް\nމަސްތުވާތަކެއްޗާއެކު ލ. ގަމުން މީހަކު ހައްޔަރުކޮށްފި\nމިއީ ކޮން ކަހަލަ އަޖައިބެއް؟ ހަ ބުރީގެ ސްޓެލްކޯ މަތިން ވެއްޓި ކުޑަ ޒަޚަމެއް، ހަ ފޫޓުގެ ހަރުގަނޑަކުން ވެއްޓި ބޮޑު ޒަޚަމެއް\nމެއި 23, 2021\nކުރީގެ ހޯމް މިނިސްޓަރުގެ ހުރިހާ ކަމެއް "ހޯމް މިނިސްޓަރު"ގެ އަތްމަތީގައި\nސޯދުބޭ: "ތިޔަ ހުރިހައި ބޭފުޅުންގެ ހެޔޮ ދުޢާގެ އަސަރު. ވަރަށް ބޮޑުތަން ރަނގަޅު. ވަރަށް ލޯބިވޭ".\nމެއި 17, 2021\n"ލޯތްބާއެކު" ނަޝީދަށް ޚާއްސަ\nޕާކިސްތާނުގެ ހާފިޒު ޑރ. ރިޒުވާނުގެ ހިތްގައިމު އަޑުގެ ޖާދޫ ހުޅުމާލެއިން\nކައިޒީން ދިރިއުޅުމަށް ފައިސާ ހޯދާގޮތް ކިޔައިދީފި\nއޭޕްރިލް 21, 2021\nkoba kaizeen kuran beynunvi suvaalu? eyeh neh 🤔🤔 n\nކައިޒީނަކަސް ބަރަހަނާ ވެގެން މާވަރު މީހެއް ނެތިގެން އުޅުނީމަ ސަޅިއެއް ނޫން. ކައިޒީނަށް ނިވާވާން އަމުރު ކުރައްވާފައިވާކަން އެނގޭނެ. ބަރަހަނާވެ އައުރަ ދައްކައިގެން އެ އުޅެނީ އަސްލު ކައިޒީންގެ ނަފްސުގެ އަގު 25 ލާރިއަށް ވުރެވެސް ދައްވީމައެވެ. ކުރާނީ ކީއްހެއްޔެވެ؟ ﷲ ތެދުމަގު ދެއްވި އަޅަކަށް ނޫނީ ތެދުމަގެއް ނުދައްކަވާނެ ވިއްޔާއެވެ.\nKuramun danee ragalhukamednoon mihaarun mihaarah huhtaalaa islaahu vumah nasey hahtheri van heyo visnun dehvaa thedumagah magu dahkavaashieve\nމީނަގެ އަސްލު ނަން އަހާލި ނަމަވެސް ކޮންފަދަ! ކައި ކައި ވެގެން އުޅެނީ ހިމްނަތު ކިޔަން ލަދުން!\nއޮކްޓޯބަރ 3, 2020\nހިމްނަތަކީ ޖިލް. ކައި އަކީ ޒަޔާން\nޓެލެންޓް ނެތަސް ސޫރާ ހުތުރުނޫންނަމަ މޮޑެލިންގް އެއީ ރަނގަޅު ކެރިޔަރެއް.\nTaubaavun maa rangalhuvaane Thiee ulhen rangalhu gotheh noon\nފިރިހެނުން ކައި ވެފަ އުޅެނީ ބޫޓީ އަކާ ބޮޑު ބީބީ އެއް އޮންނަތީ. މި ފިރިހެން ވެރިން އަތުގަ ހިފައިގެން އެހެންމީހުންނަށް ދެއްކެން ގެންގުޅެން ބޭނުން ވަނީ ހިކި ދެފަރާތުން ތަތްލާފައި ތިބޭ އަންހެންވެރިން. ވަގަށް ގެންގުޅޭނީ މަސްފަލަ ވަރުގަދަ އަންހެނުން.\nހުވަ ހަމަ. މަހީ ހީ ހީ\nދިރާސާކުރާ ސޮރު says:\n“ކެބިން ކުރޫއަކަށް ދެ އަހަރު ދުވަހު އުޅުނިން. އެކަމަކު އެކަހަލަ ހާރޑް ވޯކިން ޖޮބަކަށްވުރެ މާރަނގަޅު އާމްދަނީއެއް މި ދާއިރާއިން ލިބޭ.” ކުރުކޮށް ބުނަންޏާއި ކައިއަކީ ގޯލްޑިގަރ އެކޭ ތިބުނަނީ، އަތުން ފައިން މަސައްކަތެއް ނުކޮށް ފައިސާ ހޯދަން އެންމެ ކުޅަދާނަވާނީ ގޯލްޑްޑިގަރސް. ތިބުނާ ވަރުގެ އާމްދަނީއެއް މިރާއްޖެއަކުން ތިޔަކަންކޮށްގެން ނުލިބޭނެ. ގިނަ ވެގެންވެސް5ހާހެއް ރުފިޔާ މީހަކު ދީފާނެ. އެހެނެއް ނޫން ޑިމްސް ސޯލިހާއި، ކައި ގޮވައިގެން ރިސޯޓަށް ދަނިކޮށް އަލިހުރަސް ކަނޑަށް ލޯންޗު ހުއްޓި ހޮޑުލާލާ ހަނާވި ސްޓެލްކޯ އެމްޑީ މުގުނި އާއި މީހުން ހަރަދު ކުރަންޏާއި ވެދާނެ. ކާންވީމަ ޖެންނަށްވެސް ތިއަރަނީ އެޑިޝަން ފިހާރަ މާކެޓިންގ އުޅޭ ސިޔާމް ގޮވައިގެން ބިލް ކަޑަން.


Gaumee tharahgeege hageegee "baaneennakee" bidheyseen!\nގައުމީ ތަރައްގީގެ ހަގީގީ "ބާނީންނަކީ" ބިދޭސީން!\n25 ޑިސެމްބަރ 2020 - 22:48:40\nތޮއްޖެހި، ބާރުވެ ފުރިފައިވާ ރާއްޖޭގެ ވެރިރަށް މާލޭގައި ތޮއްޖެހިގެން ދެ ލައްކައަށްވުރެ ގިނަ މީހުން ދިރިއުޅޭ އިރު، އޭގެ ތެރޭގައި ގިނަ އަދަދެއްގެ ބިދޭސީން ވެސް ހިމެނެއެވެ. މާލޭގައި ދިރިއުޅޭ މީހުން ގޯއްޗަކާއި، އުޅޭނެ ތަނެއްގެ ވާހަކަ ދައްކާލާއިރު، އެންމެ ނިކަމެތި ހާލުގައި އުޅޭ ބިދޭސީންގެ ވާހަކަ ނުގެނައުމަކީ އަޅުގަނޑުގެ ހިތުގައި ވަރަށް ބައިވަރު ޝުއޫރު އުފެދޭ ކަމެކެވެ.\nމިހެން ބުނުމުން ތިޔަ އެންމެ ބޭފުޅުން ކުއްވެރިކުރާނީ އަޅުގަނޑެވެ. ނަމަވެސް ހަގީގަތް ވާނީ ހަމަ ހަގީގަތަށެވެ. މާލޭގެ އެންމެ ނިކަމެތި ހާލުގައި އުޅެނީ މަސައްކަތްތައް ކުރުމުގެ ނަމުގައި ކޮންމެވެސް އަހުވައެއް ދައްކައިގެން ގެންނަ ބިދޭސީންނެވެ. އާއިލާ އާއި ދަރިން އަމިއްލަ ގައުމުގައި ބައިތިއްބައި ހުރިހާ ކަމެއް ގުރުބާން ކުރުމަށްފަހު އެ ބިދޭސީން މަސައްކަތްކުރަން ރާއްޖެ އަންނަނީ ބޮޑެތި އުންމީދުތަކެއް ކޮށްގެންނެވެ. ނަމަވެސް އެ އުންމީދުތައް ވިއްސި ވިހާލެވިގެން ދަނީ ހަމަ ބައެއް ޖާހިލު، ހަޔާތްކުޑަ ބައެއް ދިވެހިންގެ ސަބަބުންނެވެ.\nއަމިއްލަ ގެދޮރާއި އާއިލާ ގުރުބާން ކޮށްލައިގެން މަސައްކަތް ކޮށްދޭން އަންނަ އެ ބިދޭސީ މީހާ ރާއްޖެއަށް ގެނަސް އެންމެ ފުރަތަމަ ކުރާ ކަމަކީ އެމީހާގެ އަތުގައި އޮތް ޕާސްޕޯޓް ނަގައި ހިފެހެއްޓުމެވެ. އެއަށްފަހު އޭނާ ގެންދަނީ ޖާގަ ކުޑަ، ގޮޅި އެއް ހެން ހީވާ ކޮތަރު ކޮށްޓެއް ކަހަލަ "ބަނގާޅު ކޮށި" ނަން ދީފައިވާ ކޮށްޓަކަށެވެ. އެ ކޮޓަރިގަނޑުގައި އިތުރު ވިއްސަކަށް ބިދޭސީން ނިދައި ކައިބޮއި ހަދައެވެ. ޖާގަ ކުޑަ އެ ކޮޓަރިގަނޑުގެ ސާފުތާހިރުކަންވެސް ހުންނަނީ ކަންބޮޑުވާންޖެހޭ މިންވަރަށެވެ.\nއެއަށްފަހު އެ ބިދޭސީން ނެރެ، އެމީހުން ލައްވައި ބުރަ މަސައްކަތްތައް ކުރުވަ އެވެ. މަގުމަތި ހަދަން ބިދޭސީންނެވެ. ގެއެއް ނުވަތަ އިމާރާތެއް އަޅަން ވިޔަސް ބިދޭސީންނެވެ. ކުނި އުކާލަންވެސް ބިދޭސީންނެވެ. ބިދޭސީން ލައްވައި އެ ހުރިހާ މަސައްކަތެއް ކުރުވާ އިރު އެ ބިދޭސީ ރައްޔިތުންނަށް ހަމަ މުސާރަ ނުދެވެންވީ އެއްވެސް ސަބަބެއް ނެތެވެ. ނަމަވެސް އަޅުގަނޑުމެންނަށް މި ފެންނަނީ މަސައްކަތް ހަވާލުކުރާ ފަރާތުން ކޮންމެވެސް ގޮތަކުން އެ ލާރިކޮޅު ކާލައި، ބިދޭސީންނަށް ހަ މަހުގެ އިތުރުން އެއް އަހަރަށް ވާ ވަރަށް މުސާރަ ނުދީ ހިފަހައްޓާ ތަނެވެ.\nމިއަހަރު ވެސް އަޅުގަނޑަށް އިވުނު އެއް ހަބަރަކީ ރައްޔިތުންގެ މަޖިލިސް މެމްބަރަކު ހިންގާ ކުންފުންޏެއްގެ ދަށުން މަސައްކަތްކުރަމުން އައި ބިދޭސީންތަކަށް އަށް މަހުގެ މުސާރަ ނުދީ ހިފަހައްޓާފައިވާ ހަބަރެވެ.\nރާއްޖޭގައި ބިދޭސީންނާއި މެދު މިފަދައިން އަމަލު ކުރެވޭ އިރު، ކަމާއި ބެހޭ ފަރާތްތަކުން މި މައްސަލައަށް ހައްލެއް ގެނައުމަށް އެދެވޭ މަސައްކަތެއް ނުކުރުން އެއީ ހިތާމަ ކުރަންޖެހޭ ކަމެކެވެ. ސަރުކާރުން ވަނީ "ގަވާއިދާއި ހިލާފަށް" އުޅޭ ބިދޭސީންނާއި، ލިޔެކިއުންތައް ނެތް ބިދޭސީން ފޮނުވާލުމަށް ޕްރޮގްރާމެއް ފަށައިފަ އެވެ. ނަމަވެސް މިއީ މިކަމަށް އޮތް އެންމެ ރަނގަޅު ހައްލުތޯ އެވެ؟\nއެ ބުނާ "ގަވާއިދާއި ހިލާފަށް" އުޅޭ ބިދޭސީ ފަރާތްތައް ވެސް ގެންނަނީ އެކަމުގެ އަޑީގައި ހުރެ ކޮންމެވެސް ދިވެއްސެކެވެ. ނުދަންނަ ޓްރެވަލް އޭޖެންސީ އަކުން ބިދޭސީ ފަރާތްތައް ގެނެސް އެ މީހުން މަގުމަތިކޮށްލަނީ އެ ނުބައި ނުލަފާ ދިވެހި މީހާއެވެ. ބިދޭސީ ފަރާތްތަކަށް އެ ހާލު ޖައްސައި، "ގަވާއިދާއި ހިލާފަށް" އުޅުމަށް މަޖުބޫރު ކުރުވަނީވެސް އެ ދިވެހި މީހާ އެވެ. އެހެންނަމަވެސް ކުށްވެރިވަނީ ބިދޭސީންނެވެ. ދިވެހި މީހާ ހުންނަނީ ހިމާޔަތްކޮށްފަ އެވެ.\nމިފަދަ ކަންތައްތައް ހިނގާ އިރު، އެ ބިދޭސީންގެ ނިގުޅައިގަނެވިފައިވާ ހައްގުތައް ރައްކާތެރިކުރުމަށް ކިހާ ވަރެއްގެ މަސައްކަތްތަކެއް ކުރެވިފައިވޭތޯ އެވެ؟ އެ ބިދޭސީންގެ ސަލާމަތާއި ރައްކާތެރިކަމަށްޓަކައި ގާނޫނެއް ހެދިފައިވޭތޯ އެވެ؟ ޖެންޑާ މިނިސްޓްރީންނާއި ފޮރިން މިނިސްޓްރީން މިވީހާ ދުވަހު ކުރީ ކޮން މަސައްކަތްތަކެއްތޯ މިއީ އަޅުގަނޑުގެ ހިތުގައި އުފެދޭ ސުވާލުތަކެކެވެ.\nނިމިގެންދިޔަ ރައްޔިތުންގެ މަޖިލިހުގައި ބިދޭސީންގެ ހައްގުތަކުގެ ވާހަކަތައް ދެކެވިފައިވަނީ ކިހާވަރަކަށްތޯ އެވެ؟ ސަރުކާރުންނާއި ކަމާއި ބެހޭ އިދާރާތަކުން މި މައްސަލައަށް ހައްލެއް ގެނައުމަށްޓަކައި އެދެވޭ ގޮތެއްގައި މަސައްކަތްކުރެވިފައި ވަނީ ކޮން އިރަކުތޯ އެވެ؟ މީސްމީޑިއާގައި ބައެއް އާންމުން ކަންބޮޑުވެ ވާހަކަ ދައްކާފައިވާ އިރު، ދެން ތިބި ގިނަ ބަޔަކު އަނގައިގައި ޒިބު އަޅުވައިގެން ތިބެނީ ކީއްވެތޯއެވެ؟\nބިދޭސީންނާއި މެދު މިފަދައިން އަމަލުކުރާ ފަރާތްތައް އިންސާފުގެ ކުރިމައްޗަށް ގެންނަން ޖެހެއެވެ. އެމީހުންނާއި މެދު އިހާނެތިކޮޮށް ކަންތައްތައްކޮށް ހައްގުތައް ނިގުޅައިގަތް މީހުންނަށް ހަރުކަށި އަދަބު ދޭން ޖެހެއެވެ.\nއަހަރެންގެ ނަޒަރުގައި ބިދޭސީންގެ ހައްގުތައް ހިމާޔަތްކުރަން ޖެހެއެވެ. ގާނޫނުގެ ދަށުން އެފަރާތްތަކަށް ރައްކާތެރިކަން ދޭން ޖެހެއެވެ. ބިދޭސީންނަކީ ހަމަ އަހަރެމެން ފަދައިން އިންސާނުންނެވެ.\nދިވެއްސަކަށް ކާފެރެކޭ ގޮވިދާނެތަ؟\nކޮންމެ ހިޔާނާތަކަށް ފަހު އިސްތިއުފާ، އޭރަށް އެ ނިމުނީ؟


Shahrukh Khan ge aa video lava eh release kuranee – adduLIVE\nޝާހްރުކްޚާންގެ އާ ވީޑިއޯ ލަވައެއް ރިލީޒް ކުރަނީ\nJul 01, 2021, 13:06 ޝަބްނަމް ރަޝީދު\nބޮލީވުޑްގެ މަޝްހޫރު ތަރި ޝާހްރުކްޚާންގެ އާ ވީޑިއޯ ލަވައެއް ވަރަށް އަވަހަށް ރިލީޒް ކުރުމަށް އޭނާ ދަނީ ތައްޔާރު ވަމުންނެވެ.\nޝާހްގެ މި ލަވައިގައި އޭނާގެ ސިގްނޭޗަރ ސްޓެޕްތަކެއް ފެނިގެންދާނެ ކަމަށް ބެލެވެއެވެ. މިއީ އޭނާ ބްރޭންޑް ކެމްޕޭނަކަށް ނެރޭ ލަވައެއް ކަމަށް ވެސް ރިޕޯޓްތައް ބުނެއެވެ. ޝާހްގެ ކޮންމެ ފެނިލުމަކީ ވެސް އޭނާގެ ފޭނުންނަށް ވަރަށް ކަމުދާ ފެނިލުމަކަށް ވަނީ ވެފައެވެ. އެހެން ކަމުން މި ވީޑިއޯލަވަ ރިލީޒް ކުރާ ވާހަކަ ވެސް ވެގެން ދިޔައީ ގިނަ ބަޔަކު އިންތިޒާރު ކުރަން މަޖްބޫރު ކުރުވި ހަބަރަކަށެވެ.\nއިންޑިއާގައި ކޮވިޑް 19ގެ ސަބަބުން އެޅިފައިވާ ލޮކްޑައުންގެ ފިޔަވަޅުތަކަށް ލުއި ދިނުމާއެކު ޝާހް ވަނީ އޭނާގެ ކުރިޔަށް އޮތް ފިލްމް"ޕަތަން" ގެ ޝޫޓިންގ އަށް ނިކުމެފައެވެ. މި ފިލްމުގައި އޭނާ އާއެކު އަންހެން ލީޑް ރޯލުގައި ފެނިގެން ދާނީ ދީޕިކާއެވެ. މި ފިލްމުގައި މުހިއްމު ރޯލުތަކުން ޖޯން އަބްރަހަމް އާއި ސަލްމާން ޚާން ވެސް ފެނިގެންދާނެ ކަމަށް ރިޕޯޓްތައް ބުނެއެވެ.\nމި ފިލްމް ޑައިރެކްޓް ކޮށްފައިވަނީ ސިއްދާތު އާނަންދު އެވެ. މި ފިލްމަށްފަހު ޝާހް ދެކުނު އިންޑިއާގެ ފިލްމު އުފައްދާ ފަރާތެއް ކަމަށްވާ އަޓްލީއާއެކު ފިލްމެއްގެ މަސައްކަތް ކުރުމަށް ހަމަޖެހިފައިވެއެވެ. ޝާހްވަނީ އަޓްލީގެ ސްކްރިޕްޓް ވަރަށް ގަޔާވެފައެވެ. ދެކުނު އިންޑިއާގެ ފިލްމުތަކަކީ ފަހަކަށް އައިސް ދިވެހިންގެ ތެރޭގައި ވެސް ވަރަށް މަޝްހޫރު ފިލްމުތަކަކަށް ވެފައެވެ.


MMPRC Ge Faisaa Anburaa Dhaulathakah Nulibeyne - Ghafoor - Vaguthu\nއަރަބި ގައުމުތަކުގެ ހާލަތު ގޯސްވެދާނެ ކަމުގެ ބިރު ބޮޑުވަނީ - 54 މިނެޓް ކުރިން\nއެމްއެމްޕީއާރުސީގެ ހިޔާނާތުގެ ފައިސާ އަނބުރާ ދައުލަތަކަށް ނުލިބޭނެ - ޣަފޫރު\n4 މަސް ކުރިން ( ނޮވެމްބަރު 12, 2019 )\nހަނިމާދޫ ދާއިރާގެ މެމްބަރު އަބްދުލްޣަފޫރު މޫސާ\nމާލިއްޔަތު ގާނޫނު ބަދަލުކޮށް އެމްއެމްޕީއާރުސީއިން ބޮޑެތި ހިޔާނާތްތަކެއް ވެފައި ވާއިރު އެފައިސާ އަނބުރާ ދައުލަތައް ނުލިބޭނޭ ކަމަށް ހަނިމާދޫ ދާއިރާގެ އިއްޒަތްތެރި މެންބަރު އަބްދުލް ޣަފޫރު މޫސާ ވިދާޅުވެއްޖެއެވެ.\n2020 ގެ ބަޖެޓާއި ބެހޭ ގޮތުން މިއަދު މަޖިލީހުގައި ބަހުސް ކުރައްވަމުން ހަނިމާދޫ ދާއިރާގެ މެންބަރު ޣަފޫރު ވިދާޅުވީ މާލިއްޔަތު ގާނޫނު ބަދަލުކޮށް އެމްއެމްޕީއާރުސީ އިން ބޮޑު ވައްކަމެއް ކުރަން ރޭވިގެން ދިޔައިރުގައި އެކަން މަޖްލީހުގެ ސަމާލުކަމަށް ގެނެސްފައި ވާނޭ ކަމަށެވެ.\n"އެދުވަހު ވެސް ބުނިން މާލީއްޔަތު ގާނޫނުގެ ކަންކަން ބަދަލުކޮށް އެމްއެމްޕީއާރުސީ އިން ބޮޑު ވައްކަމެއް ކުރަން ދިޔައީމާ ތި ދަނީ ނުބައި ދިމާލަކަށޭ." ޣަފޫރު ވިދާޅުވިއެވެ.\nމިލިއަނުން ބިލިއަނުން އެމްއެމްޕީއާރުސީގެ ހިޔާނާތުގެ މައްސަލައިގައި ދައުލަތަށް ބޮޑު ގެއްލުމެއް ވެފައި ވާއިރު މި މައްސަލަ ހިނގީ މަޖިލީހުގެ ބައިވެރިވުމާއި އެކުގައި ކަމަށްވެސް އޭނާ ވިދާޅުވިއެވެ. ދައުލަތުގެ3ބިލިއަނާއި4ބިލިއަން ރުފިޔާއަށް ވީނުވީއެއް ނޭނގި ގެއްލިފައި ވާއިރު އެފައިސާ އަނބުރާ ދައުލަތައް ނުވަންނާނޭ ކަމަށް ޣަފޫރު ވިދާޅުވިއެވެ.\n"ނުބައި ދިމާލަކަށް ގޮސް ގޯޅި އަޅާއިފައި މި އޭޝިއާ ތެރޭގައި ނުހިގާ ވަރު ބޮޑު ވައްކަމެއް މި މަޖިލީހުން ހިނގާ ދިޔާއީ" ޣަފޫރު ވިދާޅުވިއެވެ.\nރައްޔިތުންގެ ފައިސާއާއި ލާރި ޒިންމާދާރުގޮތެއްގައި ބެލެން ޖެހޭނޭ ކަމަށާއި މިއަދު މަޖިލީހުގެ ބައެއް ބޭފުޅުން މިކަމުގައި ޝާމިލުވެ ހުރެ މަޖްލީހުގައި ވާހަކަ ދެއްކުމަކީ ލަދުގަންނަން ޖެހޭ ކަމެއް ކަމަށް އޭނާ ވިދާޅުވިއެވެ.\n2020ގެ ހަރަދަށްކަނޑައަޅައިފައިވާ 37.5 މިލިއަން ރުފިޔާއަކި އުމްރާނީ ތަރައްގީއަށާއި އާއިލާތަކުގެ ދުޅަހެޔޮކަމަށް އެންމެ އެކަށޭނޭ ބަޖެޓް ކަމަށް ޣަފޫރު ވިދާޅުވިއެވެ.\nއަދި ދައުލަތުގެ މިފައިސާއަށް ރަނގަޅަށް ބަލާ ދައުލަތުގެ މުއަސަސާތަކުންނާއި ޒިންމާދާރުވެރިން އެލާރި ހަރަދުވާ ގޮތާއި ހުރިހާކަމެއް ރަނގަޅު ނިޒާމެއްގެ ތެރެއިިން ބަލަމުން ގެންދިއުމަށް އޭނާ އިލްތިމާސް ކުރެއްވިއެވެ.\n"ރާއްޖޭގެ ކޮރަޕްޝަން މަދުކުރެވޭނީ މި ބަޖެޓްގެ 20 ޕަސެންޓް ސަލާމަތް ކުރެވިގެން" އޭނާ ވިދާޅުވިއެވެ.\nމިކަން ކަން ކުރެވޭނީ ދައުލަތުގެ ކުންފުނިތަކުގެ އިސްވެރިންނާއި ކުންފުނީގެ ބޯޑު މެންބަރުން އެކި ގައުމުތަކަށް ކުރާ ދަތުރުތައް މަދުކުރެވިގެންނާއި އޮފީސްތަކުގެ ފަރުނީޗަރތައް އަހަރަކު އެއްފަހަރު ބަދަލު ކުރުމުގެ ވިސްނުން ދޫކޮށްލައިގެން ކަމަށް ޣަފޫރު ވިދާޅުވެފައިވެއެވެ.\nރައީސް ޔާމީން ފުލުހަށް ހަޒީރުކުރީ އެމްއެމްޕީއާރްސީ މައްސަލައިގެ އަސްލު އޮއްބާލަން - ޖަމީލް\nއެމްއެމްޕީއާރްސީގެ މައްސަލައިގެ ތަޙްޤީޤު މިހާރު މަޑުޖެހިއްޖެ - ޕީޖީ\nނޮވެމްބަރު 12, 2019 12:45\nލިބޭނީވެސް ކިހިނެއް! ކަލޭގެ ޕާޓީގެ ބޮޑުން ވަނީ އެތަކެތި ޙަޖަމްކޮށްފައި! ރިއާސަތުގައި އިން ކަލޭގެ ކޭވަރު މަދެއްނޫން! އަދި ކޮބައި އަނިޔާވެރި3އަހަރުން ދިރުވާލި 4.5 ބިލިއަން ރުފިޔާ! އެވެސް ދައުލަތަށް ހޯދަންއުޅެންވީނު!\nޗީޗީ އައްޗި ވާހަކަ\nނޮވެމްބަރު 12, 2019 12:51\nގުއިވަސްދުވާ ވާހަކަނުދައްކާ ބޭފުޅާ ހަނުހުންނެވުން އެދެން.. މމޕރސގެ ބައިސެންޓްވެސް ނުލިބޭމީހުން ތިވާހަކަދައްކަން ދޫކޮއްލަވާ... މަނިކުފާނު އިބުރާހިމު އަދީބުގެއިން ކުނިއުކާދިންއިރު ބަލަންހުރެ ކުނިކޮތަޅުގަ އެހީތެރިވެފަ ދެންކޮންވާހަކައެއް..\nނޮވެމްބަރު 12, 2019 14:51\nކަލެއަށް ލިބުނު ބައި ދައްކާލާ. އެވަރު ކުރެވޭނެނު ކަލެއަށް.\nނޮވެމްބަރު 12, 2019 19:10\nއޭނަ އެބުނީ އެއިން އޭނައަށް ލިބުނު ލާރިގަނޑު ނުދޭނެ ވާހަކައެއްނު. ފަލަފަލަ ވަގެއް. ދޭނެތަ؟ ނުދޭނެ.\nނޮވެމްބަރު 12, 2019 19:33\nހަހަހާހާ. އަދީބު އަތުން ފައިސާ ނެގި މީހުންނަށް އެނގޭނެ ނޫންތޯ އެމީހުންގެ އަތުން ދެން އެފައިސާ އަބުރާ ނުލިބޭނެކަން. ބުޅާ ގޯނިން ބޭރުވަނީތާ.


Nafsaany dhulha heyo kan kuri eruvun: BML in dhekeny muhimmu kameh gothugai\nބޭންކް އޮފް މޯލްޑިވްސް އިން ލޭ ހަދިޔާ ކުރަނީ\nނަފްސާނީ ދުޅަހެޔޮކަން ކުރިއެރުވުން: ބީއެމްއެލް އިން ދެކެނީ މުހިއްމު ކަމެއްގެ ގޮތުގައި!\n11 އޮކްޓޯބަރ 2021 - 09:38:18\nއިއްޔެ ދުނިޔޭގެ ނަފްސާނީ ދުޅަހެޔޮކަމުގެ ދުވަހެވެ. މި ދުވަސް ރާއްޖޭގައިވެސް ފާހަގަކުރަމުންދާއިރު އެންމެ އުފާވެރިކަމެއްގެ ގޮތުގައި މިދުވަސް ފާހަގަކޮށްލަންޖެހެނީ ބޭންކް އޮފް މޯލްޑިވްސްއިން އިސްނަގައިގެން ފަށަން ނިންމި ޕްރޮގްރާމެވެ.\nއެ ބޭންކުގެ މުވައްޒަފުންގެ ނަފްސާނީ ދުޅަހެޔޮކަން ދެމެހެއްޓުމަށް މިއަދު އެޅި ފިޔަވަޅުގެ ސަބަބުން އަންނަން އޮތް ޖީލަށް އެކަމުގެ އެތައް ފައިދާއެއް ކުރާނެއެވެ. ރާއްޖޭގެ އެކި ވުޒާރާތަކާއި މުއައްސަސާތަކާއި އަމިއްލަ ކުންފުނިތަކުންވެސް މިއީ މިސާލަކަށް ބަލައިގެން ކުރިއަށް ގެންގޮސްފިނަމަ ކުރިއަށް އޮތް މަދު އަހަރުތަކެއްގެ ތެރޭގައި ރާއްޖެއަކީ ނިސްބަތުން ބަލާއިރު ނަފްސާނީ ދުޅަހެޔޮ މުޖުތަމައެއް އޮތް ގައުމަކަށް ވުމަކީ ދުރުކަމެއް ނޫނެވެ.\nބީއެމްއެލް މުވައްޒަފެއް: ންފަސާނީ ދުޅަހެޔޮކަން މުހިއްމު\nބީއެމްއެލުން މިވަނީ އެތަނުގެ މުވައްޒަފުންގެ ނަފްސާނީ ދުޅަހެޔޮކަން ދެމެހެއްޓުމަށްޓަކައި، އެ ޚިދުމަތް ދޭ އިދާރާތަކާ ގުޅިގެން ސަޕޯޓް ޕްރޮގްރާމްތަކާއި ޕްރޮފެޝަނަލް ޚިދުމަތާއި ވަޒީފާގެ މާހައުލުގައި ނަފްސާނީ ދުޅަހެޔޮކަން ކުރިއެރުވުމުގެ ހަރަކާތްތައް ހިންގުމަށް ނިންމާފަ އެވެ.\nބީއެމްއެލްގެ ޑެޕިއުޓީ ސީއީއޯ އައިޝަތު ނޫރައްދީން ވިދާޅުވި ފަދައިން ރާއްޖޭގެ އެހެން އޮފީސްތަކުންވެސް މުވައްޒަފުންނަށް އަމާޒުކޮށް މިފަދަ ޕްރޮގްރާމްތައް ހިންގައި މުވައްޒަފުންގެ ނަފްސާނީ ދުޅަހެޔޮކަން އިތުރުކުރަން ޖެހެ އެވެ. އެކަމަށް މަސައްކަތްވެސް ކުރަންޖެހެ އެވެ.\nމުޅި ދުނިޔެއަށް ކުރިމަތިވި ނުރައްކާތެރި ކޯވިޑް-19އާ ގުޅިގެން ދުނިޔޭގެ އެހެން ޤައުމުތަކެކޭ އެއްގޮތަށް ރާއްޖޭގެ ރައްޔިތުންގެ ތެރޭގައިވެސް ވަނީ ނަފްސާނީ ދުޅަހެޔޮކަން އިތުރުކުރަން ޖެހިފަ އެވެ. ބްލޫ ހަރޓްސްއާއި މެންޓަލް ހެލްތް ސަޕޯޓް ގްރޫޕުން މިއަދާ ގުޅިގެން ނެރެފައިވާ، ގުޅިފައިވާ ބަޔާނުގައިވެސް ބުނެފައިވާ ފަދައިން ކޯވިޑް-19އާއި ގުޅިގެން ގިނަބަޔަކު ވަނީ ނަފްސާނީ ދުޅަހެޔޮކަމަށް ބޭނުންޖެހި، އެކަމަށް ފަރުވާ ހޯދާފަ އެވެ.\nމިފަރުވާ ނުލިބި އަދި ކިއުގައި އެތައް ސަތޭކަ ބަޔަކު ތިބިއިރު، ގުޅިގައިވާ މި ސްޓޭޓްމަންޓްގައި ރައްޔިތުންގެ ނަފްސާނީ ދުޅަހެޔޮ ކަމަށްޓަކައި ބޭނުންވާ ގިނަ ކަންތައްތައް ފަހިކޮށްދިނުމަށް ސަރުކާރަށް ވަނީ ގޮވާލާފަ އެވެ.\nރާއްޖޭގައި އާސަންދައިގެ ފަރުވާގެ ދަށުން ނަފްސާނީ ދުޅަހެޔޮކަމަށް ބޭނުންވާ އެކަށީގެންވާ ޚަރަދު ކަވަރު ނުކުރެވޭކަން ފާހަގަކޮށް އެކަމަށް ފަހި ގޮތެއް ހަމަޖައްސައިދިނުމަށްވެސް ވަނީ އެދިފަ އެވެ.\nފޮޓޯ : ބީއެމްއެލް\nއަދި ރާއްޖޭގައި މި ޚިދުމަތްދޭ ހޮސްޕިޓަލުތަކުގައި އެކަމަށް އެންމެ އެކަށޭނެ ގޮތަށް ޚިދުމަތް ނުދެވޭކަމާއި، ރާއްޖޭގެ އެކި ކަންކޮޅުތަކުގައިވާ ޓަރޝަރީ ހޮސްޕިޓަލުތަކުގެ ތެރެއިން ގދ. ތިނަދޫގައި ހުރި ހޮޕިޓަލުން ނަފްސާނީ ބަލީގެ ފަރުވާ ލިބެން ނެތްކަން ވަނީ ފާހަގަ ކޮށްފަ އެވެ.\nރާއްޖޭގައި ގިނަ ބަޔަކު ވަޒީފާގެ މާހައުލުގައި އުޅޭއިރު ނަފްސާނީ ދުޅަހެޔޮކަމަކީ މުހިންމު ކަމެކެވެ. އައިޖީއެމްއެޗްގެ އެތެރެހަށީގެ ޑޮކްޓަރު ޑރ މުޙައްމަދު އަލީ ފާހަގަ ކުރައްވާ ގޮތުގައި މަސައްކަތުގެ މާހައުލުން ދިމާވާ ސްޓްރެސް ފަދަ ކަންތައްތަކުގެ ސަބަބުން މެންޓަލް ޓޯޗަރގެ ތެރޭގައި އުޅެން ޖެހިފައި ވެއެވެ.\nއެހެންކަމުން ބީއެމްއެލްއިން ފެށި މި މަސައްކަތުގެ ސަބަބުން ނަފްސާނީ ދުޅަހެޔޮކަމަށް އިތުރު ކުރިއެރުމެއް ލިބި މުއައްޒަފުންގެ ނަފްސާނީ ދުޅަހެޔޮކަން އިތުރުވެ، މަސައްކަތުގެ މާހައުލަކީވެސް އުފާވެރި ތަނެއްގެ ގޮތުގައި ވެގެން ދާނެކަން ކަށަވަރެވެ.\nބީއެމްއެލް އަހަރެންގެ ބޭންކްނަފްސާނީ


Kanduhulhudhoo Magistrate ge7massalaeh dhanee balamun\nކަނޑުހުޅުދޫ މެޖިސްޓްރޭޓްގެ ހަތް މައްސަލައެއް ދަނީ ބަލަމުން\nކަނޑުހުޅުދޫ މެޖިސްޓްރޭޓް ކޯޓުގެ އިސް މެޖިސްޓްރޭޓް ހަސަން ދީދީ-\nގއ. ކަނޑުހުޅުދޫ ކޯޓުގެ އިސް މެޖިސްޓްރޭޓް ހަސަން ދީދީއާ ގުޅޭ ހަތް މައްސަލައެއް ބަލަމުންދާ ކަމަށް ޖުޑިޝަލް ސާވިސް ކޮމިޝަން (ޖޭއެސްސީ) އިން ބުނެފި އެވެ.\nޖޭއެސްސީން މިރޭ ނެރުނު ބަޔާނެއްގައި ބުނެފައިވަނީ މެޖިސްޓްރޭޓް ހަސަން ދީދީއާ ގުޅޭ މައްސަލައެއް އެ ކޮމިޝަނަށް ހުށަހެޅުނީ މިދިޔަ އަހަރުގެ އޭޕްރީލް މަހުގެ 24 ވަނަ ދުވަހު ކަމަށެވެ. އަދި އެ ދުވަހުން ފެށިގެން މިއަދާ ހަމައަށް ހަސަން ދީދީއާ ގުޅޭ ހަތް މައްސަލައެއް ކޮމިޝަނަށް ހުށަހެޅި ބަލަމުންދާ ކަމަށް ޖޭއެސްސީން ބުނެއެވެ.\nހަސަން ދީދީއާ ގުޅޭގޮތުން ޖޭއެސްސީން ބަލަމުންދާ ހަތް މައްސަލަ:\n– މުވައްޒަފުންނަށް ޖިންސީ ގޯނާކުރާ ކަމުގެ ޝަކުވާއާއި މާލިއްޔަތު ގަވައިދާ ހިލާފަށް އަމަލުކުރުމަށް މުވައްޒަފުންނަށް މަޖުބޫރުކުރާ މައްސަލަ\n– ހަސަން ދީދީގެ މައްޗަށް ތުހުމަތުކޮށް އޭނާ އަވަގުރާނަ ގޮވި ކަމަށް ބުނެ ހުށަހެޅުނު މައްސަލަ،\n– އޮރިޔާން ވީޑިއޯ މުވައްޒަފުންނަށް ދައްކާ ކަމަށް ބުނެ ހުށަހެޅުނު މައްސަލަ،\n– ކޯޓުގެ މުދާ އަމިއްލަ ބޭނުމަށް ބޭނުންކުރާ ކަމަށް ކަމަށް ބުނެ ހުށަހެޅުނު މައްސަލަ،\n– ހެކިންގެ ބަޔާން ނެގުމަށް ހުރަސް އަޅާ ކަމަށް ބުނެ ހުށަހެޅުނު މައްސަލަ،\n– މާރާމާރީ ހިންގުމަށް ހިތްވަރު ދިން ކަމަށް ބުނެ ހުށަހެޅުނު މައްސަލަ\n– ހުތުރު އެއްޗެތި ގޮވި ކަމަށް ބުނެ ހުށަހެޅުނު މައްސަލަ\nޖޭއެސްސީން ބުނީ ހަސަން ދީދީއާ ގުޅޭގޮތުން ހުށަހަޅާފައިވާ މައްސަލަތަކާ ގުޅިގެން މިދިޔަ އަހަރުގެ ޖުލައި މަހުގެ މަހުގެ 18 އިން 23 އަށް ކޮމިޝަންގެ މައްސަލަ ބަލައި ކޮމިޓީއަށް ހަސަން ދީދީ ހާޒިރުކޮށްފައިވާ ކަމަށެވެ. އަދި ހަސަން ދީދީގެ މައްޗަށް ހުށަހަޅާފައިވާ ޝަކުވާތަކާ ގުޅޭގޮތުން އޭނާގެ ބަހެއް ހޯދާ، މައްސަލައިގެ ތަހުގީގު ކުރިއަށްދާތީ އޭނާ ވަޒީފާއަށް ނުނިކުމެ މަޑުކުރަން އަންގާފައިވާނެ ކަމަށްވެސް ބަޔާނުގައިވެ އެވެ.\nޖޭއެސްސީން ބުނީ ހަސަން ދީދީއާ ގުޅޭގޮތުން ހުށަހެޅިވާ މައްސަލަތަކުގެ ތަހުގީގުގައި ޖިނާއީ މައްސަލަތަކެއް ފާހަގަވުމުން އެ މައްސަލަތައް މިދިޔަ އަހަރުގެ އޮކްޓޫބަރު މަހުގެ 30 ވަނަ ދުވަހު ފުލުހުންނަށް ވެސް ހުށަހަޅާފައިވާނެ ކަމަށެވެ. އަދި އެމައްސަލަ ބަލަން ފެށިކަން މިދިޔަ އަހަރުގެ އޮކްޓޫބަރު މަހުގެ 31 ވަނަ ދުވަހު ފުލުހުން ކޮމިޝަަނަށް އެންގުމާ ގުޅިގެން ވަކި މުއްދަތެއް ނެތް ގޮތަށް ވަޒީފާއަށް ނުނިކުމެ މަޑުކުރުމަށް ހަސަން ދީދީ އަށް އަންގާފައިވާނެ ކަމަށްވެސް ބަޔާނުގައިވެ އެވެ.\nޖޭއެސްސީން ބުނީ ހަސަން ދީދީގެ މައްސަލައިގައި މިހާރު ކޮމިޝަނުން ކުރަމުން ގެންދަނީ ތަހުގީގު ރިޕޯޓް އެކުލަވާލުމުގެ އެންމެ ފަހު މަރުހަލާގެ މަސައްކަތް ކަމަށެވެ.


Cab MV in driverunnah haassa roadha hadhiyaa eh\nކެބް އެމްވީ އިން ޑްރައިވަރުންނަށް ހާއްސަ ރޯދަ ހަދިޔާއެއް\n13 އޭޕްރީލް 2021 - 14:39:17\nކެބް އެމްވީ އިން ޑްރައިވަރުންނަށް ހާއްސަ ރޯދަ ހަދިޔާއެއް ދީފިއެވެ.\nއެ ސެންޓަރުން ބޭނުން ކުރަމުން އަންނަ "ޒެލޯ" އެޕްލިކޭޝަން ބޭނުން ކުރުމަށްޓަކައި، ޑްރައިވަރުން މަހަކު 100 ރުފިޔާ ދައްކަން ޖެހެއެވެ.\nނަމަވެސް ރޯދަ މަހާއި ގުޅުވައިގެން ރޯދަ ހަދިޔާއެއްގެ ގޮތުގައި މި މަހު ޑްރައިވަރުންނަށް ހިލޭ އެ އެޕްލިކޭޝަން ބޭނުން ކުރެވޭ ގޮތް އެކުންފުނިން ވަނީ ހަމަޖައްސާފައެވެ. އަދި މިމަހުގެ ތެރޭގައި އަލަށް ކެބް އެމްވީއާއި ގުޅޭ ފަރާތްތަކަށްވެސް މި ޕްރޮމޯޝަންގައި ބައިވެރި ވެވޭނެ ކަމަށް ކެބް އެމްވީގެ މެނޭޖިން ޑިރެކްޓާ ހަބީބް ވިދާޅުވިއެވެ.\nކުންފުނި ހަދައިގެން ފުރަތަމަ ހަ މަސް ދުވަހުގެ ތެރޭގައި މި އެޕްލިކޭޝަން ހިލޭ ބޭނުން ކުރަން ދޫކޮށްފައި ވާނެ ކަމަށާއި ނަމަވެސް އޭގެ ފަހުން ކޮންމެ ޑްރައިވަރެއް އަތުން 100 ރުފިޔާ ނަގަމުން އައި ކަމަށް ކެބް އެމްވީ އިން ބުންޏެވެ.\nއަދި ރޯދަ މަސް ނިމުމަށް ފަހުގައި ވެސް ހެޔޮ ބަދަލުތަކެއް ގެނައުމަށް ނިންމާފައިވާ ކަމަށް ވެސް ކެބް އެމްވީ އިން ބުންޏެވެ.\nމާލެ ސިޓީގެ އިތުރުން އައްޑޫ ސިޓީ، ފުވައްމުލަކު ސިޓީ، ކުޅުދުއްފުށި ސިޓީ އަދި ލ.އަތޮޅުގައި ކެބްއެމްވީގެ ހިދުމަތްތައް ދެމުން ގެންދެއެވެ. މިއީ އެންމެ ފުޅާ ދާއިރާއެއްގައި މުޅި ރާއްޖޭގައި ޓެކްސީގެ ހިދުމަތް ދެމުންގެންދާ އެއް ސެންޓަރެވެ.\nރޯދަ 2021ރޯދަމަސްރޯދަ ހާއްސަޓެކްސީ


Covid-19: Nunidhaa Heylaa Thibenee Konbaeh? Thikan Huttaalan Jehey! - Vaguthu\nކޮވިޑް19: ނުނިދާ ހޭލާ ތިބެނީ ކޮން ބައެއް؟ ތިކަން ހުއްޓާލަން ޖެހޭ!\nމުޅި ދުނިޔޭގައި ހަލުވިކަމާ އެކު ކޮވިޑް-19 ފެތުރެމުންދާ އިރު އެކަމުގެ މައުލޫމާތު ހޯދަން ކެތްމަދުވެފައި ހޭލާ ވެސް އެތައް ބަޔަކު އެބަ ތިބެއެވެ. އެ ބައްޔާ ބެހޭ މައުލޫމާތު ހޯދަން ނިދި ނަގާލާފައި ވެސް ތިބެން ބޭނުން ވެއެވެ. އެއީ ގޮތް ނޭނގޭ ބައްޔަކަށްވުމުން ގަންނަ ބިރެއްގެ ބޮޑު ކަމުންނެވެ.\nއަދި މި ދުވަސްވަރު އޮފީހަށް ވެސް ގިނަ މީހުން ދާން ނުޖެހުމާއެކު އެތައް ބަޔަކަށް ވަނީ ގޭގައި ހުސް ވަގުތުތައް ގިނަވެފައި ތިބެން ޖެހިފައެވެ. މި ދަނޑިވަޅުގައި ނުނިދާ ސަކަރާތްޖަ ހަން ނޫނީ މަޖާކުރަން ވެސް ތިބުން ރަނގަޅެއް ނޫނެވެ. މިވަގުތު އެންމެ އިސްކަމެއް ދޭން ޖެހޭ އެއް ކަމަކީ ގަވައިދުން ނިދުމެވެ.\nނިދުމަކީ، ހަށިގަނޑުގައި ގުުރަތީގޮތުން އުފެދިފައިވާ ދިފާއީ ނިޒާމު ހަރުދަނާކޮށް، ބަލިތަކާއި މެދު ދުޅަހެޔޮ ވިސްނުމެއް ބެހެއްޓުމަށް ނުހަނު މުހިއްމު ކަމެކެވެ.\nވޮޝިންޓަން މެޑިސިން އިން ކުރި ދިރާސާއަކުން އެނގެނީ ކުޑަ ވަގުތު ކޮޅަކަށް ނިދުމަކީ، ދިފާއީ ނިޒާމްގެ މަސައްކަތް ކުރުން ލަސްކޮށް، ވަރުބަލިކޮށްލާ ކަމެއްގެ ގޮތުގައެވެ. އަދި ޖަރުމަނުގެ ޔުނިވަސިޓީ އޮފް ޓިބިންގެން އިން ކުރި ދިރާސާއަކުން އެނގެނީ ވައިރަސް އާއި ޕެތެޖޮން ތަކާއި ހަނގުރާމަ ކުރާ ވައިޓް ބްލަޑް ސެލްތަކުގެ މަސައްކަތް ނިދި މަދުވުމުން ވަރަށް ބޮޑަށް ލަސްވާ ކަމަށެވެ.\nއަދި ވިސްނުން ދުޅަހެޔޮކޮށް ބެހެއްޓުމަށާއި މީހާގެ މޫޑާއި ހަނދާން ހުންނަ މިންވަރާއި ކަންކަމުގައި ގޮތް ނިންމުމުގައި ވެސް ނިދި ހަމަނުޖެހޭ ނަމަ އުނދަގޫތަކެއް ހުރެއެވެ. ނިދާނަމަ މީހާ ކަންކަމާ މެދު މާޔޫސްވާ މިންވަރު ވެސް ކުޑަވެއެވެ. އަދި ރަނގަޅަށް ނިދުމަކީ އެކަނިވެރިކަމުގެ އިހުސާސާ ދުރުކޮށްދޭ ކަމެކެވެ.\nތިމާއަށް ރަނގަޅަށް ނުނިދުމަކީ ތިމާގެ ސަބަބުން އެހެން މީހުންނަށް ވެސް އަސަރު ކުރާ ކަމެކެވެ. ނޭޖާ ކޮމިއުނިކޭޝަންގެ ދިރާސާއަކުން އެނގެނީ ނުނިދާ ހުރި މީހަކާ މިނިޓެއް ވަންދެން ވާހަކަ ދެއްކިޔަސް، ދެން ހުންނަ މީހާ އަށް އެކަނިވެރިކަން އިހުސާސްކުރެވޭ ކަމަށެވެ.\nސާފުވާ ކަމަކީ މި ފަދަ ދަނޑިވަޅެއްގައި ނިދުން ވަކިން މުހިންމުކަމެވެ. 70 ޕަސަންޓު މީހުންނަށް އިހުސާސްވާ ގޮތުގައި މިހާރު އެމީހުންނަށް ޓެކްނޮލިޖީ އާއި ވަކިވުމަކީ އުނދަގޫ ކަމެކެވެ. އަދި ގިނަ ވަގުތު އެ ތަކެތި ބޭނުން ކުރުމަކީ ނިދަން އުނދަގޫވާނެ ސަބަބެކެވެ.\nއެހެންވީމަ ނުނިދާ ފިލްމް ބަލަން ތިބުމާއި އެހެންވެސް ކަންކަން ކުރުން ހުއްޓާލަން އެބަ ޖެހެއެވެ. މާލީ އަދި އިޖުތިމާއީ ދަތިތައް އަންނަ އިރު ރަނގަޅަށް ނުނިދާ ނަމަ، އެކަމުގެ ސަބަބުން ނަފްސާނީ ދުޅަހެޔޮކަމަށް ވެސް އަސަރު ކުރާނެއެވެ.\nދެން އުފެދޭ ސުވާލަކީ މިކަން ހައްލު ކުރާނީ ކިހިނެއްތޯ ކުރާ ސުވާލެވެ. ކޮންމެ ދުވަހަކު ކުރާ ކަންކަން ނިންމާލާނެ ވަގުތެއް ކަނޑައަޅާށެވެ. އަދި އެއަށް ފަހު ޓެކްނޮލޮޖީގެ އެއްވެސް ވަސީލަތެއް ވެސް އަދި ނިދިން މަހުރޫމްވެދާނެ އިތުރު ކަމެއްވެސް ނުކުރާށެވެ.\nއަދި ބައެއް ދުވަސް ދުވަހު ދިރިއުޅުމުގައި ހުރި ރަނގަޅުކަންކަމާއި މެދު ވިސްނައި ލިސްޓެއް ވެސް ހަދާލާށެވެ. މިކަމުން ތިމާގެ ނިއުމަތްތައް ގުނަ ކުރެވި، ހިތްހަމަޖެހުން ލިބޭނެއެވެ.


މާފުށީ ޖަލުގެ ބައުންޑަރީ ވޯލް ގެ މަސައްކަތް އަވަސް ކުރުމަށް މުވައްޒަފުން މަސައްކަތް ފަށައިފި\n16 ފެބުއަރީ 2015\n“ޖަލުގެ އަމާންކަން އަހަރެންގެ ބައިވެރިވުން” ގެ ނަމުގައި، މާފުށީ ޖަލުގެ ބައުންޑަރީ ވޯލް ގެ މަސައްކަތް އަވަސްކުރުމަށް މުވައްޒަފުން މަސައްކަތް ފަށައިފިއެވެ.\nމާފުށީ ޖަލުގެ ބައުންޑަރީ ވޯލް ގައި މިހާރު ކުރެވެމުންދާ މަސައްކަތަކީ ކޯރު ނުކޮނެހުރި ދިމާތަކުގައި ކޯރު ކޮނުމުގެ މަސައްކަތެވެ. މިމަސައްކަތް ކުރިއަށްދަނީ މާފުށީ ޖަލުގެ އޮފިސަރުންނާއި އިމަޖެންސީ ސަޕޯރޓް ގްރޫޕް ގެ އޮފިސަރުންގެ އިތުރުން ޕްރިޒަން އެކަޑަމީގެ ވަރަށްބޮޑު އެހީތެރިކަމެއް ލިބިގެން ކަމަށް މާފުށީ ޖަލުގެ ޕްރޮގްރާމްސް ޑިޕާޓްމަންޓްގެ ހެޑް، ކޯޕްރަލް އަބްދުﷲ އަމީން މަޢުލޫމާތު ދެއްވައެވެ.\nކޯރު ކޮނުމުގެ މަސައްކަތް މި ފެބްރުއަރީ މަހުގެ 20 ވަނަ ދުވަހުގެ ނިޔަލަށް ނިންމާލުމަށް މަސައްކަތް ކުރައްވާނެކަމަށްވެސް ކޯޕްރަލް އަބްދުﷲ އަމީން ވަނީ ވިދާޅުވެފައެވެ. އަދި މި މަސައްކަތް ކަމިޔާބު މަސައްކަތަކަށް ހެދުމަށްޓަކައި ހުރިހާ މުވައްޒަފުންގެ ފަރާތުން ވެދެއްވަމުން ގެންދަވާ އެހީތެރިކަމަށްޓަކައި ހުރިހާ މުވައްޒަފުންނަށް ކޯޕްރަލް އަމީން ވަނީ ޝުކުރު އަދާކުރައްވާފައެވެ.\nމި ފާރަކީ 20 ފޫޓް އުސް އަދި 1.4 ކިލޯ މީޓަރ ދިގު ފާރެކެވެ. މި ފާރުގެ ބިންގާ އަޅާފައިވަނީ 2014 އޮކްޓޯބަރ 26 ވަނަ ދުވަހުއެވެ. މިނިސްޓަރ ޢުމަރު ނަސީރު ފައްޓަވައިދެއްވި މި މަސައްކަތް ކުރަމުންގެންދަނީ އެމް.ސީ.އެސް ގެ ބެލުމުގެ ދަށުން ޤައިދީން ބޭނުންކޮށްގެންނެވެ.\nބައުންޑަރީ ވޯލްގައި ހެދުމަށް ހަމަޖެހިފައިވާ ވޮޗް ޓަވަރުގެ ބިންގާ ޖެނުއަރީ މަހުގެ 29 ވަނަ ދުވަހު ވަނީ އަޅުއްވާ ދެއްވާފައެވެ. ވޮޗް ޓަވަރުގެ ބިންގާ އަޅުއްވާދެއްވީ ކޮމިޝަނަރ އޮފް ޕްރިޒަންސް މުޙައްމަދު ޙުޝާމް އެވެ.\nމި ޕްރޮޖެކްޓްއަށް ބޭނުންވާ ސިމެންތިއާއި ހިލަ އަދި ހިލަވެލި ސަޕްލައިކޮށްދިނުމަށް އެއްބަސް ވެފައިވަނީ ސްޓޭޓް ޓްރޭޑިންގ އޯގަނައިޒޭޝަން (އެސް.ޓީ.އޯ) އެވެ.


Minister aku gaanoonu asaasee aai khilaafvikan kanda alhaanee supreme courtun: Shareef | Mihaaru\nމިނިސްޓަރަކު ގާނޫނުއަސާސީއާ ހިލާފުވިކަން ކަނޑައަޅާނީ ސުޕްރީމް ކޯޓުން: ޝަރީފް\nރައްޔިތުންގެ މަޖިލީހުގެ މަރަދޫ ދާއިރާގެ މެމްބަރު އިބްރާހީމް ޝަރީފް. އޭނާ ވިދާޅުވީ މިނިސްޓަރަކު ގާނުނު އަސާސީއާ ޚިލާފުވިކަން ކަނޑައަޅާނީ ސުޕްރީމްކޯޓުން ކަމަށް\n28 އެޕްރީލް 2020 - 21:08\nއެއްވެސް ވަޒީރަކު ގާނޫނުއަސާސީ އާ ޚިލާފު ކަމަށް ކަނޑައެޅުމަކީ ރައްޔިތުންގެ މަޖިލީހުގެ އިދާރާ އަށް އޮތް ބާރެއް ނޫން ކަމަށް ވިދާޅުވެ، މަރަދޫ ދާއިރާގެ އެމްޑީޕީގެ މެމްބަރު އިބްރާހީމް ޝަރީފް (މަވޯޓާ) މަޖިލީހުގެ ރައީސް މުހައްމަދު ނަޝީދަށް މިއަދު ރައްދު ދެއްވައިފި އެވެ.\nއޭނާ އެހެން ވިދާޅުވީ، މައްޗަންގޮޅި ދެކުނު ދާއިރާގެ އެމްޑީޕީގެ މެމްބަރު އަހުމަދު ހައިތަމް، ހެލްތު މިނިސްޓަރު އަބްދުﷲ އަމީންއާ ކުރެއްވި ސުވާލުތަކުގެ ޖަވާބު ހޯދުމުގެ 14 ދުވަހުގެ ނޯޓިހުގެ މުއްދަތު ހަމަވިއިރު ވެސް އޭގެ ޖަވާބު ދެއްވާފައި ނުވާތީ، ގާނޫނުއަސާސީ އާއި މަޖިލީހުގެ ގަވާއިދާ އަމީން ހިލާފުވެވަޑައިގެންފައިވާ ކަމަށް މަޖިލީހުގެ ރައީސް މުހައްމަދު ނަޝީދު ދެކެވަޑައިގަންނަވާ ކަމަށް ބުނެ މަޖިލީހުގެ އިދާރާ އިން މިރޭ ބަޔާން ނެރުއްވުމުންނެވެ.\nއެ ބަޔާން ނެރުމަށް ފަހު، މަޖިލީހުގެ އިދާރާ އިން ބުނީ މިއަދުގެ އިރުއޮއްސި 6:31 ގައި އީމެއިލް މެދުވެރިކޮށް މިނިސްޓަރު އަމީންގެ ޖަވާބު ލިބިފައިވާ ކަމަށެވެ. އެކަމަކު، މަޖިލީހުގެ އިދާރާ އިން ބުނާގޮތުގައި ލިޔުމުން އެ ސުވާލުތަކުގެ ޖަވާބު އަމީން ދެއްވީ އެ އިދާރާ އިން ބަޔާން ނެރުނު ފަހުންނެވެ. ބަޔާން ނެރުނީ އިރުއޮއްސި 6:12 ގަ އެވެ.\nމަޖިލީހުގެ އިދާރާގެ ބަޔާނަށް ރައްދު ދެއްވައި ޝަރީފް ކުރެއްވި ޓްވީޓެއްގައި ވިދާޅުވީ، މިނިސްޓަރަކު ގާނޫނުއަސާސީއާ ހިލާފުވި ކަމަަށް ކަނޑަައެޅުމުގެ ބާރު އޮތީ ސުޕްރީމް ކޯޓަށް ކަމަށެވެ.\nސިލްސިލާއެއްގެ ގޮތުގައި ކުރެއްވި ޓްވީޓްތަކުގައި އޭނާ ވިދާޅުވީ، މިނިސްޓަރު އަމީނަށް ފޮނުއްވި ސުވާލުތަކަށް މިއަދު ޖަވާބު ދެއްވާފައިވާ ކަމަށެވެ.\n"ބައެއް ބޭބޭފުޅުން ވިދާޅުވާ ގޮތަށް [ހެލްތު މިިނިސްޓަރު އަބްދުﷲ އަމީން]މަގާމުން ދުރުކުރަން ޖެހޭ ސަބަބެއް އޮތް ކަމަކަށް ގަބޫލު ނުކުރަން،" ޝަރީފް ވިދާޅުވި އެވެ.\nEvves minister aku Qanoon Asaasee aa khilaafu vi kamah kanda elhumuge baaru othee hama ekani Supreme Court ah. Ee Majlis ge idhaaraa libigen vaa baareh noon\n— Ibrahim Shareef (@AdduShareef) April 28, 2020\nHealth Minister miadhu vanee jawaabu dhevvaafa . Baeh bey bey fulhun vidhaalhu vaa gothah magaamun dhuru kuran jehey sababeh oi kamah qaboolu nukuran @ibusolih @MohamedNasheed\nއަމީނާ ސުވާލު ކުރައްވަން ހައިތަމް ހުށަހަޅުއްވާފައި ވަނީ ކޮވިޑް-19 އާ ގުޅިގެން ސަރުކާރުން ވެންޓިލޭޓަރު ހޯދުމުގެ މަސައްކަތް ކުރިއަށް ދޭތޯ އާއި އެކަން ކުރިއަށް ގެންދާ ގޮތަކީ ކޮބައިތޯ ބެލުމަށާއި އެކަން ކުރިއަށް ގެންދަނީ ބިޑް ކޮށްގެންތޯ އާއި އަދި ބިޑަށް ކުރިމަތިލީ ކިތައް ފަރާތުން ތޯ ވެސް ސާފުކުރުމަށެވެ. ވެންޓިލޭޓަރު ގެނައުމުގެ ބިޑް ކާމިޔާބުކުރި ފަރާތާއި ރާއްޖެ ގެންނަންޖެހޭ މުއްދަތާއި ރާއްޖެއަށް އެ ތަކެތި ލިބޭނެ ކަމަށް ލަފާކުރޭ ދުވަހާއި އެކަމާ ގުޅޭ އެންމެ ފަހުގެ މައުލޫމާތުތަކާ ބެހޭގޮތުން އަމީނާ ސުވާލުކުރަން ހައިތަމް ހުށަހަޅުއްވާފައިވެ އެވެ.\nއެ ސުވާލުތަކުގެ ބައެއް ޖަވާބުތައް ނޭޝަނަލް އިމަޖެންސީ އޮޕަރޭޝަން ސެންޓަރު (އެންއީއޯސީ) ން މީގެ ކުރިން ވަނީ ދީފަ އެވެ. އެގޮތުން ވެންޓިލޭޓަރު ގެންނަން ހަވާލުކުރި ކުންފުނިތަކާއި އެ ކަމަށް ބަޖެޓް ކޮށްފައިވާ ފައިސާގެ އަދަދު ވެސް ވަނީ ހާމަކޮށްފަ އެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް މެމްބަރު އިބްރާހިމް ޝަރީފް (މަރަދޫ) އަބްދުﷲ އަމީން، ހެލްތު މިނިސްޓަރު\n59 ކޮމެންޓް, 101 ރިއެކްޝަންސް\nބަލަ, ޖަމީލާ އަދީބުގެ ދުވަސްދުއްވާލި އިރު ޝަރީފު ހުރީ ހަމަގައިމުވެސް ދުރުގަ ގުޑިއަރުވާކަށް ނޫން. ވޯޓުވެސް ދިން. ބަލަ އޭރުވެސް ސުޕުރީމް ކޯޓު އޮތޭ..\nއަންނި ހުރިހާ ބާރެއްގެ ވެރިޔަކީ އޭނަ ގަބޫލުކުރާގޮތުގަ، ކިހާ ދެރަކަމެއް މިއީ، މީނަގެ އަމަލާ ބަސްމަގާ މެދު އެމްޑީޕީ މެމްބަރުންވެސް ވިސްނަންވެއްޖެނު، މިގައުމަކީ ނަޝީދު އެކަނި ގައުމެއް ނޫން، މަގޭވެސް އެންމެންގެ ވެސް ގައުމު.\nޝަރީފު ތިހުންނެވީ ރޯދައަށް ހުންނެވުމުގެ ސަބަބުން އޮޅިވަޑައިގެންފައި، މިހާރު ހުރިހައި ބާރެއް އޮތީ ކެނެރީގޭ ތެރޭގަ، ޤަބުލުކުރިއަސް ނުކުރިއަށް އެބޭޅާ ވިދާޅުވެއްޖެތަ! އެކަން ހިނގާނީ އެމަގުން.\nނަޝީދުގެ ބަސްދެން މަޖިލިހުގައި ވިކޭކަމަށްވަންޏާ ކެރެންނާ ނިކަން އަމީނު ބޭރުކޮށްބަލަ، ބޭރެއްވެސް ނުކުރެވޭނެ، ފިޔަވަޅެއްވެސް ނޭޅޭނެ! ތިޔަ ނަޝީދަކީ މީހުންގެ ސަމާލުކަން ހޯދަން އުޅޭ ކުޑަކުއްޖެއްހެން އުޅޭ މީހެއް! މީނަ ބޭނުންވެގެން މިއުޅެނީ އަވަހަށް ވެރިކަމަށް އަންނަން! މީނަގެ ސަބަބަުން ބޯޑަރު ބަންދުކުރުންވެސް އަދި ލޮކްޑައުންވެސް ލަސްވީ، ކޮވިޑު19 ގެ ކަންތަކުގަވެސް މީނަގެ ރާގުހުރިގޮތް ރައްޔިތުންނަށް ރަނގަޅަށް އެގޭނެ!\nއަންނި އަކީ ހަލާކުން ހަލާކު\nޤާނޫނު ހެދިބަޔަކަށް ޤާނޫނުގަ އޮތް އެއްޗެއް ނޭނގެ ދޯ? ބަލަ ޝަރީފޫ ކޮންބަހަކުންތަ ތިޔަ ޤާނޫނު އަސާސީއެއް ލިޔެގެން ތިޔަ އުޅެނީ\nއަނެއްކާވެސް އެމްޑީޕީގެ މެމްބަރުން މަގުމުމަތީ ބައިތިއްބަން މަޖިލީހުގެ ތެރެއިން ނަޝީދު ގެންނަން މަސައްކަތް ކުރަމުންދާ ބަގާވާތް ކާމިޔާބުވިޔަ ނުދެއްވާށެވެ. އިބޫ ސޯލިހު ވިސްނާ ހުންނަވާ! ޕާޓީގެ އާންމު މެމްބަރުންނާއި ގިނަ އެކްޓިވިސްޓުންގެ ހައްގުގައެވެ.\nރައިސުލްޖުމްހޫރިއްޔާގެ މައްޗައް އެހެންމީހަކު ބަސްބުމާކަމަށްވަންޏާ މިގައުމުގެ ކަންކަން ފާލުންނައްޓައިގެން ދާނީ! ކޮވިޑްކަންތަކުގަވެސް އޭގެ ކުރިންވެސް\nފުރަތަމަ ކަމަކަށް މި އީ އާއްމު ހާލަތެއްނޫން. މިހާރު މިއޮތީ ގައުމު ލޮކްޑައުންގަ. ދެން މިނިސްޓަރުން ބޮޑު ސިއްހީ ކާރިސާއެއްގައި އަވަދިނެތި އުޅުއްވަނީ. އެހެންވީމާ ތިޔަބުނާ 14 ދުވަސް ތެރޭ ތިޔަބުނާ މައުލޫމާތު ނުދެވިދާނެ. ނަޝީދުގެ މަކަރުވެރިކަމުން މުޅި ސަރުކާރަށް އަތްބާނަންވެގެން ލެއްވިހާކޮމެޓީއެއްހަދައިން ޖަވާބުދާރީ ކުރުވަންށޭކިޔައިގެން ޖެއްސުންކިރަނީ. ފޫޅުމައި ކޮމެޓީވެސް ހަދަންވީނު. މަޖިލިސްއުވާލާ.\nމާފު ކުރައްވާ ސުވާލު ކުރެއްވީ މެމްބަރު ހައިތަމް ނަޝީދެއް ނޫން. މީހަކު ދެކެ ރުޅިއަޔަކަސް ތިވަރުވާކަށް ނުވާނެ. ނަޝީދު ބުނީ އޭނައަށް ހީވާގޮތް.\nމަޖްލީހުގެ ގަވާއިދު ހިނގާނީ މަޖްލީހުގެ މެމްބަރުންގެ މައްޗަށާއި މަޖްލީހުގެ މުވައްޒަފުންނާ މަޖްލީހުގެ ހަތަރުފާރު އެތެރޭގަ. އާނމުކޮށް އެންމެހާ ދިވެހިންގެ މައްޗަށް މަޖްލިސް މެމްމަރުންނާ ވަޒީރުންނާ ރައީސުންނާ ދިވެހިރާއްޖެއަށް ނިސްބަތްވާ އެންމެނާ އެންމެހާ ތަކެއްޗާ ތަންތަނަށް އޮންނާނެ ގާނޫނު އަސާސީއޭ ކިޔާ މިސަރުކާރުގެ ބޮޑުންނާ މެމްބަރުން ފައިން އެރި އެއްޗެއް އަދި އެ ގާނޫނު އަސާސީގެ ދަށުން ހެދިފަ ހުރި ގާނޫނުތަކެއް.\nލޮލީ ކޭބަލް ކާރު ___\nބޭފުޅާ ޓުވިޓު ކުރުމުގެ ކުރިން ޕުރަޝަރު ޗެކު ކުރިންތަ؟


TTM fair gai raajje in ekanives, 100 faraathun baiverivejje TTM fair gai raajje in ekanives, 100 faraathun baiverivejje\nޓީޓީއެމް ފެއަރގައި ރާއްޖެއިން އެކަނިވެސް 100 ފަރާތަކުން ބައިވެރިވެއްޖެ\nރިސޯޓް އަދި ހޮޓެލް ހިމެނޭހެން ޖުމްލަ 100 ފަރާތަކުން ޓްރެވެލް ޓްރޭޑް މޯލްޑިވްސް (ޓީޓީއެމް) ފެއަރގައި ބައިވެރިވެއްޖެއެވެ.\nޓީޓީއެމް ފެއާގައި ބޭރުގެ ޓްރެވަލް އެޖެންޓުންނާއި ބައްދަލުކުރުމަށް ރެޖިސްޓްރީކުރި ފަރާތްތަކަށް އިތުރު ފައިދާތަކެއް ލިބޭނެ ކަމަށް މޯލްޑިވްސް ގެޓަވޭސްއިން ވަނީ ބުނެފައެވެ. އެގޮތުން ' ކަނެކްޓް' ސޮފްޓްވެއަރ މެދުވެރިކޮށް މީޓިންތައް އިންތިޒާމްވެގެން ދިއުމާއި، ރަޖިސްޓްރީވާ ފަރާތްތަކަށް ޓީޓީއެމްގެ ގާލާ އިވެންޓުގައި ބައިވެރިވުމުގެ ފުރުސަތު ލިބޭނެ ކަމަށް އެކުންފުނިން ހާމަކުރެއެވެ.\nމޯލްޑިވްސް ގެޓަވޭސް އިން ބުނީ މިއަހަރުގެ ފެއަރއަށް ބޭރުގެ 300 ޓުއަރ އޮޕަރޭޓަރުން ގެނައުމަށް އަމާޒުހިފާފައިވާ ކަމަށެވެ. މިއަހަރުގެ ޓީޓީއެމް ފެއަރ އޮންނާނީ އޭޕްރިލް މަހުގެ 20 ވަނަ ދުވަހުން ފެށިގެން 22 ވަނަ ދުވަހުގެ ނިޔަލަށް ދަރުބާރުގޭގައެވެ.


America Ge Iss Diplomat Ibu Aai Bahdhalu Kuravvaifi - Vaguthu\nއެމެރިކާގެ އިސް ޑިޕްލޮމެޓް އިބޫ އާއި ބައްދަލުކުރައްވައިފި\nމިހާރު ރާއްޖެ ވަޑައިގެން އުޅުއްވާ އެމެރިކާގެ ޑެޕިއުޓީ އެސިސްޓަންޓް ސެކްރެޓަރީ ފޯ ބިއުރޯ އޮފް ސައުތު އެންޑް ސެންޓްރަލް އޭޝިއާ އެލައިސް ވެލްސް، އިންތިހާބީ ރައީސް އިބްރާހިމް މުހައްމަދު ސޯލިހު (އިބޫ) އާއި ބައްދަލުކުރައްވައިފިއެވެ.\nމިއަދު ބޭއްވި މި ބައްދަލުކުރެއްވުމާ ގުޅޭގޮތުން އެއްވެސް ފަރާތަކުން އަދި މައުލޫމާތެއް ހިއްސާކޮށްފައެއް ނުވެއެވެ. އެލައިސް އިބޫ އާއި ބައްދަލުކުރައްވާފައިވާއިރު، އެމެރިކާގެ ސެކެޓްރީ އޮފް ސްޓޭޓް މައިކް ޕޮމްޕޭ މިދިޔަ ހަފުތާގައި ވަނީ އިބޫއަށް ގުޅުއްވައި، މަރުހަބާ ވިދާޅުވެފައެވެ.\nއިބޫގެ އިތުރުން އެލައިސް މިއަދު ވަނީ ރައްޔިތުންގެ މަޖިލީހުގެ ގޮނޑި ގެއްލުނު ކަމަށް އިލެކްޝަންސް ކޮމިޝަނުން ކަނޑައެޅި 12 މެމްބަރުންނާއި ވެސް ބައްދަލުކުރައްވާފައެވެ. އޭގެތެރެއިން ހަތަރު މެމްބަރެއްގެ ގޮނޑި ނުގެއްލޭ ކަމަށް ސުޕްރީމް ކޯޓުން މި ހަފްތާގައި ވަނީ ކަނޑައަޅާފައެވެ.\nރާއްޖެ އާއި ސްރީ ލަންކާ އަށް އެލައިސް ކުރައްވާ ދަތުރުފުޅުގައި އޭނާ ރާއްޖެ ވަޑައިގެންނެވީ އިއްޔެއެވެ.


ފަރުޟު ނަމާދާއި ސުންނަތް ނަމާދު ވަކިކުރުން 1 – DhiSalafiyyah\nފަރުޟު ނަމާދާއި ސުންނަތް ނަމާދު ވަކިކުރުން 1\n14/03/2020 ފިޤުހާއި އޭގެ ޢިލްމުތައް, ފިޤުހީ މައްސަލަތައްއައްޝައިޚް ޢިމްރާން މުޙައްމަދު ޢަލީ\nކޮންމެ ފަރުޟު ނަމާދެއް ކުރުމަށް ފަހުގައިވެސް ސުންނަތް ނަމާދެއް ކުރަން ބޭނުންވާ މީހާ، އެ ހުރިތަން ބަދަލުކޮށްލުމަށް ނުވަތަ ވާހަކައެއް ދައްކާލުމަށް ފަހުގައި މެނުވީ ސުންނަތް ނަމާދު ނުފެށުމަށް ނަބިއްޔާ صلى الله عليه وسلم ވަނީ އިރުޝާދުދެއްވާފައެވެ.\nعُمَرُ بْنُ عَطَاء بْن أَبِي الْخُوَار ވިދާޅުވިއެވެ. نَافِع بْنَ جُبَيْر އެކަލޭގެފާނު ސާއިބުގެ އަރިހަށް ފޮނުއްވިއެވެ. – އެއީ نَمِر ގެ އުޚްތުގެ ދަރިއެވެ. – އެކަލޭގެފާނު ފޮނުއްވީ މުޢާވިޔާ رضي الله عنه ގެ އަރިހުން ނަމާދުގައި އެކަލޭގެފާނަށް ފެނިވަޑައިގެން ކަމަކާމެދު ސުވާލު ދަންނަވާށެވެ. ފަހެ ވިދާޅުވިއެވެ. އާދޭހެވެ. އަލްމަޤްޞޫރާގައި  އެކަލޭގެފާނާއެކު ތިމަންކަލޭގެފާނު ހުކުރު ނަމާދު ކުރެއްވީމެވެ. ފަހެ އިމާމު ސަލާމް ދެއްވުމުން، ތިމަންކަލޭގެފާނު ތެދުވެ، އެ ހުންނެވި ފިޔަވަޅުގެ މަތީގައި ހުންނަވައިގެން (ސުންނަތް ނަމާދު) ކުރެއްވީމެވެ. ފަހެ އެކަލޭގެފާނު ވެދެވަޑައިގެން މީހަކު ފޮނުވައިގެން ތިމަންކަލޭގެފާނު ގެންނަވާފައި ވިދާޅުވިއެވެ.\n«لَا تَعُدْ لِمَا فَعَلْتَ، إِذَا صَلَّيْتَ الْجُمُعَةَ، فَلَا تَصِلْهَا بِصَلَاةٍ حَتَّى تَكَلَّمَ أَوْ تَخْرُجَ، فَإِنَّ رَسُولَ اللهِ صَلَّى اللهُ عَلَيْهِ وَسَلَّمَ أَمَرَنَا بِذَلِكَ، أَنْ لَا تُوصَلَ صَلَاةٌ بِصَلَاةٍ حَتَّى نَتَكَلَّمَ أَوْ نَخْرُجَ». [أخرجه مسلم في صحيحه، كتاب: الجمعة ، باب: الصلاة بعد الجمعة برقم: 73 – (883)]\nމާނައީ: “ތިޔަ ކުރެއްވިހެން އެހެން ފަހަރަކުން ނުކުރައްވާށެވެ. ހުކުރު ނަމާދު ކުރެއްވުމަށް ފަހުގައި އެނަމާދާއި ގުޅުވައިގެން އެހެން ނަމާދެއް ނުކުރައްވާށެވެ. އެއީ އެދެމުގައި ވާހަކައެއް ދެއްކުމަށް ދާންދެނެވެ. ނުވަތަ (މިސްކިތުން) ނުކުންނެވުމަށް ދާންދެނެވެ. ފަހެ ހަމަކަށަވަރުން ﷲ ގެ ރަސޫލާ صلى الله عليه وسلم އެފަދައިން ތިމަން ބޭކަލުންނަށް އަމުރުކުރައްވާފައިވެއެވެ. އެއީ އެއް ނަމާދު އަނެއް ނަމާދާ ނުގުޅުވުމަށެވެ. އެދެމުގައި ވާހަކައެއް ދެއްކުމަށް ދާންދެނެވެ. ނުވަތަ މިސްކިތުން ނުކުންނެވުމަށް ދާންދެނެވެ.”\nމިޙަދީޘުން ދަލީލު ލިބެނީ ފަރުޟު ނަމާދާއި ސުންނަތް ނަމާދު ވަކިކޮށްލުން ޝަރުޢު ކުރައްވާފައިވާ ކަމެވެ. އެއީ އެދެމެދުގައި ވާހަކައެއް ދެއްކުމެވެ. ނަމާދުގެ ފަހުން ކިޔާ ޛިކުރުތައް ނުވަތަ އެހެން ވާހަކައެއް ދެއްކިޔަސް އެކަމަށް ފުދިގެންވެއެވެ. ނުވަތަ އެއް ތަނުން އަނެއް ތަނަށް ބަދަލުވިޔަސް އެކަން ޙާޞިލުވާނެއެވެ.  އެއީ ފަރުޟު ނަމާދާއި ސުންނަތް ނަމާދު ފަރަޤުކުރުމަށެވެ. އަދި ފަރުޟު ނަމާދަށް އިތުރުކުރުމެއް ގެނެސްދާނެތީ އެކަމުން ރައްކާތެރިވުމުގެ ގޮތުންނެވެ. އިބްނު ޢުމަރު رضي الله عنه ގެ އަރިހުން ޞައްޙަ ސަނަދަކުން އިބްނު މުންޛިރާއި އަލްބައިހަޤީ ރިވާކުރެއްވިއެވެ.\nހުކުރު ނަމާދަށް ފަހު މީހަކު އޭނާ ނަމާދުކުރި ތަނުގައި ހުރެގެން ނަމާދުކުރާތީ އެކަލޭގެފާނަށް ފެނިވަޑައިގަތެވެ. ފަހެ އެކަލޭގެފާނު އެމީހާ އެއްފަރާތް ކުރެއްވިއެވެ. އަދި ވިދާޅުވިއެވެ. ހުކުރު ނަމާދުގައި ހަތަރު ރަކުޢަތް ކުރަނީ ހެއްޔެވެ؟\nއިސްލާމީ ޝަރީޢަތުގައި މިމައްސަލައާ އެއްގޮތް އެހެން މައްސަލަތަކެއްވެސް ވެއެވެ. އެއީ (ރޯދަ ވީއްލާ ވަގުތު ޖެހުމުން) ރޯދަ ވީއްލުން ފަސްނުކުރުމާއި (ފަތިސް ނަމާދު ބަންގިއާ ހަމައަށް) ހާރު ކެއުން ފަސްކުރުމާއި ފިޠުރު ޢީދު ނަމާދަށް ދިޔުމުގެ ކުރިން އެއްޗެއް ކެއުމާއި ރަމަޟާންމަހުގެ އެއްދުވަސް ނުވަތަ ދެދުވަސް ކުރިން ރޯދަހިފުން ނަހީކުރެއްވުން ހިމެނެއެވެ.\nމިހުރިހާ ކަމަކީވެސް އަމުރުކުރައްވާފައިވާ ކަމަކާ އެނޫން ކަމަކާ އެކު ވެދާނެތީ އަދި އާދައަކާ އެހެންކަމަކާ އެކުވެދާނެތީ ލައްވާފައިވާ ކަންކަމެވެ.\nއަދި މިނޫން އެހެން ޙިކުމަތެއްވެސް ޢިލްމުވެރިން ބަޔާންކުރައްވައެވެ. އެއީ އަޅުކަން ކުރާ ތަންތަން އިތުރުކުރުމަށެވެ. އިމާމު ބުޚާރީއާއި ބައިހަޤީއަށް އައްޝައުކާނީ ވަނީ އެބަސްފުޅު ނިސްބަތްކުރައްވާފައެވެ. އެހެނީ އަޅުކަން ކުރާ ތަންތަން އެތަނުގައި އަޅުކަންކުރާ މީހުންނަށް ހެކިވާނެއެވެ. އެއީ އަންނަނިވި އާޔަތުގެ ޢާންމު ޞީޣާއިން ނަންގަވާފައި މާނައެކެވެ.\n﴿فَمَا بَكَتْ عَلَيْهِمُ السَّمَاءُ وَالْأَرْضُ﴾ [سورة الدخان ٢٩]\nމާނައީ: “ފަހެ، އެއުރެންގެ މައްޗަކަށް އުޑެއްވެސް އަދި ބިމެއްވެސް (ހިތާމަކޮށް) ނުރޮއެވެ.”\nއެބަހީ: ކިޔަމަންގަތުމުގެ ޢަމަލުތައް ކޮށްއުޅުނު މީހުން (މަރުވުމުން) ބިން ރޯނެއެވެ. އިބްނު ކަޘީރުވަނީ މިވާހަކަ ބަޔާންކުރައްވާފައެވެ. އަދި އަންނަނިވި އާޔަތުގައިވެސް ވަނީ އެފަދައިންނެވެ.\n﴿ يَوْمَئِذٍ تُحَدِّثُ أَخْبَارَهَا﴾ [سورة الزلزلة ٤]\nމާނައީ: “އެދުވަހުން އެ ބިންގަނޑު، އޭގެ ޚަބަރުތަކުގެ ވާހަކަ ދައްކާނެތެވެ.”\nއެހެނީ ބިމަކީވެސް އަޅުތަކުންގެ ޢަމަލުތަކަށް ހެކިވާނޭ އެއްޗެކެވެ. ތިރްމިޛީއާއި އިމާމު އަޙްމަދު، އަބޫ ހުރައިރާގެ އަރިހުން މިވާހަކަ ޞައްޙަ ނޫން ސަނަދަކުން ރިވާކުރެއްވިއެވެ. އަދި ދުޚާނު ސޫރަތުގެ އާޔަތާމެދު ޙަދީޘްތަކެއް ވާރިދުވެގެން އައިސްފައިވެއެވެ. އެއީ އަނަސްގެފާނުގެ އަރިހުން ޟަޢީފު ސަނަދަކުން ތިރްމިޛީ ރިވާކުރެއްވި ޙަދީޘްފަދަ ޙަދީޘެވެ.\n އެއީ މިސްކިތުގައި އިމާމުންނަށް ހަދާފައި ހުންނަ ކޮޓަރިއެވެ. އެންމެ ފުރަތަމަ އެފަދަ ތަނެއް ހެއްދެވީ މުޢާވިޔާ رضي الله عنه އެވެ. އެއީ އެކަލޭގެފާނަށް ޚަވާރިޖުންގެ ތެރެއިން މީހަކު ހަމަލާ ދިނުމުންނެވެ. ދެން އެއަށް ފަހުގައި އެކަން ވަނީ މިއަދާ ހަމައަށްވެސް ވެރިންނަށް ރައްކާތެރިކަން ދޭ ތަނެއްގެ ގޮތުގައި ދެމިގެން އައިސްފައެވެ.\n ސަލަފުންގެ ބައެއް ބޭކަލުންވަނީ މިޙަދީޘް ޝަރަޙަކުރެއްވުމުގައި އެމީހަކު ނަމާދުކުރަން ހުރި ތަނުން ކުޑަކޮށް ކުރިއަށް ޖެހުނަސް ނުވަތަ ފަހަތަށް ޖެހުނަސް މިކަމުގައި ފުދޭނެކަމުގައި ވިދާޅުވެފައެވެ. އަދި މިކަމުގެ އެންމެ ކުޑަ މިންވަރަކީ ފައި ކުޑަކޮށް ޙަރަކާތްކޮށްލާ ފަރުޟުކުރަން ހުރި ފިޔަވަޅުން ކުޑަކޮށް ދުރުވެލުން ކަމުގައި ބައެއް ބޭކަލުން ވިދާޅުވެއެވެ. (ބައްލަވާ: فتح الباري لابن رجب (7/432)).